
I. Kaimas Meksikos pasienyje 

Ant Bravo del Norte upės kranto yra mažas Meksikos kaimas su trimis 
mūrinėmis trobomis: originalia senoviška maurų italų stiliaus bažnyčia, 
kunigo ir teisėjo namais. Tos trobos sustatytos iš trijų šalių didelės 
keturkampės aikštės, kurios ketvirtoje šalyje stovi susitelkusios sankrovos ir 
bėdžių bakūžės. Tos trobos statytos iš didelių, nedegtų plytų, kai kurios jų 
pabaltintos, bet dauguma purvinai rusvos varsos. Namų durys sunkios, storos 
kaip kalėjimų, o langai be rėmų ir stiklų, išpinti geležimis, kad gyventojai 
galėtų apsisaugoti nuo vagių. 

Nuo aikštės eina siauri, dulkėti, negrįsti skersgatviai. Kaimo pakraščiuose 
yta kur ne kur daug gražesnių trobesių, statytų iš jukos medžio, kurio šakos 
atstoja sijas, o lapai - stogą. Tuose kloniuose gyvena vargšai padieniai 
darbininkai - pavergtos tautos naujoji karta. Visos kaimo trobos dengtos 
plokščiais stogais, ant kurių gėlių mėgėjai įsitaiso kabančius sodus. Malonu 
ilsėtis čia vėsų vakarą, žiūrint į tai, kas vyksta gatvėje... 

Stovėdamas ant aukščiausio visame kaime teisėjo namų stogo, grožėjausi 
turiningais atogražų augmenų vaizdais. Aplink plytėjo kaktusai, jukos, agavos; 
kaimas stovėjo vidury kukurūzais liūliuojančių laukų, už kurių augo akacijos, 
mimozos ir kiti medžiai. Tas kaimas išsidėstęs arti miško todėl, kad jo 
gyventojai žemės nedirba, o auginasi gyvulių bandas. Jie gano miško aikštėse 
andalūzų arklius ir ispanų raguočius. Bravo-del-Norte krantai ne kartą yra 
matę Amerikos tyrų gyventojų susirėmimus su šviesiaveidžiais ispanais. Tokių 
susirėmimų pasitaiko ir dabar, todėl vietos gyventojai apsigyvena miestuose 

arba kaimuose. Atskirų namų visai nematyti; visi jie sutelkti į krūvą. Tiesa, 
dar yra dvarų, bet jie aukštomis 
sienomis aptverti ir daugiau panašūs į tvirtoves. 

Bet grįžkime atgal. Nuo kaimo į vakarus matosi upės vingis, kuris apibėga 
kalnelį; ant kalnelio stovi baltos dvaro sienos. Namų architektūra byloja apie 
grožio ir estetikos nuovoką. Už sienos gražiai žaliuoja atogrąžų augmenys. 
Gražusis reginys viliote viliojo prie tų sienų... 

Staiga rago gaudimas nutraukė mano svajas, ir aš, pažiūrėjęs į aikštę, 
pamačiau nepaprastą sujudimą. 

Aikštės viduryje, prie šulinio, vaikštinėjo žmonių būriai. Pasieniais 
pasalomis slinko kažkoks žmogus, piktai, bet ir bailiai dairydamasis. Priėjęs 
prie vienos bakūžės jis greitai ir lyg nudžiugęs spruko į duris. 

Tai vienur, tai kitur matosi maži būreliai žmonių, apsitaisiusių tokiais pat 
rūbais kaip ir ką tik pasislėpęs žmogus, - dryžais apsiaustais ir lakuotomis 
skrybėlėmis. Jų akyse atsispindi lygiai toks pat neramumas. Kalbasi jie 
pašnabždomis ir neskerėčiuodami rankų, nors iš prigimties yra visai kitokio 
būdo. Moterys daugiausia sėdi namuose, tiktai bėdinos indėnės susispietusios 
aikštėje. Tai pardavėjos. Jų prekės išdėstytos ant patiestų žemėje plonų palmių 
lapų pinučių, kitas lapas, tartum skėtis, dengia pardavėją ir prekes nuo Salų 
saulės spindulių. 

Tos moterys ir jų rūbai primena čigones, jos laisvai erzeliuoja ir siūlo 
pirkėjams vaisius. 

Protarpiais aikšte eina jaunos gražios mergaitės ryškių spalvų trumpais 
sijonais, išsiuvinėtais marškiniais be rankovių ir mažomis atlasinėmis 
kurpaitėmis. Jų veidai daug ramesni nei vyrų. Jos kartais net nusišypso ir 
atsiliepia į šlykščius juokavimus, pasakytus nežinoma kalba žmonių, stovinčių 
prie šulinio. Meksikos moterys ne tik drąsios, bet ir malonios, garsėja savo 
gražumu. 

Bet kas yra tie keisti nepažįstami žmonės prie šulinio? 

Savo išore jie labai skiriasi vienas nuo kito, tačiau visi apsiginklavę 
šautuvais, peiliais ir pistoletais. Jų rūbai labai įvairūs. Iš visa ko matyti, kad 
šie žmonės -iš viso apie 80 vyrų - priklauso įvairioms rasėms. Daugelis jų kilę 
iš Kentukio, Tenesio, Ohajaus, Indianos ir Ilinojaus valstijų. Tai medžiotojai 
fermeriai nuo vakarinių Aleganų kalnų pašlaičių, valtininkai nuo Misisipės 
upės krantų, Arkanzaso bei Misurės tyrinėtojai, keleiviai, plantatoriai, 
prancūzų kreolai iš Luizianos ir t. t. Tarp jų yra ateivių iš "Didžiųjų Vakarų" 
miestų, škotų, anglų, prancūzų, šveicarų... Visi jie sudaro vieną Amerikos 
kariuomenės būrį, vadinamą "rangers". Aš esu jų vadas. Negaliu nutylėti, kad 
mano būrys, nors ir labai mišrus, pralenks daugelį kitų būrių savo drąsumu, 
galingumu ir karingumu. Daugelis šių ilgabarzdžių bei ilgaplaukių žmonių, 
dulkėtais veidais, panašūs į plėšikus žmogžudžius; bet jų krūtinėse plaka 
doros, pilnos patriotizmo širdys. Didžiausias daugumos būrio narių tikslas - 
kova dėl savo viengenčių nepriklausomybės, bet yra ir tokių, kurie kovoja 
vien keršto vedami. Pastariesiems daugiausia priklauso Techaso gyventojai, 
kurie negali užmiršti apgaulingo Golijado užmušimo ir Alamo giminės 
skerdynių. Tik aš vienas, stodamas į tą būrį, neturėjau jokio aiškaus tikslo. 


Padariau tai iš dalies ieškodamas nuotykių, iš dalies gal ir garbės bei valdžios. 
geisdamas. Neturiu nei draugų, nei šeimos, nei tėvynės (mano tautiečiai 
daugiau nebesudaro tautos), ir nėra mano krūtinėje jokio patriotizmo. 

Mano žmonės pastatė savo arklius už šventoriaus tvoros - vienus prie 
medžių, kitus prie geležinių langų virbalų priraišiojo, o mano juodaplaukis 
puikuolis žirgas pasiliko aikštės viduryje prie šulinio. 

Nebus dar nė valandos kai mes atvykome į šį kaimą, todėl ir neturime čia 
nė vieno pažįstamo. Mūsų armijos būrys yra pirmas, čia pasirodęs, nors karas 
jau kelis mėnesius vyksta abiejuose šios upės krantuose. Mes atsiųsti čia ne 
tiek kariauti su meksikiečiais, kiek saugoti jų nuo bendro priešo - komančų, 
kurie, subūrę didelę kariuomenę, išsirengė į karą. Pasakoja, tartum jie upės 
pradžioje griauną sodybas, žudą vyrus, grobia moteris, vaikus ir turtą. Tiesa, 
mes atvykom čia trokšdami nugalėti meksikiečius, bet nugalėję, turėsime juos 
ir apsaugoti. 


II. Raitelis. Belaisvė 


Man apie visa tai galvojant, pasigirdo arklio bėgimas. Persisvėręs per tvorą 
pamačiau nepaprastai gražų raitelį. Jis buvo juodbruvas, be ūsų ir barzdos. 
Nuo jo pečių ant arklio nugaros karojo nudribęs raudonas apsiaustas, o ant 
galvos turėjo lengvą dideliais bryliais auksu papuoštą skrybėlę. Jo arklys buvo 
andalūzų veislės grynakraujis. 

Raitelis jojo labai greitai, bet, pamatęs mane ant stogo, nenoromis sulaikė 
savo arklį. 

Tuo pačiu akimirksniu išbėgo sargybinis ir pareikalavo, kad raitelis 
sustotų. Bet tas, nepaisydamas sargybinio, paspaudė arklį pentinais ir nudūmė 
kitu keliu. Gerai dar, kad suskubau laiku sulaikyti sargybinį, nes jis būtų 
vietoje nudėjęs ir raitelį, ir arklį. 

Gaila būtų užmušti tokį gražuolį - geriau gyvą paimti nelaisvėn. Vienu 
akimoju nušokau nuo stogo, sugriebiau savo arklio pavadžius ir pasileidau 
vytis raitelį. Keletas mano būrio žmonių nusekė paskui mane. Mano arklys 
buvo greitesnis už kitų, ir aš žinojau, kad raitelį veikiai pavysiu. 

Nušokti nuo stogo ir užšokti ant arklio - užteko dviejų minučių, o dar už 
dviejų buvau jau laukuose vydamasis raitelį, kursai, matyt, norėjo apsukti 
aplink kaimą. 

Iš pradžių buvau manęs, kad man pasiseks jaunuolį pavyti, bet čia 
pamačiau skersai kelią augančių agavų eilę. Tų augalų lapai buvo taip 
susipynę, kad pro juos, atrodė, nebus galima prajoti. Bet raitelis, pamatęs 
mane vejantis, paspaudė arklį pentinais ir įjojo į patį tankmės vidurį. Girdėjau, 
kaip po jo arklio kojomis braškėjo stiprūs agavos lapai. Laukti nebuvo ko, ir 
aš įjojau į tankmę. 

Kai visas apdraskytas išjojau į lauką, pamačiau, kad atstumas tarp raitelio 
ir manęs sumažėjo. Toliau reikėjo joti lauku, ir jaunikaitis vėl gerokai buvo 
nutolęs nuo manęs. Bet štai jam kelią perkirto platus griovys. "Cia jis turės 


pasukti į kairę ar į dešinę ir pateks man į rankas" - pamaniau. Pet jaunikaitis 
vikriai raitas peršoko vandenį, ir aš turėjau jį pasekti. Už griovio plytėjo 
savana, kurioje ganęsi jaučiai ir buivolai pabaidė mano arklį. Tuo tarpu 
jaunikaičio arklys, apsipratęs su tokiomis kliūtimis, vis tolo nuo manęs. Už 
savanos matėsi miškas, ir aš pabijojau, kad tankmėje pamesiu jį iš akių. 
Sugrįžti į kaimą be belaisvio aš neturėjau teisės, nes neleidau sargybiniui jo 
nušauti, o jaunasai raitelis galėjo būti šnipas. 

Tos minties paskatintas, paspaudžiau arklį pentinais ir, pagaliau pavijęs 
raitelį, išsitraukiau pistoletą. 

- Sustok! - sušukau, - kitaip - šausiu! 

Raitelis tylėjo. 

- Sustok! - vėl surikau, - jei ne, nušausiu tave! 

Vėl tyla. 

Būdamas užpakalyje, lengvai galėjau jį nušauti, bet kažkoks nujautimas 
sulaikė mano ranką. 

Tada nutariau taikyti į arklį ir, pasinaudojęs patogesne proga, iššoviau. 
Arklys krito kartu su raiteliu, bet raitelis vienu akimoju pašoko ant kojų. Kai 
aš prijojau prie jo su pistoletu rankoje, jis stovėjo sudėjęs rankas ant krūtinės 
ir, ramiai Žiūrėdamas man į veidą, ispaniškai prakalbo: 

- Žmogau, nešauk manęs, aš - moteris! 

Tas pasakymas nelabai nustebino mane, nes aš, tiesą sakant, to tikėjaus. 
Per pašėlusias mudviejų lenktynės aš ėmiau manyti, ar nebus tik mano 
vejamas šnipas - moteriškė. Iš po plevėsuojančio apsiausto buvo pasirodęs 
aksominis kiklikas ir mažutis raudonas batukas su pentinu. Plaukai atrodė 
minkšti, švelnučiai ir ne juodi, kaip indėnų, o tamsiai rusvi. To "jaunikaičio" 
veido bruožai iš arti buvo tokie malonūs, kokių neturi net patys gražiausi 
vyriškiai. 

Kartoju: gražuolės žodžiai manęs nenustebino, bet jos ramumas paveikė. 
Liūdėdama atsiklaupė ir bučiuodama savo arklį tarė: 

- Vargšas mano arklys! 

- Tamsta - moteris? - paklausiau lyg nustebęs. 

Bet ji nė nepažiūrėjo į mane, vien tik gailavo savo negyvo arklio. 

- Tamsta - moteris? - vėl pakartojau savo klausimą, sumišęs ir 
nežinodamas, ką daugiau sakyti. 

- Taip, senjore, aš - moteris. Ko nori iš manęs? 

Tai tardama ji atsistojo, neparodydama nė mažiausios baimės. Tas 
netikėtas atsakymas mane prajuokino. 

- Jums labai linksma, bet jūs mane nuskriaudėt, - užmušėte mano 
mėgiamą arklį. 

Ilgai minėsiu tas akis, kuriomis ji tada pažvelgė į mane. Jose buvo visko: 
nuliūdimo, piktumo, pasityčiojimo, paniekos... 

- Labai gailiuosi, - atsakiau,- kad aplinkybės privertė mane tai padaryti. 
Juk galėjo būti blogiau... 

- Kas galėjo būti už tai blogiau? - paklausė ji, pertraukdama mane. 

- Galėjau jus nušauti. 

- Tai nebūtų buvę blogiau! - sušuko ji. - Man tas arklys buvo brangus kaip 

gyvybė, kaip mano tėvas. 

Ji vėl apkabino arklį, pabučiavo, užspaudė j jam akis ir išdidi atsistojo prieš 
mane. 

Nežinojau, ką daryti. Pasiūlyti pinigų būtų buvę nemandagu, ir aš 
sumaniau pasiūlyti vieną Amerikos didžiųjų arklių, už kuriuos turtingieji 
meksikiečiai dažnai moka labai didelius pinigus. 

- Kaip? - išdidžiai sušuko ji, - jūs siūlote man kitą arklį! Pažiūrėkit, - ji 
parodė į klonį, - čia yra tūkstantis arklių, ir visi jie yra mano! Ar man arklys 
reikalingas? 

- Taip, bet tai vietos arkliai, o aš siūlau... 

- Aš nebūčiau atidavusi savo meilučio už visus jūsų arklius. Nė vienas 
jūsiškis arklys negalėjo prilygti jam. 

- Nė vienas, sakote? - tariau, pažvelgdamas į savo arklį. 

Ji irgi ilgokai žiūrėjo į mano arklį ir, nors nepasakė nė žodžio, tačiau, 
matyt, pastebėjo mano Moro. 

- Taip, jūsų tiesa, - tarė pagaliau mergaitė, - jis tikrai gražus. 

Man dingtelėjo mintis: "nejaugi ji įsigeis mano arklio"? - ir pajutau, kad 
jokiam tos gražuolės prašymui negalėsiu atsispirti. 

Laimė, kad tuo metu prijojo mano kareiviai ir nutraukė mūsų šneką. 
Kareivių atvykimas suerzino ją, bet aš paliepiau žmonėms grįžti ir vėl palikau 
su savo belaisve. 

Kada kareiviai nujojo, gražuolė paklausė manęs: 

- Tai techasiečiai? 

- Ne visi, - atsakiau. 

- Esate jų vagas; 

- Taip. 

- Kapitonas? 

- Kapitonas. 

- Ponas kapitone, ar aš esu jūsų belaisvė? 

Klausimas užklupo mane netikėtai, ir aš nežinojau, ką atsakyti. 

Jei ji šnipė, tai paleidęs galėčiau turėti daug nemalonumų. 

Antra vertus, laikydamas ją belaisve, galėjau mergaitę supykinti, o man 
to nesinorėjo; greičiau atvirkščiai, - aš norėjau išsiskirti su ja geruoju. 

Taip man susirūpinus ji vėl paklausė. 

- Aš jūsų belaisvė? 

- Man rodos, kad aš pats esu jūsų belaisvis... 

„Ji pažvelgė į mane didelėmis spindinčiomis akimis ir, rodos, us 
patenkinta mano atsakymu. 

- Tai tuščias mandagumas. Laisva aš ar ne? - paklausė j ji stačiai. | 

- Patvirtinkit, - tariau, priėjęs ir rimtai žiūrėdamas į jos gražiąsias akis, - 
savo garbės žodžiu, kad nesat šnipė, I ir būsit laisva. Man užteks jūsų garbės 
žodžio. 

Ji ėmė juoktis. | 

- Aš šnipė! Kapitone, jūs juokiatės? 

- Tikiuosi, kad jūs nesijuokiat! Tai jūs ne šnipė? 

- Nieko panašaus! - sušuko ji, vis dar juokdamasi. 

- Tai kodėl norėjot pabėgti? 

- Argi jūs ne techasiečiai? Nesupykit, bet techasiečiai neturi gero vardo 
tarp meksikiečių. 

- Bet jūs žaidėte savo gyvybe! 

- Tiesa, dabar matau, kad taip buvo, bet tada aš taip negalvojau. 
Nemaniau, kad būryje rasis raitelis, kuris mane galėtų pavyti! Jūs vienas 
galėjot tai padaryti! 

Abudu sumišę pažvelgėm vienas kitam į akis, ir man pasirodė, kad jos 
žvilgsnyje vietoj pirmiau buvusio piktumo sužibo švelnumas. 

Keletą minučių abu tylėjome. 

.- Ar esate šnipė, ar ne, - pagaliau tariau aš, - neužlaikysiu jūsų ilgiau - esat 
laisva. Už tai aš atsakau. 

- Ačiū, kapitone! Už jūsų kilnumą tuoj ir aš jus nuraminsiu. Skaitykite. 

Ir ji padavė man suvyniotą popierių. Tai buvo vyriausiojo karo vado 
duotas leidimas Izolynai de Vargas laisvai jodinėti. 

- Kaip matot, kapitone, - pridūrė ji šypsodamasi, - aš vis dėlto nebuvau 
jūsų belaisvė. 

- Kam gi elgtis taip neatsargiai? Pabėgdama sužadinote įtarimą ir 
privertėte jus vytis. Turėdama leidimą galėjote nieko nebijoti. 

- Dėl to leidimo aš tik ir bėgau! Tikrai nežinojau, kad jūs esat amerikiečiai 
ir bijojau, kad mano popierius nepatektų į mūsų bičiulių rankas, kurių mes 
bijome labiau nei priešų. Jūs labai gerai kalbate ispaniškai. Jeigu būtumėt 
sušukęs gimtąja kalba "sustok", aš tuojau būčiau sustojusi ir taip gal būčiau 
savo mylimą arklį išgelbėjus... 

Ji vėl atsiklaupė ir apkabinus arklį apsiverkė. 

- Vargše mano drauguži! Kiek kartų gelbėjai mane nuo pavojaus! O dabar 
be tavęs turėsiu sėdėti namuose, be tavęs neišdrįsiu lakstyti po prerijas. Tavo 
užmušėjas atėmė iš manęs sparnus! 

- Mano būryje yra labai gerų arklių... - vėl pratariau. 

- Nė vienas jų man nepatinka. 

- Juk ne visus arklius matėte. 

- Visus. Tiesą pasakius... vienas arklys man tinka. Štai jis. Gražutis. 

Virptelėjau. Ji, pastebėjusi mano sumišimą, laukė atsakymo. 

- Tas arklys, - sunkiai pratariau, - mano y PuauEĖS ir ištikimiausias 
draugas. Jei jo norite... jis jūsų. 

- Ačiū, - ramiai atsakė ji. - Pažiūrėsim, kas jis per arklys. Paduokite laso 
nuo mano balno. 

Iš susijaudinimo aš nebegalėjau nė kalbėti ir pradėjau neapkęsti gražuolės. 

Ji gi užšokusi ant arklio nujojo prie atsiskyrusio nuo bandos buivolo, 
vikriai užmetė ant jo laso ir parvertė gyvulį ant žemės. 

- Puikus arklys, - sušuko Izolyna, sugrįžusi pas mane, - su juo galbūt aš 
greitai užmiršiu senąjį savo draugą! Juk tas arklys mano? 

- Taip, jei to norite, - atsakiau tokiu nuliūdusiu balsu, tarsi iš manęs norėjo 
geriausią draugą atimti. 

- Bet aš to nenoriu, - tvirtai atsakė ji ir nusijuokė. - Numanau jūsų mintis 
ir vertinu pasiaukojimą. Turėkite savo arklį. Sudie. 

- Ar neleisite jūsų palydėti iki namų? 

- Ne, ačiū. Aš jau esu namie. Štai mano tėvo namai, - ir ji parodė į į dvarą, 
kuriuo aš taip domėjausi. 

- Atsiminkite, kapitone, kad esate mano priešas, ir aš neturiu teisės imti 
iš jūsų nei dovanos, nei priimti jūsų kaip svečio. Mus gali sekti. Mano Dieve, 
štai eina Idžura, mano pusbrolis, eikte greičiau! Sudie. 

Turėjau atsisveikinti ir nujoti. Prijojęs mišką, žingeidumo skatinamas, 
atsisukau. Mačiau kaip Idžura piktai kalbėjo Izolynai, rodydamas kažkokį 
popierių. Pamatęs tai, norėjau grįžti ir sužinoti, kas atsitiko, bet Izolyna staiga 
nusisuko ir greitai nuėjo namo, o man reikėjo grįžti į kaimą. 


III. Įsakymas parengti maisto. 
Don Ramonas 


Tas atsitikimas taip paveikė mane, kad aš visą naktį sapnavau tai Izolynos 
vijimąsi, tai ūkanotą Idžuros veidą. 

Rytą rago pažadintas, niekaip negalėjau sumoti, ar tas atsitikimas buvo 
sapnas, ar tikrovė. Stengiausi viską ramiai apsvarstyti ir rimtai imtis darbo, 
bet Izolynos paveikslas stovėjo prieš akis. Ji buvo ne pirmoji mano meilė, nes 
aš turėjau apie 30 metų, bet gerai supratau, kad esu labai įsimylėjęs. 
Atsiminiau, kaip greitai mudu persiskyrėm ir pamaniau, kad nėra vilties 
greitai pasimatyti. Reikėjo sugalvoti kokį nors planą pažinčiai su Izolyna 
atnaujinti. Mano, kaip priešų kariuomenės būrio vado, padėtis kėlė daug 
kliūčių. Atmetęs ne vieną galvoje sušvitusį sumanymą atsiminiau, kad prie 
mano balno liko jos laso ir nutariau pats jį nunešti Izolynai. 

Tuo tarpu aikštėje pasirodė raitelis; buvo aišku, kad jis ieško manęs. Kada 

su juo susitikau, jis pasakė esąs su vyriausiojo vado raštu pasiųstas. Paėmęs 
raštą Štai ką perskaičiau: 

"Vyriausioji okupacinės armijos stovykla. 1846 m. liepos mėn. 

Kapitone, surinkite būrį kareivių ir nuvykite pas don Ramoną de Vargą. 
Ten rasite 5000 jaučių, kuriuos atvarysite Amerikos armijai ir porduosite 
vyriausiam karo vadui. 

Vyresnysis adjutantas." 

Perskaitęs tai, jau negalvojau apie laso, bet įsivaizdavau, kad drąsiai įjosiu 
per dvaro vartus kaip laukiamas svečias. Aš jau įsivaizdavau save besėdintį 
su don Ramonu de Varga prie chereso stiklo. Senis supažindins su dukterimi, 
pats nueis prižiūrėti kaip išvaromi gyvuliai, o mudu su Izolyna pasiliksim. O 
Idžura irgi bus tenai? Aš buvau visai jį pamiršęs! Tai kiek sudrumstė mano 
nuotaiką. 

Neleisdamas veltui laiko, paliepiau 50 kareivių pasirengti išvykai. 

Prieš išjodamas perskaičiau raštelį, atsiųstą kartu su įsakymu. Nuostabus 
daiktas! Jis buvo parašytas ispaniškai. Štai kas ten buvo rašoma: 

"5000 parengsiu pagal sutartį, bet aš negaliu jų atiduoti gerumu. Jie turi 
būti "tarsi" prievarta atimti iš manęs, ir net kiek žiaurumo tuo atveju jūsų 
kareiviai galėtų parodyti. Mano piemenimis galite pasinaudoti, bet aš negaliu 
jiems nieko įsakyti. Jūs turite prievarta paimti iš jų jaučius. 

Ramonas de Varga.“ 

Šis raštas buvo adresuotas vyriausiam Amerikos armijos komisarui. Jo 
turinys, visiškai man suprantamas, niekais pavertė visas mano svajones. Kokia 
čia jau gali būti kalba apie draugišką pašnekesį su don Ramonu ir gražiąja jo 
dukterimi, jei man reikia įsiveržti į jo butą, užpulti tarnus ir pareikalauti iš 
Šeimininko 5000 jaučių! Kokios nuomonės po to įvykio bus apie mane Izolyna! 

Bet, viską gerai apgalvojus, dingtelėjo mintis: galimas dalykas, kad visa tai 
Izolynai žinoma ir kad man gali nepasisekti ją pamatyti. 

Sugaudė ragas ir aš su 50 kareivių ir dviem leitenantais išjojau iš kaimo. 

Po dvidešimties minučių prijojom don Ramono namų vartus. Jie buvo 
uždaryti. Uždarytos buvo ir langinės. Niekur nesimatė nė gyvos dvasios 

Vienas leitenantas, priėjęs prie vartų ėmė belsti. 

- Atidarykit! - sušuko jis. | 

Niekas neatsiliepė. | 

Reikėjo tris kartus visa tai pakartoti, kol pagaliau pasigirdo silpnas balsas: 

- Kas ten? 

- Atidarykit! 

- Gerai. 

- Greičiau. Mes esame dori žmonės. 

Vartai atsidarė. Leitenantas puolė virpantį iš baimės sargą, sugriebė jį už 
apykaklės ir, patasęs už ausų, liepė pašaukti šeimininką. 

- Donas sakėsi nenorįs nieko matyti. 

- Nenorįs? Eik ir pasakyk jam, kad jis privalo mus priimti. 

- Taip, - tariau ramiai, bijodamas, kad išsigandęs sargas gali ką nors 
pripainioti, - pasakyk savo šeimininkui, kad atjojo Amerikos karininkas 
svarbiu reikalu ir nori tuojau su juo pasimatyti. 

Sargas nuėjo, o mes, nelaukdami jo sugrįžtant, įjojome į kiemą. 

Rūmai iš kiemo pusės buvo išpuošti įvairiais pagražinimais, verandomis 
ir stiklo langais iki žemės. Kiemas išgrįstas plytomis. Vidury kiemo buvo 
fontanas, o šalia jo palinkę augo apelsinų medžiai. Iš trijų namo šonų buvo 
veranda, užleista uždangomis, už kurių pačios verandos ir namų langų, 
išeinančių į verandą, buvo nematyt. Tiktai vienoje vietoje, įeinant į verandą, 
uždanga buvo praskleista. Prie namų nebuvo matyti nė gyvos dvasios, tik prie 
tvartų slankiojo darbininkai, jaučių varovai ir darbą dirbančios moterys. 

Atidžiai žvalgiausi po verandą ir stogą, ieškodamas mano slaptųjų minčių 
kaltininkės. Namai buvo vieno aukšto, todėl sėdėdamas balne aiškiai galėjau 
matyti visą stogą, papuošta gražiausiomis gėlėmis. 

Leitenantas Uitlis ir aš tylėdami sėdėjome balnuose ir laukėme sargo 
sugrįžtant. 

Tuo tarpu darbininkai ir varovai stebėjosi nelauktais svečiais. 

Netrukus sugrįžo sargas ir pasakė, kad don Ramonas greitai ateisiąs. 

Iš tikrųjų po minutės viena verandos uždanga prasiskleidė, ir pamatėme 
augalotą senį, nustebinusį mus savo tvirtai suręstu kūnu ir trykštančia 
energija. Jo didelės spindinčios akys buvo pridengtos juodais, tankiais 
antakiais, o plaukai ant galvos - balti kaip sniegas. Apsirengęs buvo paprastai, 
lengvos medžiagos švarku ir plačiomis kelnėmis, perjuostomis tamsiai mėlyna 
juosta. Ant galvos dėvėjo brangia skrybėlę iš "guajakono" žolės; rankoje laikė 
tūkstantį cigarą. 

Nepaisant apsimestinio rūstumo, don Ramonas buvo simpatiško ir 
protingo veido. 

- Esate don Ramonas de Varga? - paklausiau prijojęs prie senio. 

- Taip, - atsakė jis šiurkščiu balsu. 

- Aš esu Amerikos armijos karininkas, - kalbėjau garsiai ir, žinoma, 
ispaniškai, kad darbininkai mane suprastų. - Esu atsiųstas sudaryti su jumis 
sutartį dėl mėsos tiekimo mūsų kariuomenei. Turiu su savim vyriausio karo 
vado įsakymą. 

- Dabar nelaikau jaučių, kuriuos galėčiau parduoti! - nutraukė mane don 
Ramonas skardžiu, piktu balsu. - Ir nenoriu turėti jokių reikalų su amerikiečių 
armija. 

"Tada, - atrėmiau, - būsiu priverstas paimti jaučius be jūsų sutikimo. Jums 
bus ųž tai užmokėta, bet aš turiu įvykdyti gautą įsakymą. Be to, jūsų varovai 
turi mus palydėti ir nuvaryti bandą amerikiečių stovyklon. 

Daviau ženklą kareiviams, ir jie ėmė Sino) nusigandusius varovus, 
versdami vykdyti mūsų įsakymus. 

- A5 protestuoju prieš tokį plėšrumą! - sušuko don Ramonas. - Tai 
prieštarauja įstatymams, aš pareikalausiu jūsų vyriausybės atsiteisti! 

- Tamstai bus užmokėta, - tariau nuduodamas, kad noriu jį nuraminti. 

- Aš negaliu priimti užmokesčio iš plėšikų, iš... 

- Prašau nusiraminti, - sušuko Uitlis, - prašau prikąsti liežuvį, nes galite 
netekti kai ko daugiau, nei jūsų jaučiai. Neužmirškite, su kuo kalbate. 

- Techasiečiai! Plėšikai! Niekšai! - sušnypštė senis taip rimtai, kad Uitlis 
tikrai būtų išsitraukęs pistolėtą, jei aš nebūčiau jam tylom pasakęs keletos 

žodžių. | 

- Kad jį kur bala, - sumurmėjo Uitlis. - O aš maniau, kad jis iš tiesų... 

Paskui, atsigręžęs į ispaną, tarė: 

- Nėra ko karščiuotis. Jums atsilyginsime doleriais. Bet patariu atsargiau 
kalbėti... 

Don Ramonas, nebaigęs jo klausyti, piktai užskleidė uždangą, prataręs 
"sudie kapitone", bet taip tyliai, kad tik aš vienas tegalėjau jį išgirsti. 


IV. RAŠTELIS 


Leitenantas Uitli ir kareiviai nuėjo į tvartus. Aš pasilikau prie verandos su 
šešiomis metisėmis moterimis, žiūrėjusiomis į mane gana akylai ir bailiai. 
Maniau, kad don Ramonas vėl išeis ir pakvies mane, bet ne, tai negalimas 
daiktas: juk moteriškės gali mus išduoti. Sumojęs visa tai, pasukau arklį ir 
išjojau iš kiemo, norėdamas prisidėti prie kitų. Lauke pamačiau jaučių 
gaudymo laso vaizdą, bet nelabai juo stebėjaus, nes mano mintys buvo su 
Izolyna. Man vis rodės, kad ji iš kur nors seka mane akimis. 

Mums atjojant į vidų atidaromos langinės buvo uždarytos, tad kai kurias 
buvo galima atidaryti. Gerai pažindamas meksikiečių butų sutvarkymą 
žinojau, kad rūmų kiemo pusėje yra salonai ir svečių kambariai, kaip tik tie 
kambariai, kur šiuo metu gali būti jų gyventojai. Apsvarstęs visa tai, rengiauši 
grįžti į kiemą ir smulkiau 2 apžiūrėti. Staiga melodingas sidabro balsas 
pratarė: 

- Kapitone. 

Pažvelgiau į langą: nieko nematyti! 

Balsas pasikartojo. Man pasirodė, kad balsas dabar sklinda nuo stogo. 
Pažiūrėjau aukštyn. Pro baliustradą išlindo nepaprasto gražumo rankutė ir 
numetė kažką baltą tiesiai man po kojomis. 

- Raštelis, - išgirdau. 

Vienu akimoju nušokau nuo arklio, paėmiau raštelį ir, pajojojęs kiek nuo 
sienos, pamačiau ant stogo Izolyną. Norėjau prabilti į ją, bet turbūt tuo pačiu 
metu kažkas priėjo prie jos, nes jos veidas staiga persimainė ir ji pakėlusi 
pirštą prie lūpų prašė tylėti. 

Nežinojau, ką man daryti: joti ar dar laukti. Izolyna pasitraukė nuo 
baliustrados ir aš išgirdau besikalbant ją su kažkokiu vyriškiu. Gal tai buvo 
jos tėvas, o gal dar blogiau - anas giminaitis?... 

Ryžausi išjoti iš kiemo, bet pirma norėjau perskaityti raštelį. 

Jame buvo parašyta: 

"Kapitone! Zinau, kad dovanosite mums mūsų nevaišingumą. Atsiminkite, 
ką esu vakar pasakiusi: mes labiau bijomės mūsų draugų negu priešų! Dabar 
mūsų namuose vieši svečias, kurio tėvas labiau bijo negu jūsų su visais jūsų 
plėšikais. Nepykstu už mano arklio nušovimą, bet jūs nusivežėte ir mano laso! 
Kapitone, nejaugi norit atimti iš manęs viską? Sudie. 

Izolyna." 

To raštelio viena dalis buvo man suprantama, kita gi neaiški ir spėliotina. 
Visai aiškus buvo man sakinys "mes labiau bijomės mūsų draugų negu 
priešų". Tai reiškė, kad don Ramonas de Varga buvo amerikiečių šalininkas, 
linkėdamas jiems pasisekimo jų karo žygiuose. Daugelis meksikiečių būtų 
pavadinę ji išdaviku ir, Žinoma, būtų visai neteisingai pasielgę. Jis buvo 
patriotas plačiąja to žodžio prasme, sutikdamas, kad jo tėvynė geriau būtų 
valdoma svetimųjų, negu vietinių despotų, baigiančių visa ardyti. 

Kito raštelio sakinio "svečias, kurio tėvas labiau bijo“, - visai negalėjau 
suprasti. Kas buvo tas svečias? Idžura? Bet Idžura Izolynos pusbrolis! Gal čia 
kalbama apie ką kita. Tačiau, ko nedariau, niekaip negalėjau nusikratyti 
minties, kad tas baisus svečias tikrai Idžura! Iš karto pamačiau, kad Izolyna 
bijo jo ir įsitikinau, kad tai jis yra tas don Ramono priešas, apie kurį kalbama 
laiške. Kad bent ji jo nemylėtų! 


V. Sena neapykanta. 
Rafaelis Idžura 


Išjojau nesiskubindamas iš dvaro. Nors ir žinojau, kad man nepasiseks 
pasimatyti su Izolyna, bet vis tiek norėjau arčiau jos ilgiau pabūti. Galbūt ji 
išeis ant stogo ir pamos man ranka... 

Kiek pajojėjęs atsisukau, tikėdamasis ją pamatyti, tačiau vietoj jos 
pamačiau gražų, bet žiaurų Idžuros veidą. Mūsų akys susitiko ir kiekvieno 
žvilgsnis tarsi sakyte sakė: aš tavo priešas. Pasijutom abudu besivaržą ir pirmą 
kartą artimiau susitikę ėmėm degti vienas antram neapykanta. 

Iš Idžuros veido buvo matyti, kad jis yra šiurkštus ir piktas žmogus. Jo 
didelėse, gražiose akyse buvo kažkas gyvuliška, o jo grožį galima buvo 
sulyginti su jaguaro gražumu. 

Supratau, kad Idžurai yra žinoma mano paslaptis ir, matydamas jo 
mėtomus pašaipos žvilgsnius, vos nesušukau jam užgauliais žodžiais, bet tuo 
pačiu metu prijojo vienas mano leitenantas ir pranešė, kad jaučiai jau atrinkti. 

Pažvelgęs netikėtai į stogą, jis staiga nutraukė kalbą ir jo veidas 
persimainė. 

- Juk tai Rafaelis Idžura! - sušuko jis piktai nusišypsojęs. 

Idžura, matyt, taip pat pažino leitenantą Holingursą, nes štaiga išblyško 
ir iš nustebimo bei baimės neįstengė nė žodžio pratarti. | 

- Išdavike, niekše, žmogžudy! - šaukė Holingursas, - pagaliau mes 
susitikom! | 

Tai tardamas leitenantas atkišo savo šautuvo vamzdį į Idžurą. 

- Palaukite! - sušukau aš ir greitai sugriebiau leitenantą už rankos. Šūvio 
sulaikyti neįstengiau, bet ačiū Dievui, kulka pataikė ne į Idžuros galvą, o į 
akmeninę baliustradą. Kol pranyko dūmai, Idžuros ant stogo jau nebebuvo. 

- Leitenante Holingursai, aš įsakau...- buvau bepradedąs. 

- Kapitone Uorfildai, - pertraukė mane leitenantas, - tarnybos metu galite 


14 


man įsakyti, aš klausysiu, tačiau 
šiuo metu galiu veikti, kas man 
patinka. Bet veltui leidžiu laiką, 
niekšas gali pabėgti. 
Nesuskubau nė jo arklio 
sugriebti už pavadžio, kaip 
Holingursas jau nujojo prie namų. 
Sekiau paskui jį, bet 
pasivėlinau: jis jau bėgo laiptais 
su pistoletu rankoje. Išgirdau 
garsią kalbą, keiksmus, 
griūnančių daiktų bildesį ir 
pagaliau du šūvius. Tuoj po šūvių 
pasigirdo moteriškas klyksmas ir 
„ dejavimai, vyro priešmirtiniai 
šauksmai. 
"Iš. dviejų priešų vienas 
miršta“, - pamaniau. | 
Užlipęs ant stogo, neradau ten 
nei Holingurso, nei Idžuros. Vėl 
išgirdau šūvį ir pažvelgęs apačion pamačiau du bėgančius žmones. Tai buvo 
Idžura ir jį besivejantis Holingursas. 
Idžuros pozicija buvo patogesnė, nes leitenantas, apsikrovęs amunicija, 
bėgo sunkiai. 
Meksikietis, matyt, stengėsi pasiekti mišką, kuriame netrukus pasislėpė; 
leitenantas sekė jo pėdomis. 
Nujojau ir aš paskui juos, tikėdamasis, kad man pasiseks sulaikyti kraujo 
praliejimą, bet netrukus abudu man dingo iš akių. Klausiausi keletą minučių, 
| norėdamas išgirsti miške šauksmus ar 
šūvius, bet be varovų balsų nieko 
nebuvo girdėti. Tai priminė man mano 
pareigas ir aš nujojau prie dvaro. 

Ten buvo tylu. Visi buvo pasislėpę iš 
baimės.  Nežinojau, ką daryti. Man 
reikėjo apie visa tai pasakyti don 
Ramonui, bet ką galėjau pasakyti, kad 
pats nieko nesupratau ir galbūt labiau 
už jį man reikėjo paaiškinimų. Beliko tik 
apleisti dvarą, tą aš ir padariau. 

Šešis . kareivius palikau laukti 
leitenanto, o su kitais grįžau į savo 
stovyklą. 

Bjauriai nusiteikęs jojau dulkėtu 
keliu, karštų saulės spindulių 
deginamas. Buvau nepatenkintas savo 
vyresniojo leitenanto pasielgimu. Toks jo 

poelgis buvo man visai nesuprantamas. Leitenantas Uitli irgi negalėjo man 
nieko paaiškinti. 

Holingursas buvo keistas žmogus, - tikra priešingybė Uitliui. Uitlis buvo 
drąsus, juokdarys ir narsus karys, tikras "techasietis". 

Holingursas buvo kilęs iš Tenesio, jis buvo dalyvavęs nepavykusioje Miro 
ekspedicijoje, iš kurios jį, grandinėmis surakintą, buvo nuvarę į Meksiką ir ten 
privertę purvuose iki pažastų dirbti giliuose gatvių grioviuose. Tuo būtų 
galima paaiškinti jo nelinksmą būdą ir žiaurią veido, kuriame niekada nesu 
matęs šypsenos, išraišką. Kalbėdavo jis mažai ir beveik tik tarnybos reikalais. 
Tik kartais pasilikęs vienas, jis keikdavo kažkokį nepamirštą savo priešą. 
Holingursas buvo žmogus, iš kurio niekas nedrįso tyčiotis, 0 jo narsumą ir 
karingumą gerai žinojo visi. 

Pakeliui kalbėjomės su Uitliu apie Holingursą, stengdamiesi išsiaiškinti jo 
keistą pasielgimą. Kalboje aš netyčia paminėjau Rafaelio Idžuros vardą. 

Uitlis staiga sustabdęs arklį sušuko: 

- Idžura? Juk tai šlykštus niekšas! Holingursas turi teisę jo neapkęsti! 

Mano prašomas Uitlis štai ką apie jį pasakojo. 

Rafaelis Idžura yra gimęs Techase ir kitados buvo labai turtingas, bet 
ilgainiui pralošė visą savo turtą. Prieš Miro ekspediciją jis, kaip Techaso 
pilietis, prisiekė naujai valdžiai ir apsiskelbė jaunosios respublikos šalininku. 
Kada buvo organizuojama Miro ekspedicija, Idžura pasistengė, kad jį išrinktų 
tos ekspedicijos karininku. Jam pavyko įgyti visišką pasitikėjimą. Tačiau vėliau 
pasirodė, kad Idžura turėjęs slaptų ryšių su priešų, kuriam ir išdavė visus 
savo draugus. 

Vakarą prieš mūšį ties Miru Idžura kažkur dingo. [echaso armijos likučiai 
buvo paimti į nelaisvę ir nusiųsti į Meksikos sostinę. Kaip nustebo ir įnirto 
belaisviai, pamatę Idžurą, vilkintįį Meksikos karininko rūbais. Kad jų rankos 
nebūtų buvę sukaustytos, j jie būtų sudraskę jį į gabalėlius. 

Tuo metu Uitlis sirgo, todėl jam pasisekė išvengti savo draugų likimo. 
Belaisviai turėjo traukti burtus; kiekvienas dešimtas žmogus žiauriausiu būdu 
buvo sušaudytas. 

Tarp balaisvių techasiečių buvo Holingurso brolis, silpnos sveikatos 
vaikinas, vos bepakeliąs žiaurų nugalėtojų elgesį ir didžiulius kelionės 
sunkumus.Jam sopėjo kojas, tad jis prašė Idžurą, kad leistų jam joti mulu, Bet 
Idžura neleido ir vertė eiti pėsčią. Vaikinas bandė atsistoti, bet vėl parkrito. 

- Aš negaliu eiti, leiskite man čia numirti, - meldė jis. 

- Pirmyn, - suriko Idžura, - o ne tai nušausiu! 

- Nušaukite! - atsakė belaisvis, apnuogindamas krūtinę. 

Idžura nusitaikė krūtinėn ir iššovė. Kada dūmai išsisklaidė, vaikinas jau 
gulėjo nebegyvas. 

Siaubas apėmė balaisvius. Stipriai surištas Holingursas, stovėjęs per kelis 
žingsnius nuo brolio, negalėjo jo išgelbėti. Tad nėra ko stebėtis, kad jis 
pasinaudojo pirma pasitaikiusia proga atkeršyti už brolio nužudymą. S 

- Idžura, atrodo, don Ramono giminaitis? - paklausiau aš. 

- Taip, tiesa, - atsakė Uitlis. - Nuostabu, kaip aš ankščiau neatsiminiau to! 

Kitados aš sutikdavau don Ramoną San-Antonio mieste, kur jis atveždavo 

prekes. Atsimenu, vieną vakarą jis atsivežė savo gražuolę dukterį, kuri išvedė 
iš proto visą vietos jaunimą ir dėl jos įvyko daug dvikovų. 

Norėjau sužinoti iš Uitlio, ar Izolyna nebuvo kurio nors tų jaunuolių 
mylėjusi, bet baimė išgirsti teigiamą atsakymą surakino man lūpas. 

Netrukus pasigirdo bildesys ir mūsų pasikalbėjimą nutraukė pasirodęs 
Holingursas su kareiviais, mano paliktais prie dvaro. 

- Kapitone Uorfildai, - tarė Holingursas, - mano poelgis, be abejo, 
nustebino jus. Leiskite man patogesniu laiku visa tai paaiškinti. Mano 
pasakojimas būtų labai ilgas ir man skaudus. Dabar tegaliu pasakyti viena - 
Rafaelis Idžura mano neapkenčiamiausias priešas. Aš atvykau į Meksiką 
norėdamas užmušti tą žmogų, ir jei tai man pasiseks... 

- Tai jo ne.. 

- Ne, neužmušiau, - pertraukė mano kalbą Holingursas, - niekšas pabėgo! 

Tai tardamas leitenantas prisijungė prie būrio ir tylėdamas jojo namo. 


VI. Geltonas domino. Melsvas domino 


Dvi dienas praleidau nerimaudamas. Paskutinį Izolynos sakinį supratau 
kaip pakvietimą, bet argi aš galėjau jai pasirodyti po to atsitikimo? 

Sukau galvą, ieškodamas įvairiausių priežasčių, kurios leistų nuvykti man 
pas don Ramoną, bet visos jos buvo niekam tikusios, ir per tas dvi dienas 
neturėjau jokių žinių, kas vyksta dvare. Staiga pasklido gandas, kad mieste 
rengiamas pokylis. Šokiai manęs neviliojo, todėl tie gandai visiškai 
nesujaudino. Bet sužinojęs, kad pokylis turėsiąs politinės reikšmės, kad jis 
rengiamas nugalėtiems su nugalėtojais suartėti ir kad viskas daroma vietos 
visuomenei sukviesti, aš sukrutau: manyje sušvito viltis tame pokyly pamatyti 
Izolyną. Kas norėjo, galėjo į pokylį ateiti apsirengęs kostiumais ir kaukėmis. 
Turėjau su savim civilius drabužius, kuriais ir nutariau apsivilkti. Atėjau į 
pokylį gana vėlai, per patį sujudimą. Minioje mirgėjo įvairiausi kostiumai ir 
domino, o ponios beveik visos buvo su kaukėmis. Tarp visų tų kaukių , 
žinoma, sunku buvo surasti Izolyną. Tačiau raminausi mintimi, kad ji pažins 
mane, nes aš buvau be kaukės. Laikas bėgo, bet Izolynos vis nemačiau. 
Pagaliau salėje pasirodė moteriškė, kurios gražumo ir lieknumo negalėjo 
paslėpti net negražios geltono domino raukšlės. 

- Tai Izolyna! - pamaniau. Ji šoko valsą su grakščiu, jaunu karininku, 
koketiškai prilenkus galvą prie jo peties. Visą laiką pavydžiai sekiau tą porą. 
Paliovę šokti, juodu ramiai šnekučiuodamiesi, atsisėdo kampe. Negalėdamas 
ilgiau susivaldyti priėjau arčiau pasiklausyti jų pašnekesio. Karininkas melste 
meldė savo damos nusiimti kaukę. Ji ilgai priešinosi, bet pagaliau paklausė jo 
prašymo. Dievulėliau, ką aš pamačiau! Tai buvo negrė storomis lūpomis ir 
atsikišusiais žandais. Karininkas, matyt, to nesitikėjo, sumurmėjo kažką 
atsiprašydamas ir pradingo minioje. 

Negrė tuo metu vėl užsidėjo kaukę ir matyt visai išėjo iš baliaus, nes 

geltonojo domino jau niekur nebuvo matyti. 

Visai netekau vilties pamatyti Izolyną. Ar ji visai neatvyko į balių, ar 
nenorėjo, kad bet kas ją pažintų, dargi aš. 

Ši mintis man nedavė ramybės. Iš nusiminimo nuėjau į bufetą, išgėriau 
truputį vyno ir, matyt, tai mane kiek pralinksmino. Užsimaniau pašokti ir vėl 
sugrįžau į salę. Pakeliui sutikau melsvą domino. Pakviečiau šokiui ir ji sutiko. 
Mano dama kalbėjo prancūziškai. 

Šiame mieste gyveno daug prancūzų: auksakalių, dantistų, siuvėjų, 
modisčių. Man pasirodė, kad mano melsvasai domino - modistė. 

Ji buvo tokia grakšti, gracinga ir taip gražiai šoko, kad visi sužiuro į 
mudu. 

Pasibaigus valsui paprašiau, kad ji su manimi pasiliktų iki kito šokio, nes 
norėjau dar su ja pašokti. . 

Ji sutiko, bet paklausė: argi čia nesą daugiau damų, su kuriomis man gal 
būtų dar maloniau šokti? 

- Ne, - atsakiau, - tik su tamsta! 

- Man labai malonu tai girdėti, - pratarė mano dama, - ir būtų dar 
maloniau, kad jūs, tai sakydamas, žinotumėte kas aš esu. 

- Labai gailiuosi, kad jūsų nepažįstu ir gal būt nepažinsiu niekada, jei 
nenusiimsite kaukės. 

- Tai neįmanoma, nes pamatęs mano veidą nebenorėsite su manim 
daugiau šokti.O jūs taip gerai šokate valsą! 

- Neįmanoma, kad jūsų veidas galėtų padaryti man kokį neigiamą įspūdį! 
Meldžiu, nusiimkite kaukę! Juk aš be kaukės. 

- Jums nėra reikalo slėpti savo veido. | 

- Siuvėja nekvaila, - pagalvojau. - Jūs labai maloni, jūs pataikaujate man? 

- Ne be tikslo: jūs raustate, o tai taip jums tinka. Kas jūs? Meksikietis? 
Kariškis? Civilis? Mano nuomone, tamsta esate poetas - jūs išblyškusio veido 
ir išsiblaškęs. Jūs dūsaujat... 

- Rodos, dar nė karto neatsidusau su jumis kalbėdamas... 

- Taip, bet prieš tai?... Jūs, atrodo, buvote susidomėjęs geltonuoju domino. 

- Geltonuoju domino? - paklausiau. 

- Taip, kuri šoko su gražiu jaunu karininku. Man pasirodė, jog sakėte eiles 
tos damos garbei ir, nematydamas veido, apdainavote jos kojas, - tarė 
juokdamasis melsvasis domino. - Bet pagaliau pamatėte jos veidą ir... kaip 
buvote nusivylęs! 

- Nenusivylęs... man buvo labai jos gaila. Vargšė turbūt tuoj išvažiavo 
namo. Bet kaip gražiai ji šoko! : | 

- Aš vis dar laukiu atsakymo į mano klausimą: - esate poetas? 

- Poetu savęs negaliu vadinti, bet nesiginu, kad eilių esu parašęs. 

- Aš taip ir maniau. Ak! Kad aš galėčiau jus įkvėpti! 

- Kaip tai, nežinodamas jūsų vardo? Nematydamas jūsų veido? 

- Kai tik nusiimsiu kaukę, jūsų poetinis įkvėpimas išsisklaidys lyg dūmai! 

- Ne, tai ne modistė, - nutariau. - Tai kilnesnės draugijos dama. Ir kokia 
ji protinga! Žinoma, ji graži! Negraži moteris nesugebės taip gražiai kalbėti. 

- Maldauju jus, nusiimkite kaukę! Jei mes būtumėm ne pokyly, 

maldaučiau atsiklaupęs! E 

- Žiūrėkite, kad nepasigailėtumėt, jei išpildyčiau jūsų prašymą. Atsiminkite 
geltonąjį domino. 

- Su kokiu pasimėgavimu kankinate mane. Jeigu net įsivaizduočiau, kad 
jūsų veidas juodas, kaip kad geltonojo domino, tai esu tikras, kad to juodumo 
nepastebėčiau. | 

- Pagalvokite gerai apie tai, ką pasakėte. 

- Kalbu visai samoningai. | 

- Na, tai... nuimkite! . 

Virpančiais pirštais atrišau :kaspinėlius, kurie laikė kaukę ir nustebęs 
išmečiau ją iš rankų. Veidas buvo storomis lūpomis ir atsikišusiais žandais. 
Nebežinojau, ką sakyti, ir be nuovokos susmukau kėdėje. 

Mano dama ėmė garsiai juoktis. i 

- Tai ką, ponas poete? Ar įkvėps jus mano veidas? Kada sulauksiu eilių? 
Šiandien? Rytoj? O gal niekados? Bet, kaip matau, jūs nė kiek ne mandagesnis 
už savo tautietį leitenantą. 

Per daug buvau jos pastabų užgautas; tad nieko neatsakiau ir tylėdamas 
pasišalinau. 

Priėjęs prie durų panorau dar kartą pažvelgti į keistąją negrę. . 

Melsvoji domino vis dar tebestovėjo toje pačioje vietoje, bet dabar ji 
turėjo... Izolynos veidą! 

Nutirpau iš nustebimo. Niekados neužmiršiu jos veido išraiškos tą 
akimirką, jos paniekinamos šypsenos! Svyravau nežinodamas, ar neatsiprašyti 
sugrįžus. Buvau pasiryžęs prieš ją atsiklaupti. Bet ne, tai būtų labai juokingai 
atrodę. 

Izolyna pastebėjo mano nusiminimą, jos žvilgsnis pasidarė malonesnis, ji 
tartum šaukė mane! 

Tuo pačiu akimirksniu prie jos priėjo vyriškis ir nesivaržydamas atsisėdo 
šalia jos. 

Tai buvo Idžura. 

Pakalbėję valandėlę, jie atsikėlė ir nuėjo šokti, Izolyna vėl užsidėjo kaukę. 

Greitai išėjau iš salės ir nuvykau namo, kur radau savo draugus 
vakarieniaujančius. Jų draugiškos kalbos kuriam laikui nuramino mane. 


VII. Keistas laiškas. Laukinių 
arklių banda 


Rytą buvau labai susierzinęs, vos tepaliečiau pusryčius. 

Beveik pusę dienos prabuvau ant stogo, visai nepastebėdamas to, kas vyko 
aplink mane, nes savo akis ir mintis buvau nukreipęs į Izolynos namus. 
Atsidėjęs saugojau, bene pamatysiu ką nors ant jų namų stogo, bet niekas 
nepasirodė. 0 | 

Apie pietus seržantas pranešė man, kad kažkoks meksikietis nor1 
pasimatyti su manim. Liepiau įleisti jį. Kada tas žmogus prisiartino, pažinau, 

kad tai buvo vienas don Ramono de Vargos varovų. Jis padavė man laišką. 

Iš susijaudinimo mano rankos virpėjo pamačius pažįstamą rašyseną, širdis 
ėmė taip smarkiai plakti, kad, nenorėdamas parodyti savo susijaudinimo, 
liepiau meksikiečiui palaukti atsakymo apačioje. 

Laiške buvo parašyta: 

"Malonusis kapitone! Tebūnie leista man palinkėti Jums "labo ryto". Spėju, 
kad po praėjusios nakties nuovargio dar ir dabar jums rytas. Gal sapnuojat 
gražuolę negrę?" | 

Mane erzino tas pagerbimas "malonusis" kapitone, ir dar pabrauktas, aš 
norėjau supykęs numesti laišką, bet mane sulaikė keletas netikėtai pastebėtų 
žodžių. | 

"Malonusis kapitone“ - buvo toliau parašyta. - "Nelaiminga valandą 
nušovėte mano mylimą arklį, norėdamas atsilyginti už skriaudą pasiūlėte 
savo. Aš atsisakiau nuo tokios aukos, bet jūs, manau, nepanorėsit likti man 
skolingas. Štai ką galėtumėte padaryti. Yra mūsų apylinkėse gražus žinomas 
gyvulys, "baltasis tyrų žirgas“. Tai laukinis arklys, dailus ir greitas. Turbūt 
esate apie jį girdėjęs. Jau seniai pagavo mane nesuvaldomas noras turėti tą 
arklį. Siūliau dovanų ir medžiotojams, ir mūsų varovams, bet viskas buvo 
veltui: niekas iš jų negali jo pagauti. Vieni sako, kad jis labai greitas, kiti - kad 
tai šmėkla, treti - kad tai pats velnias esąs. Bet ar gali velnias būti toks gražus? 
Be to, vakar esu girdėjusi, kad velnias esąs juodas kaip vakarykštė negrė. 
Netikį žmonės laiko "baltąjį tyrų žirgą" legenda, bet aš tikrai žinau, kad jis iš 
tiesų yra ir prieš dvi valandas buvo už dešimties mylių nuo mūsų namų. 

Taigi, malonusis kapitone, niekas kitas, tiktai jūs su savo Moro galite 
pagauti baltąjį žirgą! 

„ Pagaukite man jį, ir tada aš liausiuos liūdėjusi savo nelaimingojo arklio. 
Atleisiu tamstai viską - net tamstos žiaurumą vargšei negrei, - tiktai atvesk 
man baltąjį žirgą! 

Šio laiško įteikėjas yra jį matęs ir galėtų būti palydovu. 

Izoiyna." 

Perskaitęs tą laišką nerimau iš džiaugsmo. 

Tyruose yra daug nepaprastai gražių baltų arklių, bet tas, apie kurį rašo 
Izolyna (ir apie kurį aš pats esu daug fantastiškų pasakų girdėjęs), skyrėsi nuo 
kitų tuo, kad turėjo juodas aušis, o visas jo kūnas buvo sniego baltumo. Tai 
ji aš turėjau pagauti. | 

Zinoma, aš neilgai galvojau apie tą keistą laišką ir iš karto nutariau padėti 
visas pastangas, kad išpildyčiau gražiosios Izolynos prašymą. 

Po pusvalandžio išjojau lydimas palydovo ir dvylikos kareivių . Tai buvo 
vis seni, patyrę medžiotojai, kurie galėjo daug kuo man padėti. Aš pasitikėjau 
savo arklio greitumu ir mokėjimu vartoti laso. 

Medžiotojai, sužinoję mūsų kelionės tikslą, labai nudžiugo. 

Turėjome joti vietomis, apaugusiomis erškėčiuotais krūmais ir jukomis. 
Pakeliui pasitaikydavo kaktusų bei muilinių augmenų (tam tikra jukos rūšis; 
iš ju šaknų dirbamas muilas). . 

- Kaip gražu! - sušukdavau pats to nejausdamas, gėrėdamasis gražiais 
atogražų augalais. 

Kuo toliau jojome, tuo erdvesnė darėsi vietovė. 

Buvom nujoję apie dešimtį mylių, kai mūsų palydovas užtiko laukinių 
arklių pėdsakus ir netrukus pamatėm visą jų bandą. 

Sunku aprašyti jausmą, pamačius tokį reginį. 

Pieva, kurioje ganėsi arkliai, buvo daugiau nei mylios pločio, apsupta 
miškų. Pro miško proskynas matėsi daugiau žaliuojančių laukymių. Pamatėm 
įvairiausio plauko arklių. Cia buvo ir širmų, juodų, o baltų arklių daugiausia. 
Vieni ramiai sau ėdė žolę, kiti šokinėjo ir siautė. Bet kur gi "baltasis tyrų 
žirgas? " Atsidėję žvalgėmės po bandą, bet jo niekur nematėme. Ar nebus tik 
į begalinę prerijąa pabėgęs, savo draugus pametęs? Bet palydovas tvirtino, kad 
arklys turėtų būti kažkur netoliese, o jo patyrimu galėjom pasitikėti. 

- Jeigu jis čia kur netoli, - aiškino palydovas, - jį galima prisivilioti, 
pabaidžius arklius. Jis tikrai atbėgs šiems sužvengus. Bet turime apsupti 
arklius, kad neišsibėgiotų. 

Apstatęs arklių bandą medžiotojais, nujojau kiek arčiau miško, pasiėmęs 
ragą, kuriuo norėjau arklius pabaidyti. 

Staiga užpakalyje manęs pasigirdo skardus tyrų žirgo žvengimas ir dar 
man nesuskubus sumoti, kas atsitiko, pamačiau jį vilyčios greitumu bėgantį 
prie kitų arklių. Aiškiai mačiau jo sniego baltumo kūną ir juodas ausis. 

Arkliai atsiliepė į jo Žvengimą ir ilga virtine nudūmė paskui jį. 

Dabar nebuvo laiko gudragalviauti. Reikėjo pavyti bandą ir paleisti į darbą 
laso. 

Spustelėjau pentinais Moro ir iššokau aikštėn, nieko nematydamas, 
išskyrus baltąjį žirgą, į kurį lėkiau. 

Netrukus aplenkiau visus savo palydovus ir gerokai priartėjau prie 
laukinių arklių bandos. Daugelis jų buvo labai gražūs ir taip nesunkiai buvo 
galima juos pagauti, tereikėjo užmesti laso. Bet aš stengiausi kiek galima 
greičiau prasibrauti pro juos, nes kliudė siekti mano svarbiausio tikslo. 

Arkliai, pamatę, kad aš aplenkiau juos, išbėgiojo po visą plotą. Visi jie 
atsiliko nuo manęs, tik vienas baltasis žirgas bėgo toli pirma manęs. 

Moro nereikėjo raginti: jis puikiausiai suprato, kad reikia pavyti baltąjį 
žirgą ir lėkė kiek tik galėjo. 

Pasiekus antrąją pievą gerokai prisiartinau prie baltojo Žirgo, bet staiga jis 
šoko į krūmus. 

Leidausi paskui jį į tainkumyną, laužydamas šakas, užsikabindamas už 
dygių krūmų, sekdamas mirgantį žalumyne baltąjį žirgą. 

Bėgdamas per tankmę baltasis žirgas gerokai nutolo nuo manęs. Bet štai, 
ačiū Dievui, vėl išlėkėme į atvirą preriją, ir čia arklys jau niekur negalės 
pasislėpti. Čia aš tikėjausi jį pasivyti, nes Moro lėkė kaip vėjas. Mus jau skyrė 
ne daugiau kaip 200 jardų ir aš jau apsidžiaugiau. Nusikabinęs laso nuo 
balno, ruošiausi jį užmesti ant žirgo. Bet staiga pakėlęs galvą pamačiau, kad 
žirgas dingo. 

Aplinkui plytėjo lygi prerija, nebuvo nei uolos, nei medžio, nei krūmo, net 
augalotesnės žolės... Kur gi jis galėjo dingti? | 

Nesuvokiamas išgąstis pagavo mane, - toks keistas ir toks netikėtas buvo 
žirgo dingimas. 

VIII. Žirgas šmėkla. Prerijoje 


Man, nuotykių žmogui, dažnai tekdavo pakliūti į pavojų, kurį aš visados 
stengdavausi kaip įmanydamas drąsiau pasitikti. Tačiau tokios didelės baimės, 
kurią jaučiau dabar, niekados nebuvau patyręs. 

Aš niekad netikėjau prietarais ir dabar, taip nesuprantamai baltajam žirgui 
pradingus, atsiminiau visas apie jį girdėtas fantastiškas istorijas ir buvau 
įsitikinęs, kad mačiau šmėklą. 

Tačiau tų minčių netrukus atsikračiau. Po truputį nurimau ir pamatęs 
prieš save naujas baltojo tyrų žirgo pėdas, kurios žymiai skyrėsi nuo kitų 
arklių pėdų, supratau, kad tai ne šmėklos būta. 

Apsvarstęs visa tai, nutariau joti tomis pėdomis, kol jos bus matomos. 

Pėdos ėjo tiesiai ir aš jau buvau nujojęs du šimtus jardų, bet čia mano 
arklys staiga sustojo. 

Gal už trisdešimt žingsnių prerijoje žiojėjo juodas rėžis. Tai buvo platokas 
plyšys žemėje, tartum likęs nuo žemės drebėjimo. 

Tas plyšys buvo stačiomis sienomis ir iš dešinės nuo manęs nelabai gilus, 
o iš kairės ėjo vis platyn ir gilyn. Dugne gulėjo uolų skeveldros. 

Tik dabar supratau, kur dingo baltasis žirgas. Jis, dideliu šuoliu nušokęs 
į plyšio dugną, pasuko į į kairę. Toje vietoje buvo naujų pėdų. Buvo aišku, kad 
jis dingo ir toliau jo ieškoti nebuvo jokios prasmės. Mano padėtis buvo 
nepavydėtina. Aš nujojau beveik 40 mylių ir visai nežinojau, kurioje pusėje 
kaimas, kuriame buvome įsikūrę. 

Nieko daugiau neliko, kaip grįžti savo pėdomis, nors tai nebuvo lengva, 
nes grįžti reikėjo vingiais, per krūmus ir mišką. 

Artinosi vakaras, ir nieko daugiau neliko, kaip nakvoti tyruose. 

Buvau išalkęs, o dar labiau ištroškęs, kaip ir Moro. Žinodamas, kad aplink 
niekur nėra vandens, dar labiau norėjau gerti. 

Staiga dingtelėjo mintis, kad jeigu jočiau plyšio krantu galbūt prijočiau 
vandenį. Taip ir padariau. Plyšys ėjo vis gilyn ir galų gale, pasiekęs 50 pėdų, 
išsišakojo į keletą mažesnių tarpeklių. 

Sutemo. Joti toliau tais tarpekliais buvo pavojinga. Bet aš vis dėlto 
palengvėle jojau toliau. Netrukus netoliese sužvilgėjo vanduo. 

Nudžiugęs pasukau arklį į tą pusę, bet dar neprijojus ežero arklys ėmė eiti 
atbulas ir sustojo. Priešais vėl žiojėjo tarpeklis, o taip geidžiamas vanduo buvo 
anapus... 

Tamsoje neverta buvo ir svajoti pereiti tarpeklį, reikėjo laukti ryto. 

Kai visiškai sutemo, pavedėjau arklį ganytis tolėliau nuo tarpeklio, pats 
įsivysčiau į meksikietišką antklodę ir pasidėjau po galva balną. Bet troškulys 
ilgai neleido užmigti, o mėnulis, apšviesdamas ežerą, kankino mane Tantalo 
kančiomis. Pagaliau kietai užmigau ir per visą naktį sapnavau sunkius, baisius 
sapnus. Sapnavau, kad indėnai užpuolė don Ramono namus. Užpuolikų 
vadas, pagrobęs Izolyną, lėkęs su ja baltu žirgu, o vėliau pavirtęs velniu. 

Skrendu paskui juos tarsi viesulas, bet niekaip negaliu pavyti. Pritrūkęs jėgų, 
bado bei troškulio kamuojamas, tartum krintu nuo arklio. Ir girdžiu, atrodo, 
netoliese pliuškenant upę, bet negaliu pasijudinti, negaliu iki jos nueiti. Kai 
pabudau, smarkiai lijo ir griaudė. Prisirinkęs vandens į neperšlampamą 
antklodę numalšinau troškulį, pagirdžiau arklį ir saldžiai užmigau, 
prisidengęs ta „pačia antklode, kurios kita pusė buvo sausa. 

Pakirdau jau vėlų rytą. Šviesi saulė buvo aukštai pakilusi giedrame 
danguje. Labai 'šalkau, nes tik praėjusį rytą buvau išgėręs puoduką šokolado 
ir suvalgęs kelis sausainius. Alkis vis labiau mane kamavo. Pasiėmęs šautuvą, 
nuėjau medžioti, bet nesutikęs nei paukščio, nei žvėries, sugrįžau į tą pačią 
vietą, kur nakvojau. 

Pasibalnojęs arklį ketinau grįžti namo. Bet kaip dabar surasiu kelią, kai 
lietus nuplovė visas pėdas? 

- Pražuvau! - pamaniau. - Paklydau! 

Vien nuo tos minties mane apėmė baimė, nes nieko nėra baisesnio, kaip 
paklysti prerijose! Žmogus netenka energijos, pasimeta, nepatiki nė vienu 
nužengtu žingsniu ir dažnai alkio bei troškulio kamuojamas miršta. Vėl 
apniko mane prietarai, galvoje plaukė baisūs, nenatūralūs vaizdai. Bet man 
pasisekė nuveikti baimę ir aš ėmiau galvoti, į kuria pusę joti. 

Zvalgydamasis po apylinkę ir svarstydamas, kaip prasimanyti maisto, 
pamačiau toli kažkokius gyvulius. 

Jų buvo keletas; jie stovėjo netoli ežero, anapus tarpeklio. 

Kažkas kelioms minutėms patraukė mano akis ir kai vėl pažvelgiau į tą 
pusę, gyvulių ten jau nebebuvo: jie dabar stovėjo ant ežero kranto, maždaug 
už 500 jardų nuo manęs. Tai buvo antilopės. 

Visų pirma norėjau kuo greičiau prisiartinti prie jų, nes, būdamos labai 
baikščios, pačios antilopės niekada prie manęs arti neprisiartins. Mus skyrė 
tarpeklis, bet aš sumojau, kad jeigu pasisektų jas privilioti iki kranto, mano 
šautuvas jas pasiektų. Reikėjo gyvulius pabaidyti. Paėmiau antklodę, pririšau 
jos galą prie šampalo, atsiklaupiau, prisidengiau ja ir nurėpliojau į tarpeklio 
krantą. 

Antilopės labai smalsios, ir marga antklodė netrukus paviliojo keliolika tų 
grakščių gyvulėlių. 

Jos priėjo arti, pažiūrėjo į kyšančią antklodę ir nubėgo. Mano laimė, kad 
vėjas pūtė nuo jų ir jos negalėjo manęs užuosti. 

Kada vėl jos prisiartino per100 jardų, šoviau. Dūmai išsisklaidė, ir aš 
pamačiau vieną antilopę gulinčią negyvą, kitos gi stovėjo ir žiūrėjo i ja 
nustebusios. 

Dar kartą norėjau užtaisyti šautuvą, bet mano netikėtas atsistojimas SP 
išgąsdino gyvulius, kad jie išbėgiojo. 

Nušautoji antilopė gulėjo anapus tarpeklio. Radęs perėjimą nuėjau prie 
laimikio. Šautuvą buvau palikęs ir turėjau su savimi tik peilį. Gyvulį pjausčiau 
ir mėsą valgiau žalią. 

Pasisotinęs sumaniau truputį išsikepti mėsos, o kepimui reikėjo parinkti 
sausų šakų. Tad vėl nuėjau prie tarpeklio, bet čia pamačiau tokią baisybę, nuo 
kurios ėmiau drebėti lyg drugio krečiamas. 

Priešais mane stovėjo didelis 
Amerikos lokys, pats pikčiausias iš 
visų čia esančių lokių. Jis turėjo ilgus 
tankius gaurus, tiesią kaktą, platų 
snukį, gelsvas akis, didelius dantis ir 
ilgus riestus nagus. NM TT k 

Lokys lipo iš tarpeklio kaip tik ŽŽ Ž 
mano pėdomis. Turbūt aš buvau čia Šo 
atėjęs jo pėdomis. „5 

Jeigu būčiau buvęs raitas, tas 2 72 £ 
nėtikėtas susitikimas, žinoma, nebūtų NS 
manęs nugąsdinęs, nes Amerikos 
lokys negali arklio pavyti. Bet aš 
buvau pėsčias ir žinojau, kad pabėgti 
neįstengsiu. Tokių lokių medžiojimas 
yra labai pavojingas, kad netz 
indėnams per didelė garbė nešioti iš 
jo nagų padirbtus karolius, nes tai 
leidžiama tik tam, kurs pats yra jį = 
nukovęs. Amerikos lokys užpuldinėja 2 
didžiausią gyvulį ir vienu letenos 
smūgiu gali jį perkirsti kaip kirviu. 

Jis yra toks stiprus, kad gali gana toli nuvilkti nudobtą buivolą. 

Lokys pirmas puola medžiotoją ir daugeliui tenka pabėgti. 

Jis labai vikrus ir tik tada jį galima užmušti, kai kulka pataiko į širdį ar 
smegenis. Dėl to Amerikos lokys laikomas pavojingu žvėrimi, kuriam 
užpuolus geriausia įlipti į medį, nes po medžius laipioti jis nemoka. 

Aplinkui lyg tyčia nebuvo nė vieno medžio ar krūmo. Aš negalėjau nei 
pabėgti, nei gintis: turėjau su savim tik peilį, nes šautuvą buvau palikęs 
anapus tarpeklio. Jei aš būčiau dabar ėjęs pasiimti šautuvo, būčiau patekęs 
jam stačiai į nagus. 

Tad mano padėtis buvo gan sunki. Gal tai sugrąžino man jėgas, ir 
sugriebęs peilį pasiruošiau sutikti lokį. 

Lokys, piktai urgzdamas šoko ant manęs. 

Iš pradžių aš laukiau jo puolimo, bet, baisiajam žvėriui besiartinant, 
pakeičiau savo sumanymą ir... pasileidau bėgti. 

Taip pasielgiau atsiminęs nušautąją antilopę. Gal ji suvilios lokį: jis griebs 
antilopę, o man gal pasiseks tuo tarpu pabėgti, - pamaniau sau. 

Bet lokys net nesustojo prie nušautos antilopės ir tekinas leidosi paskui 
mane. 

Aš gana greitai bėgioju, bet eiti lenktynių su lokiu vis dėlto trūko jėgų ir 
ėmiau dusti. Staiga priešais mane sužibo ežeras. Nusprendžiau šokti į vandenį 
ir ten susigrumti su lokiu. Gal tada kova bus kiek lygesnė, o gal man 
benardant pasiseks išsigelbėti, - galvojau. 

Ilgai nemąstęs šokau į ežerą. 

Vanduo siekė kelius ir aš nubridau į vidurį ežero, kur vanduo jau apsėmė 

krūtinę. Lokys sustojo ant kranto, nedrįsdamas bristi iš paskos. 

Aš sekiau kiekvieną lokio judesį. Pastovėjęs kiek laiko vienoje vietoje jis 
ėmė bėgioti krantu, norėdamas įbristi į vandenį, paskui vėl pasuko į preriją, 
nepaliaudamas manęs saugoti. Toks lokio neryžtingumas labai mane stebino, 
nes šie lokiai visai nebijo vandens. Tačiau žvėris dėl kažkiokios priežasties 
nenorėjo lįsti į vandenį, tik bėgiojo krantu. Beveik visą valandą lokys saugojo 
mane. Visai sustirau, nes vanduo buvo labai šaltas. Stovėjau nejudėdamas, nes 
bijojau suerzinti lokį ir taip įvilioti jį į vandenį. 

Pagaliau kantrumas mane išgelbejo. Lokys, priėjęs prie antilopės, nuvilko 
k į tarpeklį ir dingo uolose. 

Paplaukęs prisikasiau prie kranto ir išlipau iš vandens visas virpėdamas 
nuo šalčio. Tyčia bridau iš vandens ne į tą ežero krantą, kur nuėjo lokys, bet 
į kitą. Man dingtelėjo mintis, kad žvėris, paslėpęs grobį savo migyje, gali dar 
sugrįžti. Jie dažnai taip padaro, jei nebūna alkani. 

Nežinojau, ką man daryti. Gal bėgti prerija nuo lokio? 

Bet tada turiu grįžti šautuvo ir arklio. 

Juk negaliu palikti Moro tam kraugeriui suėsti! 

Grįžti prie Moro? Bet kaip? Eidamas į tą pusę būtinai turėsiu praeiti pro 
lokį, kur, žinoma, manęs laukė tikra mirtis. Staiga man kilo naujas 
sumanymas: priėjus tarpeklį , pereiti į kitą jo 'pusę. Jau buvau besirengias 
vykdyti savo sumanymą, kai pamačiau lokį kaip tik toje pačioje tarpeklio 
pusėje, kur buvo pririštas Moro. Lokys išlipo iš tarpeklio ir aš pamačiau, kad 
jis rengiasi pulti arklį. 

Moro, pririštas 40 jardų ilgio laso, pajutęs pavojų, įsibėgėjęs pabandė jį 
nutraukti. Bet laso virvė buvo nauja ir visos vargšo arklio pastangos nieko 
negelbėjo. 

Lokys artinosi. Moro bėgo ratu gana atokiai nuo užpuoliko. Keletą kartų, 
užkliuvęs kojomis už virvės, pargriuvo aukštielninkas. Tai dar labiau suerzino 
lokį, ir žvėris su dar didesniu įniršiu ėmė gaudyti arklį. Pagaliau lokiui 
pasisekė dantimis sugriebti virvę. Aš pamaniau, kad jis ją perkas, bet gudrus 
žvėris, laikydamas virvę dantimis, ėmė artintis prie arklio. Moro sužvengė iš 
baimės. 

Ilgiau šaltai žiūrėti į tai nebegalėjau, skubiai nusileidau į tarpeklį, 
užsiropščiau į kitą krantą ir sugriebęs šautuvą nubėgau gelbėti Moro. 

Atbėgau kaip tik laiku. Lokys jau buvo per šešias pėdas nuo arklio. 
Prisiartinęs per dešimtį žingsnių šoviau. Tuo pačiu akimirksniu, tarsi mano 
šūvio nukirsta, nutrūko virvė ir Moro nudūmė į preriją. 

Mano šūvio nepaliestas lokys, baisiai urgzdamas, šoko ant manęs. 

Neturėdamas laiko užtaisyti šautuvą, buvau priverstas eiti imtynių su 
lokiu. Sudavęs jam šautuvo buože, mečiau jį į šalį ir įsmeigiau į lokį aštrų 
peilį. Ta patį akimirksnį lokys apglėbė mane savo letenomis, o jo nagai 
sulindo man į petį. Stengiausi įsmeigti peilį baisiajam žvėriui į širdį, bet tai 
padaryti nebuvo lengva ir mudu raičiojomės po žemę apsipylę kraujais. 
Pajutau, kad alpstu. 


IX. Seni draugai. Keršto priesaika 


Atsigavęs pamačiau stovinčius šalia manęs žmones. Kažkas raišiojo man 
žaizdas. Supratau, kad aš dar tebesu prerijoje, bet niekaip negalėjau sumoti, 
kas tie žmonės, kurių veidai man rodės šiek tiek pažįstami. Stengiausi 
atsiminti, atsigavęs. po antrojo apalpimo buvau stipresnis ir galėjau geriau 
įsižiūrėti. Netoli nuo manęs buvo sukurta ugnis, prie kurios sėdėjo du 
nepažįstamieji. Vienas jų, jaunas, stovėjo pasirėmęs ant šautuvo. Jį galėjai 
palaikyti medžiotoju. Tai buvo sveikas, stiprus vyras, drąsaus, malonaus 
veido. 

Jis vilkėjo paprastais drabužiais: briedžio kailio švarku, mokasinais ir 
trumpu apsiaustu. Kepurė buvo pasiūta iš viso jienoto kailio, kurio snukis 
buvo atsuktas į priekį, o uodega kaip plunksna kadarojo iš šono, nusileisdama 
per kairįjį petį. 

Per dešinį petį buvo permestas medžioklės krepšys, už diržo kyšojo 
ginklai - pistoletas ir peilis. Toks to vyro valyvumas ir tvarkingumas, matyt, 
patraukė dėmesį. 

Jo draugas buvo visai nepanašus į jį, net stebino savo neįprasta išvaizda. 

Jis sėdėjo kitoje laužo pusėje veidu į mane. Jo drabužiai buvo panašūs į 
laukinio žmogaus aprangą. Jis vilkėjo sudėvėtą ir sulopytą be jokių papuošalų 
medžiotojo švarką, kurs daugiau panėšėjo į maišą su skylėmis rankoms ir 
galvai nei į rūbą. Sunešioti mokasinai ir visa kita nesiskyrė nuo švarko; atrodė, 
kad jis gal dvidešimt metų nebuvo tų drabužių nusivilkęs. 

"Iš pažiūros tam vyrui galėjo būti apie 60 metų; jo veido bruožai buvo 
aštrūs, akys juodos. 

Visoje jo povyzoje buvo kažkas nepaprasto, atrodė, kad jam kažko trūksta 
ir geriau įsižiūrėjęs pamačiau, kad jis neturi ausų. 

Aš jį pažinau. Prieš kelerius metus man teko susitikti su juo esant visiškai 
panašioms aplinkybėms. Tai buvo Reibenas Rolingsas arba - "Senis Riubas“, 
kaip kad jį visi vadindavo, - visų Žymiausias vietos medžiotojas. 

Jaunesnysis gi buvo Bilis Harėjus, irgi žinomas medžiotojas ir nuolatinis 

Riubo bendrakeleivis. 

Nudžiugau pamatęs senuosius draugus ir norėjau šūktelti, bet tuo metu 
mano akys netikėtai nukrypo į arklius, tarp kurių - mano džiaugsmui - buvo 
ir mano mylimasis Moro! 

Bet kaip aš baisiai nustebau pamatęs be kitų - ir baltąjį tyrų žirgą! 

Nuo susijaudinimo ir bandymo pasikelti aš vėl apalpau, tačiau netrukus 
atsigavau. 

Abudu medžiotojai priėję prie manęs pridėjo kažką šaltą prie mano 
smilkinių ir ėmė kalbėtis. 

Aš girdėjau kiekvieną jų žodį. 

- Tegul velniai visas tas moteris, - šaukė Riubas, - visos nelaimės nuo jų 
prasideda. 

- Ką gi, - atsakė Harėjus, - gal jis ją myli. Pasakoja, kad ji yra labai graži, 
o meilė juk didelė gundytoja. 

- Matau, kad ir tu ne protingesnis už jį! - nusijuokė Riubas. 

- Tu, matyt, niekados nepatyrei, kas yra meilė, - pastebėjo. 

- Ne, ir aš kitados mylėjau. 

- Kas gi ta tamstos mylimoji buvo - baltoji ar indėnė? 

- Baltoji. Tokių gražių akių, kaip jos, aš nesu niekur daugiau matęs. 

- Koks jos vardas? 

- Corita Cholms. Tai buvo dar prieš 30 metų. Ji ištekėjo už pirklio 
Kinetikutoj, ir nuo to laiko aš jos daugiau nebemačiau. Girdėjau, kad ji 
susilaukusi daug vaikų ir visi jie panašūs į ją. Ištekėti už bastūno pirklio! Tiesą 
sakant, niekada negalima moterimi pasitikėti. Pasižiūrėk, kiek teko iškentėti 
šitam vaikinui, panorusiam pasitarnauti moteriškei! 

Nieko nesupratau. Kaip čia atsirado baltasis žirgas? Iš kur čia Riubas ir 
Bilis? Iš kur jie žino visa tai? 

Smalsumo pagautas norėjau išklausinėti juos apie viską. 

- Riubai, Harėjau. - pašaukiau. 

- A! Atsipeikėjai! Labai gerai! Turi ramiai pagulėti, tada greičiau sustiprėsi. 

- Išgerk, - tarė Riubas, prikišdamas man prie lūpų stiprinančio gėrimo. 

- Pažinai mus, - pastebėjo nudžiugęs Harėjus. - Ir mes tavęs neužmiršome! 

- Ir niekad neužmiršime, - pertraukė jį Riubas, - kaip galėjai palaikyti senį 
Riubą lokiu. 

- Tai jūs išgelbėjote mane iš lokio nagų? - paklausiau. 

- Iš vieno mes, bet iš kito pats išsigelbėjai. 

- Kaip! Buvo du lokiai? 

- Iš pradžių ritaisi su vienu ir nukovei jį. Kai mes atbėgom, lokys jau buvo 
nebegyvas. Iš karto pagalvojom, kad ir pats esi žuvęs. Abu jūs gulėjote ant 
žemės stipriai susikibę. Tuo tarpu atėjo lokė, turbūt savo vyrelio ieškodama, 
ir aš ją nušoviau. Bet aš turiu pasakyti, kad sužeistam žmogui reikalinga 
ramybė ir tau daug kalbėti negalima. Žaizdos nemirtinos, bet labai pavojingos 
ir tau reikia ramiai gulėti, kad greičiau pasveiktum. 

Turėjau daug dar ko paklausti Riubo, bet gerai žinojau, kad po to, ką jis 
pasakė, mano prašymas bus praleistas pro ausis. Nenoromis turėjau jo 
paklausyti. 

Tvirtai užmigau ir pabudau tik pusiaunaktį. Oras buvo šaltas, bet 
draugam aš, matyt, rūpėjau: jie mane apklojo antklode ir buivolo kailiu. 

Pabudęs pasijutau kur kas tvirčiau. Ugnis buvo užgęsusi; turbūt ja 
užgesino tyčia, kad nepriviliotų kokių nors klajojančių indėnų. Naktis buvo 
šviesi, be mėnulio. Harėjus užmigo, o Riubas rūkydamas pypkę mus saugojo. 

Pašaukęs Riubą paklausiau, kaip jiė mane surado? 

 - Tavo pėdomis, - atsakė jis. - Mes matėme, kaip nusivijai baltąjį žirgą, ir 
aš tuojau pažinau tave. Be to, mes susitikom tavo palydovą meksikietį, kuris 
papasakojo mums, kad kažkokia mergaitė pasiuntusi tave baltojo žirgo 
pagauti. Na, jei čia įsipainiojo moteriškė, tariau aš Biliui, tai jis pasiryžęs 
vaikyti baltąjį žirgą iki mirties! Kadangi galėjai paklysti, tai mes nutarėm tave 
sekti. Nebematydami tavęs prerijoje, jojom pagal pėdas. Sutemo naktis ir 
turėjom sustoti. Rytą sunku buvo atrasti pėdas, ypač po lietaus, ir praėjo 
gerokai laiko, kol mes prijojom tarpeklį. Pamatę tavo arklį, nujojom prie jo, o 
prijoję dar arčiau, pamatėm tave susikibusį su lokiu. 

- Kaip jūs radote baltąjį žirgą? - paklausiau. 

- Bilis pagavo jį tarpeklyje, iš kurio jis dėl stačių šlaitų negalėjo išlipti. Mes 
gerai žinom tas vietas ir tyčia įvarėm jį tenai. 

- Tas arklys priklauso tau, - pridūrė pusiau pro miegus Harėjus. - Jei 
nebūtum jo taip nuvarginęs, aš nebūčiau galėjęs j jo taip lengvai pagauti. 

- Ačiū jums ne tik už gražią dovaną, bet ir už gyvybės išgelbėjimą. Jei ne 
jūs, būčiau daugiau niekada nebeatsikėlęs. 

Beklausinėdamas sužinojau, kad abu medžiotojai rengiasi dalyvauti karo 
žygiuose. Žiaurus Meksikos kareivių elgesys su jais nuteikė juos prieš 
Meksiką, ir Riubas prižadėjo tol nenusiraminsiąs, kol neatkeršysiąs savo 
priešams. 

- Gal norite įstoti į kurį nors būrį? - paklausiau. 

- Aš labai norėčiau, - atsakė Harėjus, - bet Riubas nesutinka. 

- Už jokius turtus! Visą savo amžių buvau laisvas Žmogus ir noriu savaip 
kovoti. Mes ir dviese galim neblogai pasirodyti. Ar ne tiesa, Bili? 

- Manau, kad galim, - ramiai atsakė Harėjus, - bet vis dėlto, man rodos, 
būtų geriau laikytis bendros tvarkos, o ir kapitonas per daug nespaustų mūsų. 

Drausmė mano būryje nelabai kieta, - pastebėjau, - bet vis dėlto tokia, 
kokia turi būti reguliarioje armijoje. 

- Vis tiek, - pertraukė kalbą Riubas, - pripratau būti laisvas, kovoti kada 
noriu ir kur noriu. 

- Taip, bet įstojęs į kokį nors būrį gausi algą... 

- Man to nereikia, - sušuko medžiotojas, - aš kovoju iš keršto. 

Mūsų pašnekesys pasibaigė tuo, kad draugai paprašė priimti juos į būrį, 
jog esant reikalui galėtų būti arti manęs. 

Žinoma, aš mielai sutikau. 

X. Gaisras prerijoje 


Aš greitai gijau. Mano žaizdos, nors gana didelės, nebuvo pavojingos. 
Sumanūs medžiotojai gydė jas ne blogiau už garsiuosius sostinių gydytojus. 
Ypač gerai Riubas mokėjo paruošti vaistus iš vietos žolynų. Tam jis naudojo 
"pita" (agavų rūšis), kuri augo ne tik bergždžiuose tyruose, bet net ant plikų 
uolų. Iš to augalo lapų gamina siūlus, virves ir audeklus, kamieną valgo, o iš 
syvų padaro vaistus žaizdoms prideginti. Mano draugai gerai visa tai žinojo 
ir mokėjo, tad greitai užgydė mano žaizdas, tepdami jas virintais pitos syvais. 

Po trijų dienų aš jau galėjau užsėsti ant arklio, ir mes leidomės į kelionę, 
pasiėmę drauge su savimi ir baltąjį žirgą. Jis vis dar buvo laukinis ir mums 
rūpėjo, kad nepabėgtų. 

Medžiotojai jojo iš abiejų žirgo pusių, prisirišę jį laso prie balnų. 

Atgal jojome artimiausiu keliu. Dangus buvo apsiniaukęs, saulės iš po 
debesų visai nesimatė, todėl lengvai galėjome paklysti, bet mano draugai 
turėjo savo darbo kompasą. 

Palikdami stovyklą jie įsmeigė į žemę medelį, prie kurio viršūnės pririšo 
meškos kailio gabalėlį. Paskui, nustatę kelio kryptį, už. kelių šimtų jardų 
įsmeigė antrą medelį su meškos kailiu. Žiūrėdami į tuos medelius, lengvai 
galėjome laikytis tiesios linijos. Reikėjo tik taip joti, kad medeliai vienas kitą 
užstotų. 

Kada mūsų gairelių jau nebesimatė, pastatėme kitas (medžiagos buvom 
su savim pasiėme) ir taip galėjome nukeliauti dar mylią. 

Pusiaudienį pasiekėme mišką, ir aš norėjau pailsėti, bet vandens trūkumas 
neleido mums to daryti. 

Nujoję dar mylią, mes atsidūrėme prerijoje, bet ši jau buvo visiškai 
nepanaši į ankstesniąją. Tai buvo vadinamoji "žydinčioji prerija", vietoj žolės 
čia tankiai augo visokie žydintys augalai. Žiedai tuo metu jau buvo nubyrėję 
ir po arklių kojomis braškėjo vien sausi stagarai. Jodami prerijos kraštu 
aptikom nedidelę upę, kurios pakrantėj ir nutarėm pernakvoti. Išrinkę 
patogesnę vietą nakvynei, susikūrėm ugnį. Po vakarienės aš ir Harėjus, 
pasidarę meškerės, nuėjom meškerioti. Riubas, nemėgstąs nei Žvejoti, nei 
valgyti žuvies, nuėjo medžioti elnių. 

Netrukus išgirdome šūvį. Pabėgėję jo link, pamatėme Riubą ir kažkokį jo 
nušautą žvėrį, kuriam jis jau lupo kailį. Antro šūvio negirdėjome, vadinasi, 
senajam medžiotojui nereikėjo mūsų pagalbos, ir mes vėl sugrįžom meškerioti, 
juolab, kad pastebėjom upėje daug sidabrinių žuvyčių, kurių įsigeidėm 
pasigauti pietums. 

Netikėtai pasigirdo keistas traškėjimas, mūsų arkliai sužvengė, ir mes 
pasibaisėję pamatėme degančia preriją! Ko gero, šautuvo kibirkštys, 
nukritusios ant sausų stagarų, juos uždegė. 

Mums nebuvo ko bijoti: ten, kur stovėjome, sausų augalų nebuvo. Čia 
augo tokia menka žolė, kuri kad ir būtų užsidegusi, mums, raitiems nekėlė 
jokio pavojaus. Bet mums labai parūpo Riubas, kurio padėtis buvo tikrai 
pavojinga, nes jis dar tebebuvo toje pačioje vietoje, kurioje jį matėme anksčiau; 
be to, jis buvo pėsčias. 

Užbėgom ant kalnelio apsidairyti. Ugnis švilpdama ir traškėdama greitai 
plėtėsi prerijoje. Mūsų draugas vis dar tebestovėjo senoje vietoje. Nuojauta, 
kad jis gali sudegti, baisiai mus kankino. 

Greitai pamatėm, kad jam nebėra jokios vilties išsigelbėti, ir senas 
medžiotojas turės žūti... 

Liepsnos liežuviai nepaprastu greitumu slinko Riubo pusėn. "Greit bus 
baigta", - pagalvojom baisėdamiesi, atidžiai sekdami ugnies kelią. Tirpom ir 
stingom iš baimės ir nevilties. 

Harėjaus veidas atrodė tiesiog baisiai. Jo akyse sužibo ašaros, jis smarkiai 
alsavo, kas akimirksnis laukdamas priešmirtinių draugo dejonių. 

Dejonių neišgirdome, jas tikriausiai nuslopino gaisro pyškėjimas ir 
švilpimas, bet neliko abejonių, jog Riubas bus gyvas sudegęs! Ugnies liežuviai 
lyžčiojo tą vietą, kur dar taip neseniai stovėjo Riubas, ir mudu pro dūmus 
nieko negalėjom matyti. 

Harėjus, įsitikinęs, kad draugas žuvo, ėmė graudžiai verkti. Mano 
nusiminimas, žinoma, nebuvo toks didelis, bet ir man buvo gaila to vargšo. 

Po valandėlės Harėjus, slopindamas kukčiojimą, pratarė: 

- Verkimas jau nebepadės! Eime geriau ir palaidokim jo kaulus! 

Užsėdę ant arklių nujojome išdegusia prerija. Dūmai ėdė akis ir mudu 
vargais negalais slinkom pirmyn. 

Toje vietoje, kur žuvo Riubas, pamatėm gulinčią juodą masę, bet ji buvo 
daug didesnė už žmogų. Tai buvo buivolas, tikriausiai Riubo nušautas. 

Kailis buvo per nugarą perpjautas ir kadarojo iš abiejų pusių taukais į 
viršų, pridengdamas pilvą. Viršutinė pusė buvo visai apdegus. 

Bet kurgi Riubas? Nejaugi jis galėjo nueiti, ar jo kaulai pavirto į pelenus? 
Ne, taip negalėjo būti. 

Dūmai išsisklaidė, prerija buvo matyti kaip ant delno, bet nei Riubo, nei 
jo kaulų niekur nebuvo. 

Nustebę stovėjom šalia buivolo. 

Staiga tartum iš po žemių išgirdom senio medžiotojo balsą. 

- Padėkite gi man išlįsti! Nusibodo sėdėti buivolo pilve! 

Čia pasikėlė kailis ir iš po jo pasirodė Riubo veidas. 

Jis taip juokingai atrodė, kad mudu negalėjom susilaikyti nuo juoko. 

Nušokę nuo arklių ir nutvėrę Riubą už rankų, ištraukėm jį iš jo 
nepaprastos landynės, vis dar juokdamiesi. 

Senis iš pradžių lyg širdo, bet paskui pridūrė, jog žmogui, kuris 40 metų 
medžioja prerijose, kvaila būtų žūti nuo menkos kibirkštėlės. 

Tai taręs, Riubas visai ramiai ėmė mėsinėti buivolą. Aš su Harėjum 
padėjom jam ir netrukus savo brangų lobį nusigabenom į stovyklą. 


XI. Gveriljasai 


Gerai papusryčiavę vėl iškeliavome, jodami matomo tolumoje kalnelio 
link, už kurio jau buvo mūsų kaimas. Mane jau seniai viliojo tas nepaprastas 
kalniukas ir jau kelis kartus rengiausi jį apžiūrėti, bet vis nepavykdavo. 

Tokie vieniši kalniukai čia dažniausiai panėši į apvožto puodo pavidalo 
bokštus arba susideda iš daugelio papėdžių. Bet tas kalnas, kurį mes matėm, 
buvo panašus į plokščią skrynią. 

Prijojus arčiau pamačiau, kad viršukalnis tankiai apaugęs medžiais, o 
šlaitai susidarę iš kreidos ir balto akmens klodų. Tokių kalnų dažnai galima 
rasti Amerikos lygumose, kur juos vadina mėzomis. 

Likus gal myliai iki kalno ėmiau domėtis augmenimis. Čia gražiai augo 
ir raudonasis kedras, ir juka, ir aloėsas, ir kaktusai. 

Mano palydovai, atrodo, mažai domėjosi atogrąžų augmenimis. Jie visą 
laiką kalbėjosi. 

Staiga nustebęs Harėjus sušuko: 

- Indėnai! 

- Indėnai? Kur? 

Pažiūrėjau į tą pusę, kur žiūrėjo Harėjus, ir iš tiesų pamačiau raitelius, 
išjojančius iš už mėzos ir besileidžiančius į klonį. 

Mes sustojome. Dvylika raitelių, atsiskyrę nuo kitų, pasuko stačiai į mus. 

Iš taip toli buvo sunku atspėti, baltaodžiai tai ar indėnai. 

- Jei tai komančai, - pastebėjo Riubas, - mums teks pasikauti. 

Karingoji komančų giminė gyvena Techaso vakaruose nuo Rijo-Grande iki 
Arkanzaso. Jie nuo seno gyvena nesantaikoje su Techaso naujakuriais, 
užpuldinėja juos, plėšia ir išsiveda moteris. Pagaliau abipusė nesantaika taip 
sustiprėjo, kad dviem žmonėm susitikus prerijoje odos spalva nulemdavo, 
priešai jie ar ne. 

Nesantaika dar labiau sustiprėjo, kai komančų būrys pasisiūlė Amerikos 
kariuomenės vyriausiajam vadui, tardamas: "Leiskite mums kariauti drauge 
su jumis. Mes neturime piktų kėslų prieš jus ir kariaujame tiktai prieš 
meksikiečius, atėmusius iš mūsų žemę.“ 

To pasiūlymo vadas nepriėmė, dėl to ir kilo "trijų pusių karas“, apie kurį 
mes čia ir kalbame. 

Taigi, jei tie raiteliai komančai, kautynės turėjo būti neišvengiamos. 

Greitai nušokę nuo arklių, užsiglaudėm už jų ir pasirengėm sutikti priešą. 

Raiteliai artinosi prie mūsų, išsirikiavę po du. Tai buvo ne indėnai: indėnai 

niekad nesirikiuoja. 

Vienu akimoju man dingtelėjo mintis: ar tik nebus čia mano kareiviai, nes. 
mes paprastai jodavom po du; bet vėl... šie raiteliai turėjo ietis, kurių mes 
neturime. 

Visi trys mes sutarėm, jog, tai yra arba nedraugiškai prieš mus nusiteikę 
meksikiečiai, arba plėšikų gauja, nors vieni nuo antrųjų šiuo atžvilgiu beveik 
niekuo nesiskyrė. 

Raiteliai, visą laiką tiesiai joję į mus, staiga pasuko į vakarus, tarsi 
norėdami užpulti mus iš užpakalio. 

"Besiartinant tam būriui mes pamatėm, kad tai buvo ne reguliari 
kariuomenė, o "gveriljasai" arba "salteadorai". 

Apsiautęs mus pusračiu, būrys staiga sustojo ir pasisuko į mus. Tai buvo 
labai gudrus sumanymas. Saulė, dabar būdama užpakaly jų, nekliudė jiem, 
0 Mums ji švietė tiesiai į akis ir trukdė šaudyti. 

Priešininkai užsitaisė šautuvus ruošdamiesi pulti. 

Mes turėjom arba žūti arba pasiduoti. Pasiduoti nė vienas iš mūsų 
nenorėjo ir nė vienas nebūtų sutikęs. Pasiryžom verčiau Žūti kovoje. 
Pakliuvusius į jų rankas iššaudys arba iškars kaip šunis. 

Tiesa, priešininkų buvo kur kas daugiau negu mūsų, bet mes turėjom 
geresnius ginklus ir nė vienas mūsų šūvis nėjo veltui. 

Ta aplinkybė ir draugų ramumas suteikė man drąsos. 

Vienas to būrio žmogus, pajojėjęs į priekį, ėmė garsiai kalbėti ir smarkiai 
mostaguoti. Į jo žodžius mūsų priešai atsakė "viva", bet vis dėlto nesijudino 
iš vietos. Mes gi tuo tarpu sukabinom arklius keturkampe siena, už kurios ir 
pasislėpėm, nelyginant už kokios barikados. Harėjus jau buvo baltąjį Žirga 
apjodęs. Pro arklius buvo matyti tik mūsų galvos ir kojos. Taip pasiruošę, 
laukėm priešo puolimo. 

Vėl pasigirdo šauksmai. "viva" ir priešas pajudėjo pirmyn. Mes 
pasirengėme jį pasitikti, bet raiteliai, prisiartinę per 300 jardų, sustojo. 

„ - Bailiai, - sušuko Riubas, - ko jums reikia? Ko sustojot? 
„- Mes jūsų draugai, - pasigirdo atsakymas. 

- Draugai, - sušuko medžiotojas, - geri draugai, nėr ką sakyti! 

- Taip, draugai, - pakartojo būrio vadas. - Nieko pikta mes jums 
nepadarysim. Aš galiu liepti kareiviams grįžti į preriją, o mano leitenantas 
išeis be ginklo su vienu iš jūsų deryboms. 

- Kokios gi čia derybos! - atsakė Harėjus. - Jūs mums nereikalingi, o ko 
jums iš mūsų reikia? 

- Bet aš atėjau pas tamstą su reikalu, - pratarė meksikietis, - ypač norėčiau 
pasikalbėti su tamsta vienu. 

Toks pareiškimas mus labai nustebino. Ką bendro galėjo turėti Harėjus su 
tais meksikiečiais? Harėjus tvirtino, kad niekad savo gyvenime jo nematęs, 
nors galėjo ir apsirikti. 

Nepažįstamojo veidą visiškai dengė skrybėlė ir jo negalima buvo gerai 
matyti. 

Pasitarę sutikome priimti priešo pasiūlymą. 

Derybos turėjo būti vedamos taip: raiteliai, be vado ir leitenanto turėjo 
nujoti per pusmylį atgal, vadas pasiliko savo vietoje, o pusiaukelėje tarp jo ir 
mūsų susitiko Harėjus su leitenantu. 

Pastarasis nusėdo nuo arklio, padėjo ginklus ant žemės ir nuėjo į paskirtą 
vietą. 

Tą pat padarė ir Harėjus. Po to prasidėjo derybos. 

Jos truko neilgai. 

Meksikietis dažnai rodė į mus, tartum buvo kalbama apie Riubą ir mane. 
Staiga Harėjus pasisuko į mus ir sušuko angliškai: 

- Ar žinote, ko jis reikalauja? Jis nori, kad mes išduotumėm kapitoną ir už 
tai žada mums laisvę! 

- Ką gi tu jam atsakei? - paklausė Riubas. 

- Štai mano atsakymas! - sušuko Harėjus, pakėlęs kumštį ir trenkdamas 
meksikiečiui į veidą taip smarkiai, kad tas net pargriuvo. 

XII. Taiklus šūvis. Riubo arklys 


Netikėta derybų pabaiga suerzino gveriljasus. Jie, nelaukdami įsakymo, 
šaukdami puolė prie savo vado, sustoję eilėmis iššovė, bet kulkos mūsų 
nepasiekė. 

Leitenantas greitai atsigavo nuo smūgio, pasikėlė ir ėmė mus keikti. Tada 
Riubas iššovė, ir mirtinai peršautas meksikietis nuvirto aukštielnikas. Tuo 
tarpu Harėjus greitai pribėgo prie mūsų. 

Stebėjomės ilgai nesulaukdami šūvio iš jų pusės. Užuot drasiai mus puolę, 
meksikiečiai tik rėkavo ir karščiavosi. | 

Vieni, apstoję savo vadą, tartum reikalavo iš jo, kad jis juos vestų, kiti 
prijodavo arčiau ir šaudydavo į mus, bet visi, draugo likimo išgąsdinti, 
stengėsi toliau laikytis nuo mūsų. 

Mes nieko nebijodami budriai sekėme kiekvieną jų judesį. 

Man neužteko tiek šalto kraujo, kiek jo turėjo Riubas ir Harėjus, bet jų 
pavyzdžio skatinamas nutariau drauge su jais grumtis iki galo. Jei juos abudu 
užmuštų, - maniau sau, - galėsiu pabėgti savo greituoju arkliu. 

Bet kodėl meksikiečiai reikalavo tik manęs vieno? Mes visi buvome 
vienodi priešai, o jie ieškojo tik manęs vieno. 

Kodėl tik aš vienas buvau jiems reikalingas? Gal čia slypi koks asmeninis 
kerštas? Nepaisant akinančios saulės šviesos ir užsmauktos ant akių gveriljasų 
vado skrybėlės, aš vis dėlto pažinau Rafaelį Idžurą. Dabar man viskas buvo 
aišku. 

Meksikiečiai, atrodo, neatsižadėjo sumanyto puolimo ir svarstė kažkokį 
planą. 

Jie išsiskirstė po kelis. Penki raiteliai, atsiskyrę nuo kitų, ėmė ratu siausti 
mus. Tai buvo viena senųjų indėnų gudrybė, kuria laukiniai naudojasi 
prerijose. Atsiskyrę penki raiteliai turėjo supti mus vis mažesniu ir mažesniu 
ratu, iššaudyti visus mūsų arklius ir priversti išeikvoti visus savo šovinius. 
Jiems atlikus šią operacija ir pasibaigus šoviniams, į pagalbą turėtų ateiti jų 
draugai ir į darbą paleistų laso. To mes bijojome labiau nei kulkų. 

Aiškiai suprasdami, kad priešo gudrumas smarkiai padidino pavojų, mes 
vis dėlto nenusiminėm. Dabar sustojom vienas į kitą nugaromis, kad galėtume 
šaudyti į visas puses. 

Tuoj pasigirdo šūviai. Priešo kulkos, mūsų nepalietusios, prazvimbė ties 
mūsų galvom, bet netrukus viena pataikė Riubo arkliui į koją, truputį 
įdrėksdama jam kanopą. 

Mūsų šautuvai tylėjo, nes tie priešininkai buvo tokie sumanūs raiteliai, 
kad pataikyti į juos buvo kur kas sunkiau, negu į lekiantį paukštį. Mes, 
žinoma, galėjom nušauti jų arklius, bet tam buvo gaila šovinių, -juolab, kad 
mūsų priešai tik ir laukė, kad mums pasibaigtų šoviniai. 

Meksikiečiai vėl pradėjo šaudyti. Dabar šūviai buvo taiklesni. Viena kulka 
kliudė Harėjaus petį, o kita prazvimbė pro pat Riubo veidą. 

Ilgiau čia pasilikti nebegalėjom. Matydamas, kad ilgainiui mums bus visai 
riesta, pasiūliau greičiau sėsti ant arklių ir lėkti prie uolos. Ten uola galėjo 
pridengti mus iš užpakalio, 0 arkliai iš priekio, ir tuo būdu galėtume lengviau 
atremti puolimus. 

Riubas pagyrė mano sumanymą. 

Neleisdami veltui laiko nė minutės, visai ramiai atrišom arklius ir pirma, 
negu priešas galėjo ką nors sumoti, nujojom prie uolos. 

Toks netikėtas mūsų poelgis sukėlė samyšį tarp gveriljasų. Mes žinojom, 
kad jie mūsų nepasivys, nors mums ir kliudė sužeistas Harėjaus arklys, ant 
kurio jojo Riubas. 

Iš pradžių meksikiečiai nusigando, manydami, kad mes ruošiamės pabėgti, 
bet pamatę mūsų sumanymą ėmė linksmai rėkauti: 

- Kaip gerai! Jie patys lenda į spastus! 

Prijoję beveik prie pačios sienos, greitai nušokom nuo arklių, atsukom 
nugaras į uolas, sustatėm arklius prieš save ir, laikydami pavadžius dantyse, 
atsukom šautuvus į priešą, jojusį paskui mus. | 

Mūsų narsumas padarė įspūdį, ir kai kurie jų pasitraukė. Mes iš karto 
pamatėm gerąsias mūsų padėties puses: priešas jau nebegalėjo mūsų apsupti, 
nes užpakaly buvo neprieinama uola. Sunku buvo rasti geresnę vietą apsiginti 
nuo priešų. Pastebėjo tai ir užpuolikai, jų džiaugsmas kiek išblėso. Staiga vėl 
pasigirdo linksmi rėkavimai, ir mes pamatėm dar penketą raitelių, skubančių 
jiems į pagalbą. Lig šiol jie, atrodo, tūnojo už kalno ir todėl mes jų nematėm. 

Kai tik jie atjojo ir prisidėjo prie savo sėbrų, dvylika žmonių sustojo lygiais 
tarpais vienas nuo kito. Idžura ir dar trys sustojo tiesiog prieš mus. Vieną 
naujai atjojusį pažinau: tai buvo plėšikas El-Cora (ispaniškai - lapė), kurs 
dažnai lankėsi mūsų kaime ir dabar buvo vyriausias Idžuros patarėjas. 

Gveriljasų sumanymas buvo visai aiškus: jie norėjo užpuldami laikyti mus 
apsiaustus tol, kol badas ir troškulys prįyers mus pasiduoti. 

Riubas, pamatęs, kad priešas tvirtai mus apgulė, ėmė gailėtis, jog 
pasirinkom šią vietą. 

Tuo pačiu metu mūsų dėmesį patraukė senas Riubo arklys, prajuokinęs 
mus, nors ir bjauriai buvom nusiteikę. 

Palikę Riubo arklį prerijoje, mes visai jį užmiršome. Tačiau Riubas gailėjo 
savo draugo, tikėdamasis, kad jam nieko blogo neatsitiks. 

Arklys, nenorėdamas atsiskirti nuo savo šeimininko, bėgo paskui, bet 
atsiliko. Meksikiečiai jo negaudė vien tik dėl to, kad jis jau niekam nebetiko. 
Netrukus arklys atsidūrė priešo užnugary, ir tik išgirdęs Riubo balsą, ėmė 
bėgti į mus. 

Vienas meksikietis šoko prie jo, norėdamas jį sugriebti, bet... tai buvo ne 
taip lengva padaryti: arklys taip jam spyrė, kad jis net pargriuvo. Tas 

atsitikimas gerokai prajuokino Riubą, su džiaugsmu pasitikusį atbėgusį arklį. 
Dabar Riubas pastatė jį prieš save, sustiprindamas juo barikadą. 

Mūsų linksmą nuotaiką sugadino įvykis, pabloginęs ir taip keblią mūsų 
padėtį. 

El-Cora atsigabeno su savim didelį šautuvą, šaudantį dvigubai toliau, nei 
mūsų. Ir tokį taiklų, kad ligi saulėlydžio galėjom netekti ne tik savo arklių, bet 
ir patys pražūti. 

Pirmoji to baisaus šautuvo kulka, pralėkus ties mano galva, pataikė į uolą, 
kurios skeveldros nubyrėjo man po kojom. 

Užtaisęs šautuvą antrą kartą El-Cora vėl ėmė taikytis. Aš mačiau, kad jis 
taikė į mane ar mano arklį, kaip Idžura jam nurodinėjo. 

Dėl savęs aš nebijojau, - buvau gerai pridengtas, bet man buvo gaila 
arklio. 

Antra kulka nežeisdama arklio pramušė balną. 

Staiga Riubas ėmė bėgti su savo arkliais palei uolą, kviesdamas mane ir 
Harėjų. Nesipriešindami nusekėm paskui jį ir pamatėm lygumoje didelę uolos 
skeveldrą, už kurios lengvai galėjo pasislėpti ir mūsų arkliai, ir mes patys. 

Nenuostabu, kad mes taip vėlai pamatėm tą skeveldrą: ji buvo tokios pat 
spalvos kaip visa uola ir per 20 jardų jos nebuvo matyti. Spustelėję pentinais 
arklius, mes greitai pasislėpėm už pačios gamtos padarytos barikados. 

Priešai, pamatę, kad dabar jų toliašaudis šautuvas mūsų nepasieks, nirto, 
o Idžura su El-Cora tiesiog, siuto. 


XIII. Pabėgimo planas 


Atsidūrę už uolos, belaukdami puolimo taip susitvarkėm, kad iš už 
priedangos buvo matyti tiktai mūsų galvos ir šautuvų vamzdžiai. 

Netrukus paaiškėjo, kad puolimo nėra ko laukti. El-Cora dar kelis kartus 
iššovė, bet pastebėjęs, kad šaudo tuščiai, liovėsi ir kartu su kitais gveriljasais 
nujojo į mūsų kaimą. Matyt, jam buvo kažkas Idžuros įsakyta. 

Matydami, kad priešas nepuola, aš su Riubu liovėmės jį stebėję ir ėmėmės 
svarstyti pabėgimo planą. Mums beliko: arba laikytis, kol troškulys neprivers 
mūsų pasiduoti priešui, arba mėginti prasiveržti. 

Visų labiausiai bijojome troškulio. Jau ir dabar jis gerokai kamavo, o mes 
neturėjome nė lašo vandens! Prasiveržti pro priešų eiles būtų buvę 
nepaprastai sunku: būtų tekę grumtis su daug gausesniu priešu. 

Naktį galėjo tai kiek geriau pavykti. Jei drąsiu puolimu pasisektų mums 
pro juos prasiveržti, prisidengus nakties tamsa, ne taip jau sunku būtų ir 
pasprukti. Tiktai nakties tamsoje ir buvo galima tikėtis, kad kai kuriems mūsų 
pasiseks išsigelbėti; o jeigu pasiduosim, tai žūsim visi baisia mirtim. 

Apsvarstęs su Riubu puolimo planą, giliai susimąsčiau. Viena sunki mintis 
nedavė man ramybės: ar žino Izolyna, kad mane taip persekioja? Ar jos 
prašymas pagauti baltąjį žirgą nebuvo tik gudri priemonė atskirti mane nuo 
būrio ir taip palengvinti priešui mane pagauti? Gal dabar visi mano kareiviai, 
paimti nelaisvėn, nustojo ne tik gyvybės, bet ir garbės? Dieve mano, nejaugi 
būsiu patekęs į gudrios suvedžiotojos pinkles? Nejaugi Izolyna galėjo būti 
tokia? 

Įtarti, kad ji manęs neapkenčia, buvo sunku. Ir už ką? Juk aš taip ja 
mylėjau! Bet gal ji myli Idžurą, ir jis, tuo naudodamasis, gali priversti ją 
padaryti viską, ką tik nori. Pats Idžura turėjo teisę neapkęsti manęs, gerai 
žinodamas, kad aš myliu Izolyną. 

Tačiau aš nenorėjau tikėti visais tais spėliojimais. Gali būti, kad Izolyna 
nieko nėra sakiusi Idžurai, kuris galėjo sužinoti apie mane iš sugrįžusių 
varovų. Ne! Ne! Izolyna negalėjo manęs išduoti! Kad geriau įsitikinčiau, vėl 
ėmiau skaityti jos laišką, kuriame neradau nieko įtartino. 

Susirūpinęs, be nuovokos žvalgiauši po uolą ir pastebėjau vienoje vietoje 
įdubimą, kurs ėjo nuo apačios iki viršaus. Tą įdubimą, matyt, išgraužė lietaus 
srovės. Man atėjo galvon mintis, kad to įdubimo kyšuliais galima užlipti ant 
uolos, prisilaikant vietomis augančių valkių kedro krūmų. 

Akyliau įsižiūrėjęs pastebėjau žmogaus išmintą pėdą! Vadinasi, čia buvo 
eita, ir todėl galima drąsiai lipti uolon. Bet koks narsuolis galėjo drįsti? Kas 
gi kitas, jei ne Kuakenbosas! Jis pats buvo man pasakojęs, kad yra ant tos 
uolos buvęs, kur ieškojo kažkokio retai sutinkamo kaktuso. Kuakenbosas buvo 
pusiau amerikietis, pusiau vokietis, iš pašaukimo botanikas. Jis buvo aukšto 
ūgio, sulinkęs, liesas ir lėtas Žmogus, žvairomis akimis. Draugai laikė jį geru, 
nors keistu vyruku, o jo botanikos darbus - beprasmiais niekais. Kuakenbosas 
visą savo laisvą laiką skirdavo retiems augalams ieškoti, kartais į didelius 
pavojus įkliūdamas. 

- Jei lėtasis Kuakenbosas galėjo ten užlipti, mes juo greičiau užlipsime, - 
pamaniau. 

Pasakiau draugams savo sumanymą, ir jie nutarė, kad užkopti ant uolos 
iš tiesų galima. 

Mes bijojom, kad paskui negalėsim anapus nulipti. Idžura su savo 
draugais irgi buvo prijojęs prie uolos, manydamas nuo uolos pulti mus iš 
užnugario, bet iš jų mostų buvo matyti, kad jie grįžo nuo uolos nepatenkinti. 

Bet jei į anapus negalima nulipti, tai ko mums lipti uolon? 

Žinoma, užlipę būtume saugesni, bet vandens ten visai nerastumėm, be 
to, apačioje turėtumėm palikti arklius. 

Apgalvoję visa tai, aš su Harėjum tariau, kad lipti uolon nėra jokio reikalo. 
Riubas tylėjo, bet iš jo veido buvo matyti, kad jo galvoje kyla kažkoks kitas 
planas. 

Keletą minučių visi tylėjome. Pagaliau Riubas prabilo: 

- Kokio ilgio yra mūsų laso? 

- Apie 20 jardų kiekvienas, - atsakėm. 

- 40 jardų, ir manasis 16! Gerai! - tarė Riubas. 

Savo plano jis vis dar nesakė mums. Iš dalies jį numanėm, bet nenorėdami 
užgauti seno draugo tylėjom, leisdami jam pačiam pasakyti. 

- Klausykit! - tarė jis pagaliau. - Kai tik sutems, sulipsim ant uolos su laso, 
o jeigu virvė bus per trumpa, pridursime pavadžius. Vieną virvės galą 
pririšim prie medžio, nusileisim nuo uolos ir greitai nuvyksim į kaimą. tenai 
surinksime būrį, sugrįžim ir parodysim savo priešams kur "pipirai auga". 

Visiškai pritardami tam sumanymui, suteikusiam mums energijos, ėmėmės 
su Harėju padėti seniui Riubui ruoštis pabėgti. 

Kol vienas stovėjo sargyboje, kiti du dirbo. 

Stipriai surišę arklius vieną prie kito, pastatėm juos už uolos ir, sudurstę 
savo virves, laukėm nakties. 

Riubo pranašavimu, naktis turėjo būti tamsi: dangus apsiklojo pilkais 
debesimis, ėmė lynoti. | 

Visa tai mums labai tiko, bet staiga sušvito žaibas, gražiai nušvietęs visą 
preriją. 

Mes visiškai nusiminėm. 

- Tai aršiau už mėnulį, - sušuko Riubas. 

Mūsų laimei, žaibavo ne per dažnai, todėl galima buvo Kopa ant uolos 
naudojantis tamsos protarpiais. 

Vėl sužaibavo, ir mes aiškiai pamatėm gveriljasus, bestovinčius šalia savo 
arklių. 

- Mes turim kopti tik užgesus žaibui, o kol kas priešui parodykim, kad 
mes dar čia, - pastebėjo Riubas. 

Iškišę iš už uolos veidus ir šautuvų vamzdžius laukėm žaibo, kuriam 
blykstelėjus meksikiečiai negalėjo mūsų nepastebėti. 

Harėjus turėjo lipti pirmas. Sulaukęs tamsos jis prisirišo virvės galą prie 
diržo ir ėmė kopti uolon. 

Kol Riubas stebėjo priešus, aš žiūrėjau į uolą. Girdėjau tik lengvą 
šliaužiančio Harėjaus šiugždėjimą, kylantį vis aukščiau ir aukščiau. 

Kada vėl sužaibavo, Harėjus dar nebuvo užlipęs. 

Jis stovėjo ant uolos kyšulio tartum nukryžiuotas, nugara prisišliejęs prie 
sienos ir išskėtęs rankas. Pažvelgiau į priešus. Ten buvo ramu: jo niekas 
nepastebėjo. Vėl sužaibavo. Uolos nuobėgyje nieko nematyti, tiktai juoda 
virvės juosta. Tai Harėjus jau viršuje! 

Dabar atėjo mano eilė. Lipau drąsiai, laikydamasis virvės, žinodamas, kad 
Harėjus tvirtai ją prie ko nors pririšo. Su laso lipti buvo nesunku, ir aš greitai 
užkopiau ant uolos. 

Sugulę tarp krūmų uolos viršuje laukėme Riubo, kuris netrukus atėjo. 

Nuėję į kitą uolos pusę tuojau radome vietą, kur galima buvo nusileisti. 

Pirmiausia tvirtai pririšome virvę prie medžio, augusio ant uolos šalvens. 
Paskui, pridrožę medinių lazdelių, padarėm koptus per visą virvę. Visi 
atidžiai klausėmės. 

Žemai pasigirdo duslus akmens dunkstelėjimas - vadinasi, virvė buvo 
pakankamai ilga. 

Įsitikinę, kad virvė siekia žemę, mes vėl ja suvyniojome, ir, padarę kilpą, 
užmovėme ją Riubui, kuris turėjo pirmas leistis žemyn, nes buvo lengviausias. 

Iš pradžių viskas sekėsi gerai, bet virvė staiga nutrūko ir apačioje 
pasigirdo skaudus dejavimas. Pašokę lengvai užtraukėme virvę į viršų. 

Riubas užsimušė! Nusigandę pasilenkėme žemyn, bet pro tamsą nieko 
neįžiūrėjome. | | 

Tyla. Nei šauksmo, nei dejavimo negirdėti! Jis negyvas... Bet štai lygumą 
nušvietė žaibas, ir mes pamatėm apačioje prie pačios uolos du raitelius. Tai 
buvo Idžura ir dar kažkoks žmogus. Juodu jojo žingine ir kalbėjosi. 

Mes išgirdome jų žodžius: 

- Tu turbūt apsirikai. Kokio nors žvėries klyksmą palaikei žmogaus balsu. 

- Ne, aš esu tikras, kad girdėjau žmogaus balsą. 

- Bet čia nieko nematyti. Jokim į kitą mėzos pusę. 

Iš arklių kojų bilsmo galima buvo numanyti, kad raiteliai taip ir padarė. 

Bet kas atsitiko Riubui? 

Jo niekur nebuvo matyti! Jei mūsų priešai jo nesurado, tai jis gyvas ir 
suskubo pasislėpti. Tačiau, pasislėpti buvo labai sunku. Aplinkui atvira 
lyguma leido priešams visa matyti. 

Gerai įsižiūrėję nuo uolos, pamatėme Riubą gulintį ant žemės. Jis gulėjo 
nejudėdamas, bet iš kūno padėties galima buvo spręsti, kad Riubas gyvas. 

Visa laimė, kad Idžura sugrįžo pas savuosius jo nepastebėjęs. 

Kai sužaibavo dar kartą, pastebėjome, kad Riubas sugebėjo tamsoje šiek 
tiek nušliaužti. | 

Ačiū Dievui! Riubui pasisekė pasprukti. 


XIV. Pagalba. Šnipas. Kelias atgal 


Po susitikimo su gveriljasais aš ir Harėjus pirmą kartą lengviau 
atsidusome. Dabar jau mes neabejojome, kad išsigelbėsime. 

Žinoma, nebuvo ko ir manyti leistis žemyn nutrūkusia virve, todėl tik 
žiūrėjome, kad priešai neprieitų prie mūsų arklių. 

Šią valandą labiausiai rūpėjo mūsų arkliai, nes patys jautėmės saugiai. 
Riubui tikriausiai pasiseks nuvykti į kaimą ir atsiųsti pagalbą. Nedidelė bėda, 
jei jis ir užtruktų. Mes galėjom numalšinti savo troškulį čia augančių kaktusų 
sultimis, o badą - maistingomis pušų skujų sėklomis... 

Žaibas nutvieskė priešus, kurie vis dar mus sergėjo. 

Staiga pasigirdo arklių kanopų dundėjimas. Žaibui nušvitus pamatėm El- 
Corą ir jo draugą, grįžtančius dar su trisdešimčia raitelių. 

Nusigandom pamanę, kad priešas gali užpulti mūsų tvirtovę ir nusivesti 
arklius. Be to, Riubo pagalba gali būti per silpna prieš 50 žmonių būrį. 

Tačiau priešas nesiruošė pulti. Tikriausiai jie nutarė laikyti mus apsiautę 
ir marinti badu, kol pasiduosime. 

Apie pusiaunaktį liovėsi žaibavę, dangus šiek tiek prasiblaivė ir patekėjo 
šviesus mėnulis, protarpiais pasislėpdamas už debesų. Visą laiką klūpojome 
už krūmų stebėdami, kaip mūsų priešai ramiai šnekučiavosi, dainavo ir rūkė 
pypkes. 

Po pusvalandžio Harėjus nuėjo kiton mėzos pusėn pažiūrėti, ar negrįžta 
Riubas su mano kareiviais. Jei būrys dar neišjojo iš kaimo, Holingursas 
suskubs į pagalbą savo kapitonui. Vos tik Harėjus nuėjo, pamačiau tamsią 
stovylą. Tai buvo žmogus. 

Kad nepamesčiau jo iš akių, naudojausi kiekvienu šviesesniu akimirksniu. 
Mačiau kaip jis, prisiartinęs prie mūsų priešų, atsigulė ant žemės. Žolė paslėpė 
ji nuo priešo. 

Aš gi, būdamas aukštai, gerai mačiau pilką žmogaus stovylą, kuri greit 

pasislėpė. 

Įsižiūrėjęs į tą vietą, kur dingo Žmogus, pamačiau kėletą raitelių. Tai buvo 
indėnų kariai, pasiruošę mūšiui. Dabar man buvo viskas aišku: gulintis 
žmogus buvo šnipas. 

Indėnai turbūt jojo prie kalno, rengdamiesi čia apsistoti ir pirm savęs 
pasiuntė žvalgą. Netrukus užslinkę debesys paslėpė jį nuo manęs. 

Po penkiolikos minučių pamačiau kelis arklius, bėgusius be raitelių. Tai 
buvo turbūt laukiniai arkliai, kurie netrukus vėl išnyko iš akių. 

Nieko nauja nepastebėjęs, netrukus sugrįžo Harėjus. 

Tuo pat metu meksikiečių stovykloje pasigirdo laukiniai šauksmai ir kilo 
sąmyšis. 

Iš pradžių mes pamanėm, kad sąmyšį sukėlė arkliai, bet pasirodė, kad to 
priežastis - mes patys. | 

Gveriljasai pamatė mus ir, prijoję prie uolos, ėmė šaudyti. 

Griebėmės šautuvų. Bet mums sunku buvo tamsoje matyti užpuolikus ir 
tik vienas iš jų buvo aiškiai matomas - raitelis ant balto žirgo. 

Harėjus šovė ir jis nukrito nuo arklio. 

Tuo pačiu akimoju pasigirdo. karingasis indėnų klyksmas. Jie, garsiai 
rėkdami, puolė meksikiečius. Šie greitai sėdo ant arklių ir išsirikiavo. Mūšis 
tęsėsi neilgai. Meksikiečiai, priešo persekiojami, pasileido prie uolos. 

Nužiūrėję, kurion pusėn vejami meksikiečiai, mes nubėgom priešingon 
mėzos pusėn, iš kur geriau viską galėjom matyti. 

Staiga meksikiečiai sustojo. Priešais jojo raitelių būrys, nudžiugę pažinome 
savo draugus. Meksikiečiai apsisukę nulėkė į preriją, palikdami amerikiečius 
kautis su indėnais. | 

Prasidėjo atkaklus mūšis, kurį nerimaudami sekėm. Jis truko neilgai. 
Amerikiečiai nugalėjo, o bailiai meksikiečiai tuo tarpu suskubo pasprukti. 

Amerikiečių būryje buvo 50 raitelių, jiems vadovavo Holingursas. Juos 
atvedė čionai Riubas, kuriam pasisekė nuvykti į kaimą. 

Uitlis jojo šalia manęs. Holingursas atsiliko nuo mūsų, apžiūrinėdamas 
užmuštųjų meksikiečių kūnus, veltui tarp jų ieškodamas Idžuros. 

Ėmiau klausinėti Uitlį, ar nėra kokių naujienų. Jis pranešė man, kad mus 
„rodos, norima perkelti į Verą-Krucą. Tai mudviem abiem būtų nemalonu, nes 
ir Uitlis buvo pamilęs vieną mergaitę, kaimo teisėjo dukterį. 

Norėjau sužinoti, kaip vyriausybė reagavo į mano pražuvimą, bet 
pasirodė, kad mano leitenantai niekam to nebuvo pranešę. 

Kelis kartus norėjau paklausti jį vieno dalyko, bet vis nedrįsdavau. 

Pagaliau neiškenčiau ir apsimetęs ramus paklausiau: 

- Ar niekas manęs stovykloje neieškojo? 

- Ne, - atsakė Uitlis, bet paskui susigriebęs pridūrė: - Ak taip, tiesa, 
ieškojo. Keletą kartų pas mus buvo atėjęs meksikietis vaikas, kuris teiravosi, 
ar tamsta jau sugrįžai. Jis nenorėjo pasakyti, kas jį siunčia, bet aš pastebėjau, 
kad jis ateidavo ir nueidavo keliu, vedančiu į don Ramono dvarą. 

Tos žinios nudžiugintas linksmai jojau namo. Tolumoje buvo matyti 
namai, kuriuose gyveno gražuolė Izolyna. 


XV. Gražuolės pėdomis 


Kai sugrįžes namo pailsėjau nuo išgyventų nuotykių, pirmasis mano 
sumanymas buvo pačiam nuvesti baltąjį žirgą Izolynai. Bet paskui, bijodamas, 
kad tas mano apsilankymas dėl mūsų neva blogų santykių nepastatytų dvaro 
gyventojų keblion padėtin, nutariau šią misiją patikėti savo tarnui negrui. 
Pasiuntęs jį su arkliu, pats užlipau ant stogo. Nuo čia mačiau, kaip negras 
įvedė arklį į dvaro kiemą ir netrukus išėjo atgal. Dovana buvo priimta. 

Nekantriai laukiau pasiuntinio sugrįžtant, kursai mano dideliam 
nusiminimui, "žodžiais" atnešė gražuolės sinjoritos ačiū. 

Tas mane labai nustebino. Nuliūdęs ir suraukęs kaktą vaikščiojau ant 

stogo. Tą dieną kaime buvo šventė, ir aikštė buvo pilna žmonių. 

Gyventojai pasipuošė šventadieniniais rūbais, rengė procesijas, darė 
fejerverkus. 

Triukšmas ir marga minia erzino mane. Norėjau nuo viso šito laikytis 
atokiau ir paliepiau pabalnoti arklį. Dar kartą pažvelgęs į don Ramono namus 
pamačiau baltuoju žirgu išjojančią Izolyną ir, žinoma, nusprendžiau ją 
pasivyti. 

Pasakyta - padaryta. Greitai prijojau kalnelį, ant kurio stovėjo don Ramono 
dvaras, ir pasukęs iš vieškelio nujojau taku, vingiuojančiu aplink kalnelį. 

Jodamas baltojo žirgo pėdsakais greitai atsidūriau girioje. Kuo toliau jojau, 
tuo tankesnė buvo giria ir kelias sunkesnis. 

Kodėl Izolyna pasirinko tą vos praeinamą taką? 

Pagaliau rakštumynas ėmė retėti. Toliau kelias vingiavo aukštyn į kalną, 
per stebuklingai gražų įvairiausių atogrąžų augmenų bei gėlių sodą. 

Užjojęs ant kalnelio pamačiau Izolyną. 

Lengvutė, liekna, sėdėjo ji ant savo baltojo žirgo, gėrėdamasi gamta, 
džiaugdamasi paukščių čiulbėjimu ir gėlių kvapais. 

Sustojęs ėmiau svarstyti: ar joti toliau, ar grįžti. Besirengdamas grižti 
pastebėjau, kad Izolyna pažvelgė pirma į laikrodį, o paskui į lygumą. 

Aštrus pavydo skausmas suspaudė krūtinę. Matyt, ji kažko laukė ir 
stengėsi nugirsti mylimojo žmogaus žingsnius... 

Pavadžiai iškrito man iš rankų, kai pagalvojau, kad tas žmogus gali būti 
Idžura! 

Nutariau palaukti jo, kad tuoj pat jam atkeršyčiau. Su savim turėjau tiktai 
lengvą kardą, bet mano pavydas, neapykanta ir keršto troškimas buvo 
galingesni už visus ginklus. 

Staiga sužvengęs Moro nutraukė visas mano kerštingas mintis. 

- Kas ten? - paklausė Izolyna. 

Ilgiau slėptis nebuvo galima ir aš, paspaudęs arklį pentinais, prijojau prie 
savo gražuolės. 

Izolynos veide atsispindėjo nustebimas. 

- Kur jūsų palydovas ir kaip čia atsidūrėt? - pasiteiravo ji. 

- Visai paprastai. Jūsų pėdomis, sinjorita... 

- Bet aš nelaukiau jūsų taip greitai... 

- Aš Žinau, sinjorita, laukėte kito. 

- Taip. Aš maniau, kad Siprijus ateis anksčiau už jus. 

- Kas tas Siprijus? Jei tai kitas jūsų giminaitis, tai geriau jam čia būtų 
nesirodyti! 

- Mano giminaitis? Apie ką kalbate? Aš jūsų nesuprantu. 

- Tai leiskite man paaiškinti. Jeigu Idžura atsiras čia, tai katras nors iš 
mudviejų - aš arba jis neišeis iš čia gyvas. Jis kėsinosi mane nužudyti, ir aš 
prisiekiau, kad jį susitikęs užmušiu. | 

- Tepadeda jums Visagalis ištesėti savo priesaiką! Idžura - pikčiausias 
mano priešas! Visos mūsų šeimos priešas. 

- Bet... vis dėlto, jo laukėte? 

- Apsaugok, Viešpatie! Aš ne bailė, bet nenorėčiau čia atsidurti su juo! Aš 
laukiau jūsų, norėdama pati padėkoti už tokią gražią dovaną. Nedrįsdama 
kviestis jūsų į namus, pasimatymui išsirinkau šią gražią aikštę. Ar jums čia 
patinka? 

- Kur jūs - ten dausos!.. 

- Vėl prabilote poetų kalba! Mes ne kaukių baliuje, meskime 
komplimentus ir būkime atviri. 

- Labai mielai. Bet pirmiausia leiskite jūsų paklausti: kas per vienas tas 
Siprijus, kurio laukiate? 

- Mano tarnas, - pasakė Izolyna juokdamasi, - tas pats, kurs atnešė jums 
mano pakvietimą. Aš nemaniau, kad taip greitai atjosite, bet labai džiaugiuosi, 
kadangi daug ką turiu jums pasakyti. 

Tie žodžiai nudžiugino ir pralinksmino mane taip, kad prisiartinęs prie 
Izolynos ir pažvelgęs į jos akis išdrįsau prašnabždėti: 

Myliu tave! 

Šypsena dingo, mergaitė truputį paraudo, visas jos veidas persimainė ir 
surimtėjo. 

Izolyna tylėjo. Tas jos tylėjimas, atrodė, truks amžinai. 

Pagaliau ji tarė virpančiu balsu: 

- Pasakykite, kapitone, ką aš turiu, jūsų manymu, padaryti? Prisipažinti 
meilėje? 

- Ne... juk tai neįmanoma... jūs negalite... 

- Bet juk jūs manęs neklausėte! Kodėl? 

- Bijojau neprielankaus atsakymo. 

- Koks jūs bailys! - nusijuokė ji. 

Tai tarusi, Izolyna paspaudė pentinais arklį, pajojėjo aukštėliau ir 
pasišaukė mane. 

- Kapitone, - tarė ji. - jūs tikrai mylite mane? 

- Taip, myliu'jus visa širdimi! 

- Ačiū! 

- Ir tik tiek, Izolyna? 

- Galėčiau ką nors. padovanoti, bet tai ir taip jums priklauso. 

- Kas būtent? 

- Mano širdis. 

Po šių žodžių apkabinau Izolyną ir savo pasiaiškinimus užbaigėm širdingu 
pasibučiavimu. 

Mudu išsiskyrėm, nes joti drauge būtų buvę neišmintinga. 
Atsisveikindami pasižadėjom susitikti kasdien toje pat vietoje. 

- Ligi rytojaus! - ištarė Izolyna nujodama. 

Likau vienas su savo laime. Viskas atrodė man ypatingai gražu, ir aš 
būčiau galėjęs išbūti čia iki rytojaus, jeigu tarnybos reikalai nebūtų manęs 
šaukę. 

Būdamas laimingas, aš visai nežiūrėjau, kur jojau. Netrukus atsidūriau 
girioje, kur nebuvo jokio tako; ir visai nežinojau, kur ir kaip joju; 

Nežinodamas, ką daryti, pasukau atgal ir netrukus pamačiau, kad esu 
paklydęs. 

Mano nelaimei ėmė temti ir man atrodė, kad reikės nakvoti girioje. Man 
tai nepatiko, nes buvau labai alkanas. Be to, dar ėmė lynoti, o aš buvau visai 
lengvai apsirengęs. 

Staiga pokštelėjo šūvis ir tuoj kažkas sunkus atsimušė į žemę. Aš, kaip 
medžiotojas, gerai žinojau, kad čia bus nukritęs nušautas paukštis ar žvėris. 
Greitai pasukęs arklį, nujojau į tą vietą, kur girdėjosi triukšmas, bet nieko ten 
neradau. Staiga užpakaly išgirdau žodžius: 

- Juk tai mūsų kapitonas! 

Pasukęs galvą, pamačiau krūmuose savo draugus - Riubą ir Harėjų. Jie, 
išgirdę arklio žingsnius, buvo pasislėpę krūmuose ir leido man prajoti pro 
šalį. 

Visi kartu laimingai parvykom namo. 


XVI. Atsisveikinimas. Pavojinga padėtis 


Ištisas dvi savaites buvau nepaprastai laimingas. Susitikinėjau su Izolyna 
kasdien, dargi po kelis kartus, ir vienintelis tamsus debesis dengė mūsų laimę 
- tai išsiskyrimai. Bet mus ramino mintis, kad rytoj vėl susitiksime. 

Bet štai atėjo laikas, kai turėjom išsiskirti ne vienai dienai, bet ištisoms 
savaitėms, mėnesiams o gal net metams. Atsinaujinęs karas vėl šaukė mane 
į kovotojų gretas. Būdamas vien savanoris bei nuotykių ieškotojas, turėjau 
teisę karan ir neiti. Tėvynės aš neturėjau, kovojau ne už savo kraštą, ir 
patriotizmo jausmas manęs nevaržė. Ėjau kariauti vedamas puikybės. Aš 
geidžiau garbės, kuria norėjau apdovanoti Izolyną... Mudviejų atsisveikinimas 
buvo neapsakomai skaudus. Taip sunku buvo skirtis, o aš jau turėjau nieko 
nelaukdamas grįžti į stovyklą ir iš ryto, saulei tekant privalėjau išjoti į savo 
būrį. 

Mudu su Izolyna jodavom į pasimatymus ir grįždavom iš jų įvairiais 
keliais. Darėm tai dėl atsargumo, nors čia mudu niekad nieko nesutikdavom. 
Įsitikinę, kad apie mudviejų susitikimą niekas nieko nežino, pagaliau 
pasidarėm ne tokie atsargūs. 

Rytą, prieš paskutinį pasimatymą su Izolyna, Uitlis pasakė man, kad 


kaime kažkas yra žinoma ir patarė man būti atsargesniam. 

Juodų minčių slegiamas dėl būsimojo išsiskyrimo, maža tekreipiau 
dėmesio į leitenanto žodžius ir nepaklausiau jo patarimo pasiimti palydovą. 
Aš nenorėjau, kad pašalinis žmogus matytų paskutinį mudviejų 
atsisveikinimą. 

Kai mudu pasakę vienas antram paskutinį sudie persiskyrėm, aš 
užsimaniau dar kartą pažvelgti į Izolyną ir nujojau jos pėdomis. 

Nenujojau nė 500 jardų, kai staiga išgirdau kažką garsiai kalbant. Tai buvo 
Izolynos balsas. Ką gi aš išgirdau! Izolyną, kalbančią su... Idžura, kurio, kaip 
supratau iš kalbos, būta už kelių dešimčių varstų nuo mūsų kaimo su savo 
būriu. 

Sunku aprašyti tai, ką aš tuo metu jaučiau. Gėda sakyti, kad many vėl 
sukilo pavydas. Tarsi užmiršęs jos ašaras, priesaikas, bučinius, aš vėl 
pavyduliavau jos Idžurai. | 

Tyliai nusėdęs nuo balno, prislinkau arčiau prie jų. 

Izolyna sėdėjo ant arklio, o Idžura stovėjo šalia, nutvėręs jos pavadžius. 
Iš jo veido supratau, kad tas susitikimas - bent Izolynai - buvo netikėtas. 

Idžura buvo sulaikęs ją netikėtai. Izolynos veido aš nemačiau, bet jos 
balsas skambėjo rūsčiai. 

Būdamas nuo jų per keletą žingsnių girdėjau kiekvieną jų žodį. 

- Tai tu atsisakai? - klausė Idžura. 

- Aš niekados nesutikau. Nieko tokio nepadarei, kad galėčiau pakeisti savo 
nusistatymą. 

- Bet turite kitų priežasčių. Aš ne kvailas. Man gerai žinoma tavo 
paslaptis. Tu myli tą amerikiečių karininką. 

- O kad ir taip? Pasakysiu dar daugiau: aš tikrai myliu jį. 

- Ir tu už jo tekėtum? 
- Ir tekėčiau. 

- To niekad nebus! 

- Kas gi man gali sukliūdyti 

- Aš! 

- Tu kliedi, Rafaeli! 

- Gali mylėti jį kiek norėdama, bet jo žmona, - prisiekiu! - nebūsi. Klausyk, 
Izolyna de Vargas, aš turiu dokumentus, kurie kalba apie tave ir tavo tėvą. - 
Tai tardamas, Idžura ištraukė iš kišenės kažkokius sulankstytus popierius. 

- Štai, - tęsė jis, - leidimas laisvai pereiti fronto liniją, duotas Amerikos 
vyriausiojo vado Izolynai de Vargo. O štai tavo tėvo laiškas vyriausiajam 
Amerikos armijos komisarui ir komisaro laiškas tavo mylimajam. Gražus 
išdavystės pavyzdėlis! Dabar respublikos priekyje yra generolas Santana. Jei 
aš perduosiu jam tuos dokumentus, jis tuoj įsakys suimti tave ir tavo tėvą. 
Jūsų žemė ir turtai tuoj bus iš jūsų atimti ir teks man. Patariu visa tai 
apsvarstyti ir, jei sutiktum būti mano žmona, aš čia pat sunaikinsiu tuos 

dokumentus. 

- To niekad nebus! 

- Niekad! Na, tai tu dar pasigailėsi! Kai tik bus išvaryta iš Čia ta 
dykaduonių amerikiečių banda, jūsų turtai bus mano. 

- Tu užmiršti, kad mano tėvo laukai yra Rio-Grande upės krante, Techaso 
pusėje, ir pirma, negu "amerikiečių dykaduonių banda", kaip tu išsireiškei, 
bus iš čia išvaryta, ta upė bus jų žemės siena. Kas gi tada turės teisę atimti iš 
mūsų laukus? Tu ar tavo baili vyriausybė? 

Toks atsakymas visiškai suerzino Idžurą. 

- Taip, bet vis dėlto tavo tėvo turtai tau neatiteks, kadangi esi netikra don 
Ramono duktė. Savo žodžius aš galiu patvirtinti įrodymais, ir nejaugi manai, 
kad aš tave myliu? Jei kada nors tau tai sakiau, - melavau! Pamilti suskio 
indėno dukterį! Ha, ha, ha... 

- Niekše, - sušuko Izolyna, - traukis! 

- Palauk, - sušuko Idžura, dar stipriau laikydamas pavadžius. - Aš turiu 
tau dar kai ką pasakyti. 

- Paleisk pavadžius! 

- Pirma pažadėk man... 

- Paleisk, 0 ne, tai nušausiu! 

Aš šokau jai pagalbon. Tuo akimirksniu Izolyna išsitraukė pistoletą ir 
nusitaikė į Idžurą. Jos drąsa padarė savo: bailys paleido pavadžius ir 
pasitraukė į šalį. Arklys, pasijutęs laisvas, šoko pirmyn ir per minutę Izolyna 
dingo iš akių. Aš pasivėlinau su pagalba, ir ji nė nežinojo, kad aš girdėjau jų 
pasikalbėjimą. | 

Idžura pasiliko bestovįs, keikdamasis ir grasindamas nujojusiai Izolynai. 
Jo balsas slopino mano žingsnius ir jis, stovėdamas nugara į mane, negirdėjo, 
kaip aš priėjau prie jo. Jis dabar buvo mano valioje. Lengvai galėjau įsmeigti 
į jo nugarą kardą, bet padorumo jausmas sulaikė mane. 

Palytėjęs petį, ištariau jo vardą. 

- Išblyškęs, nusigandęs jis atsisuko į mane. 

- Tamsta esi Rafaelis Idžura? - pakartojau savo klausimą. 

- Taip, - atsakė jis gąstaudamas. - Ko tamsta nori? 

- Turi dokumentus, kurių dalis priklauso man. Prašau juos man atiduoti. 

- Tamsta esi kapitonas Uorfildas? - paklausė Idžura, valandėlę patylėjęs 
ir lyg žiūrėdamas į komisaro laišką. Jo rankos virpėjo. 

- Taip, aš kapitonas Uorfildas, - metas jums tai būtų Žinoti! 

- Tikrai, čia yra vienas laiškas jums. Aš esu radęs jį ant kelio. Prašau 
paimti. - tarė jis, paduodamas komisaro įsakymą, bet pasilikdamas kitus 
popierius. 

- Laiške buvo įdėtas raštelis. Turi jį rankoje. Manau, tu atiduosi man ir jį, 
ir Amerikos vyriausiojo vado dokumentą, duotą vienai damai. Aš sugrąžinsiu 
ji savininkei. 

Jis ėmė dairytis aplinkui, norėdamas pabėgti. 

- Taip, aš turiu leidimą pereiti frontą. Gali gauti ir jį, juo labiau, kad jis 
man nereikalingas, - tarė Idžura tyčiodamasis bei juokdamasis ir įsidėjo 
brangiuosius popierius į kišenę. 

Pasiruošiau kautis, pasiūlydamas savo priešui išsitraukti kardą, ir gintis. 

Idžura nesiryžo. 

- Tu turi kautis! - sušukau. - Baily! Ar nori, kad tave užmuščiau beginklį? 

Niekad nesu tokio bailio matęs. Jo lūpos virpėjo, akys lakstė į šalis. Esu 
tikras, kad jis būtų pabėgęs pasitaikius menkiausiai progai. 

Bet staiga Idžura persimainė. Jo akys sužibo pykčiu, jis išsitraukė kardą 
ir prasidėjo kautynės. 

Laimė, kad puldamas pasukau galvą į šalį ir pamačiau du gveriljasus, 
bėgančius su nuogais kardais mūsų link. Štai dėl ko toks drąsus pasidarė 
Idžura! Jis tik laukė, kada gveriljasai užpuls mane iš užpakalio. 

Tiktai dabar pamačiau pavojų. 

Vienam įveikti tris buvo neįmanoma. Galvoje kilo mintis bėgti, bet ir tai 
buvo per vėlu. Mano arklys buvo toli, ir jie tikrai būtų mane užmušę pirma, 
nei aš būčiau spėjęs pasiekti arklį. Galvoti nebuvo kada. 

Vos spėjau atšokti kelis žingsnius atgal, kaip pasijutau stovįs prieš tris 
priešus. 

Prasidėjo nelygi kova. Jau kelis kartus sužeistas, nustojęs daug kraujo, ėjau 
vis silpnyn. Pagaliau pajutau, kad neįstengsiu atmušti kirčio ir sušukau 
nusiminęs. 

Tuo pačiu akimirksniu netoliese pokštelėjo šūvis. Kulka pataikė pakelton 
prieš mane rankon, išmesdama iš jos kardą. Vienu akimoju visi trys pasileido 
bėgti ir pasislėpė tankmėje. 

Pažvelgęs į kitą pusę, pamačiau žmogų, nešiną šautuvu ir besiartinantį 
prie manęs. Iš drabužių pažinęs meksikietį, pasirengiau gintis. 

Ir kaip aš nustebau pamatęs, kad mane išgelbėjo Kuakenbosas! 

- Ačiū, drąsusis drauge, - tariau jam, - tu išgelbėjai mane nuo tikros 
mirties! 

- Kapitone, tu sužeistas? - paklausė Kuakenbosas. 

- Taip, bet manau, kad nemirtinai. Jaučiuosi silpnai, netekau daug kraujo. 
Atvesk mano arklį, jis tenai. - Tai taręs aš apalpau. Atsipeikėjęs pamačiau savo 
arklį ir Kuakenbosą, raišiojantį man žaizdas. Jis buvo tik su vienu batu, o kitas 
stovėjo šalia , pilnas vandens, iš kurio jis girdė arklį ir vilgė man smilkinius. 

Netrukus galėjau užsėsti ant arklio ir mudu Huvykon) į kaimą. 
Kuakenbosas vedė mano arklį už pavadžio. 

Turėjom joti pro dvarą. Gerai, kad sutemo ir manęs niekas nematė. Sakau 
"gerai", nes aš visas buvau kruvinas ir savo išvaizda galėjau sukelti 
bereikalingo nerimo. 

XVII. Žygis. Žiaurus sprendimas 


Iš ryto sugaudė signalas. Paskutinį kartą užlipęs ant stogo, apsidairiau 
po visą apylinkę. Visas būrys jau buvo susirinkęs aikštėje ir pasirengęs 
kelionei. Visi gyventojai sukilo. Visur buvo galima pamatyti jausmingų 
atsisveikinimo scenų. Gražiosios kaimietės ašarodamos skyrėsi su mūsų 
kareiviais. 

Tačiau tarp gyventojų buvo daug ir prieš mus nusistačiusių žmonių. Mane 
apniko negera nuojauta, erzino neramios mintys dėl Izolynos. Kas būs su ja, 
kai mes iš čia išjosim? Ar negresia tik jai koks didelis pavojus? Juk iš tokio 
niekšo, koks buvo Idžura, galima buvo laukti visko. 

Nutariau dar kartą pasimatyti su Izolyna ir jos tėvu, norėdamas įkalbėti 
juos, kol tęsis karas, išvažiuoti iš čia. 

Bet aš bijojau, kad don Ramonas nesutiks, o Izolyna per puiki, kad 
išsikraustytų iš namų dėl tokio bailio, kaip Idžura. 

Be to, mano apsilankymas pas don Ramoną penktą valandą ryto galėjo 
būti pastebėtas ir galėjo sukelti pavojų, nuo kurio norėjau apsaugoti jį ir jo 
dukterį. Nežinojau, ka daryti. Holingursas patarė man parašyti laišką don 
Ramonui. 

Paklausęs leitenanto greit parašiau laišką, išsiunčiau jį ir daviau ženklą 
būriui išjoti. | 

Netrukus, išjojus iš kaimo, kažkas į mus šovė. Pasiųstieji žvalgai nieko 
nesurado, nors ir matėm toli raitelių būrį, zovada jojusių tolyn. 

Tai tikriausiai buvo Idžuros būrys, bet mes jo nesivijom, bijodami susitikti 
su stipriu ir gerai pasiruošusiu meksikiečių būriu, paties Kanaleso 
vadovaujamu. 

Visą kelią man nedavė ramybės bloga nuojauta dėl Izolynos. Laimingai 
prijoję miestą, sužinojom, kad divizija dar nebuvo išjojus Ji turėjo išžygiuoti 
rytą, bet gavo įsakymą pasilikti čia dar visai savaitei. | 

Tikėjausi, kad mus grąžins atgal į kaimą, bet gavom įsakymą pasilikti prie 
divizijos. | į 

Mūsų būrys apsistojo ant gražaus upelio kranto, per pusmylį nuo miesto. 
Trumpai apsižvalgęs stovykloje, vėl sugrįžau į miestą sužinoti naujienų apie 
tolesnius armijos Žygius ir pasimatyti su draugais. Tai bent kiek išsklaidė 
ūkanotas mano mintis. 

Sugrįžus stovyklon, vėl apniko nejaukios mintys. Gulėdamas palapinėje 
ilgai svajojau apie Izolyną; man atrodė, kad nieko nežinodamas apie ją 
neištversiu, todėl sumaniau, pasiėmęs keletą kareivių, naktį joti į don Ramono 
namus. Nujojęs maniau palikti kareivius prie vartų, o pats eiti į namus, ir 

jeigu gyventojai dar nebūtų išvažiavę, pasistengti įkalbėti juos tai padaryti. 

Nutariau išjoti sutemus: nenorėjau, kad stovykloje žirotų apie mano 
dingimą, be to, naktį ne taip pavojinga keliauti. 

Sutemus iškeliavom. 

Riubas ir Harėjus jojo priekyje žvalgydami vietovę ir mes jais visiškai 
pasitikėjom. 

Jojome visai tuščiomis vietomis. Tiktai pusiaukelėje prijojome sugriautą 
gryčia. Dar už pusmylio nuo jos išgirdom verksmą ir moterų dejones. 
Paspaudę arklius pentinais greitai nujojome pirmyn. Harėjus skubėjo mus 
pasitikti, iš jo veido buvo matyti, kad atsitiko kažkas baisaus. 

- Kapitone, blogos žinios!.. Tie niekšai mūsų kairne pasielgė bjauriau už 
indėnus. Moterys atbėgo čionai. Eik tamsta pasižiūrėk! 

Išgirdęs tai, greitai nujojau prie gryčios. 

Gryčioje buvo kelios jaunos moterys ir du trys vyrai. 

Jie buvo apstoję Riubą , kurs stengėsi maišyta ispanų kalba juos nuraminti. 
Visos moterys buvo pusiau nuogos, palaidais plaukais; per jų veidus ir kaklus 
tekėjo kraujas, o jų kaktos buvo išmuštos raudonomis dėmėmis. 

Prijoję arčiau pamatėme, kad tos dėmės padarytos karšta geležimi. Be viso 
to, vargšėms buvo nupjaustytos ausys, 0 vyrams supjaustyti dešiniųjų rankų 
delnai! 

Kraujas stingo gyslose nuo to reginio! 

Paaiškėjo, kad netrukus, mums išjojus, tenai įsiveržė meksikiečiai, 
šaukdami: "Valio Meksika" ir'"Mirtis jankiams!" 

Iš pradžių jie plėšę gėrimų sankrovas, paskui, dar labiau įsiutę nuo išgerto 
vyno, ėmė griauti namus, vilkti aikštėn moteris, žagindami jas ir žymėdami 
įkaitinta geležimi. 

- Nupjaustykit joms ausis! - šaukė minia ir kol pusgirtis kalvis darbavosi 
įkaitinta geležimi, mėsininkas peiliu pjaustė ausis. Nors visi tie niekšai buvo 
kaukėti, tačiau niekas neabejojo, kad tai Idžuros būrio darbai. 

Ėjo kalbos, kad aukų esama ir daugiau. Tie, kuriuos mes sutikom, ėjo 
amerikiečių stovyklon, o Riubas sulaikė juos iki mums atvyksiant. 

Ką mums reikėjo daryti? Šauktis dar daugiau kareivių ir laukti čia jų 
atvykstant, ar tuoj joti į kaimą? Nutarėm joti. Žmonių turėjom nemažai ir visi 
degė kerštu. Išsiuntę nelaiminguosius stovykton, jau buvom pasirengę joti, kai 
tolumoje pasirodė žmogus, kuris, pamatęs mus, pasislėpė krūmuose.Riubas 
ir Harėjus greitai nubėgo į tą vietą ir veikiai sugrįžo jaunu meksikiečiu vedini, 
kurs irgi nuo plėšikų buvo nukentėjęs. Jis pranešė mums, kad plėšikai nujojo 
upės krantu aukštyn į dono Vargos namus šaukdami: "Mirtis išdavikams" ir 
"Mirtis Izolynai!" 

Išgirdęs tuos žodžius, paspaudžiau pentinais arklį ir zovada pasileidau 
pirmyn, o paskui mane pasileido mano kareiviai. 

Mums rūpėjo kiek galima greičiau prijoti Izolynos namus. 

Likus kelioms mylioms iki kelionės tikslo, pamatėm didelę, tartum gaisro, 
pašvaistę. 

- Kas tai galėtų būti? Mano Dieve, ar tik ne dvaras dega? - Nusigandę 
klausėm vienas kito. Bet, mūsų laimei, spėliojimai nepasitvirtino. Tai buvo ne 
gaisro pašvaistė, bet didelio laužo, sukurto prie namų vartų, atšvaitai. Apie 
laužą vaikštinėjo vyrai, moterys, šunys, arkliai. Tai buvo meksikiečių stovykla. 
Užuot iš lengvo juos apsupę, mes neiškentėm ir stačiai puolėm, tuo viską ir 
pagadindami. Meksikiečiai, išgirdę mūsų šauksmus, puolė bėgti. Šeši jų buvo 
užmušti, beveik kita tiek paėmėm į nelaisvę. Vytis jų nebuvo jokios prasmės, 
nes jie pasislėpė miške. Ijojau į kiemą, kur viskas buvo sunaikinta. Brangūs 
rakandai, daiktai ir medžiagos - viskas buvo išmėtyta, sugadinta. Ėmiau 
šaukti Izolyną, don Ramoną, bet niekas neatsiliepė. Apieškojau AMRSBŲS, 
apėjau visus namus, bet nieko neradau. 

Pamaniau, kad don Ramonas su dukterimi, paklausę mano patarimo, 
išvažiavo iš namų dar prieš juos užpuolant. Nubėgau pas belaisvius, 
norėdamas jų paklausti, bet buvo per vėlu: visi jie buvo pakarti. Gyvos buvo 
likusios tik moterys, kurios į visus mano klausimus tylėdamos lingavo 
galvomis. Labai nusiminiau, bet staiga pamačiau bernioką Siprijų, kurs man 
viską ir papasakojo. 

- Tie piktieji žmonės, - sakė jis, - nusigabeno mano panelę. Jie atjojo su 
juodomis kaukėmis, įsibrovė į namus, suėmė don Ramoną, o doną Izolyną 
išvilko į kiemą. Ji buvo neapsitaisiusi, iš kaklo ir krūtinės jai tekėjo kraujas. 
Plėšikai išvedė iš arklidės baltąjį žirgą, prie jo nugaros stipriai pririšo doną 
Izolyną, paskui prie arklio kojų prikabino raketas, padegė jas ir paleido arklį 
drauge su Izolyna į preriją. 

Tos baisios žinios ištiktas susmukau ant žemės be žado... 


XVIII. Pėdsakas. Su žiburiais 


Atsipeikėjau, kai mane apšlakstė šaltu vandeniu. Šalia stovėjo Riubas, 
Harėjus ir kiti, atjoję iš stovyklos draugai, tarp kurių buvo ir Uitlis. 

Išgirdę apie įvykį iš stovyklon atvykusių moterų, jie netverdami apmaudu 
atjojo čionai. 

Nesuskubau kaip reikiant atsigauti nuo apalpimo, kai išgirdau kažkokius 
laukinius klyksmus ir šauksmus. Tai mūsų kareiviai plakė virvėmis ir diržais 
į nelaisvę patekusias moteris. Vos vos sustabdžiau tą egzekuciją. Paleistos 
moterys greit pradingo. 

- Į kaimą! Į kaimą! - šaukė mūsų kareiviai ir dalis būrio, Uitli ir 
Holingurso vedami, nujojo. Nelaukdamas jų sugrįžimo, nutariau surasti 
Izolyną. 


Pasodinęs Siprijų ant arklio ir pasirinkęs šešis geriausius žvalgus, išjojau 
su jais į preriją. 

Šviesi mėnesienos naktis ir Siprijaus sumanumas greitai atvedė mus prie 
tos vietos, kur paskutinį kartą Siprijus buvo matęs Izolyną. 

Iš čia, pasiuntę Siprijų namo, mes greitai jojom toliau. 

Neseniai buvo praėjęs lietus, ir pėdsakai buvo tokie aiškūs, kad nereikėjo 
nė nuo arklio nusėsti. Tiktai retkarčiais Riubas ir Harėjus turėdavo nušokti. 
paieškoti pėdų, bet medžiotojai taip greitai bėgo, kad mūsų arkliai beveik visą 
laiką bėgo risčia. Jojom tylėdami. Manęs kalbos nemasino: taip buvau Siprijaus 
pasakojimų sujaudintas. Jis matęs ant jos kaklo ir krūtinės kraują!.. Dieve 
mano! jai nupjovė ausis! Paskui paguldė ją ant arklio, rankas užmetė ant kaklo 
ir stipriai pririšo. Jos kojos irgi stipriai buvo surištos ir vargšė niekaip negalėjo 
ištrūkti! | 

Dėl visų tų minčių ėjau iš proto! 

Prie manęs prijojo Harėjus. 

- Nesirūpink, kapitone! - ramino jis mane. - Aš nemanau, kad baltasai 
žirgas toli būtų nubėgęs su savo našta ant nugaros. Jį raketos išgąsdino. Kai 
tik raketų lazdos sudegs, jis sustos, ir mes jį sugausim. Kad tik mėnulis 
šviestų. 

Lyg tyčia giedras dangus pamažu ėmė niauktis ir visai sutemo. Rasti 
pėdas tamsoje buvo neįmanoma, mes turėjom sustoti ir pagalvoti, ką daryti 
toliau. Trumpai pasitarę nutarėm, nelaukdami rytojaus, sekti pėdomis su 
žiburiais. Bet kur gauti žiburių? Čia ir buvo visas sunkumas! Buvom tuščioje, 
lygioje prerijoje. Aplinkui nebuvo nė vieno medelio. Su savim irgi nieko 
neturėjom. Kuo gi šviestis? 

Čia padėjo vienas mūsų būrio prancūzas. Jis pasiūlė grįžti į kaimą ir 
paimti iš bažnyčios storą vaško žvakę. 

Pasiūlymas buvo priimtas ir prancūzas su Kuakenbosu nujojo į kaimą. 

Mes sugulėme žolėje, laukdami draugų sugrįžtant. 

Pasiuntiniams davėme dvi valandas laiko, bet jie sugrįžo ankščiau, trimis 
storomis bažnytinėmis žvakėmis nešini. Sužinojom naujienų: kaime buvo rasta 
dar daugiau aukų, ir daug meksikiečių mūsų pasipiktinę kareiviai pakorė. 

Don Ramonas, kaip buvo manoma, esąs dar gyvas, bet gveriljasų paunias 
nelaisvėn. Neleisdami veltui laiko, užžiebę žvakes, jojom toliau. 

Mūsų laimei, vėjelis buvo visai silpnas ir žvakių negesino. Netrukus 
pastebėjom, kad artinamės prie to atmintino kalno, kurio baltos uolos buvo 
matyti iš tolo. 

Spėdami, kad tas kalnas bus sutrukdęs baltajam žirgui bėgti, kelis kartus 
aplink jį apjojom. Bet nei arklio, nei jo pėdsakų niekur nebuvo matyti. O tuo 
tarpu, mūsų nelaimei, ėmė lynoti ir netrukus prapliupo smarki liūtis. 

Žvakės bemat užgeso ir paieškas turėjom nutraukti. 

Liūdėdami ir tylėdami susispietėm po uolos kyšuliu. 

XIX.Surandam pėdsakus. Per upę 


Visi, kelionės nuvarginti, tuoj užmigo, tik aš negalėjau nei miegoti, nei 
nurimti. 

Juodų minčių varginamas, buvau užmiršęs, kas dedasi aplinkui mane, bet 
staiga mano mintis nutraukė Riubo ir Harėjaus kalba. 

Jie, atrodo, neprarado vilties atrasti baltojo žirgo pėdsakus. 

Pasiėmę žvakes, sombrerą (plačiabrylė skrybėlė) nuo užmigusio 
Kuakenboso galvos, du draugai nuėjo. Žvakių jie neužžiebė, todėl greit 
pranyko tamsoje. | 

Vis dar smarkiai lijo, bet rytuose debesys ėmė sklaidytis ir dangus pamažu 
prasiblaivė. | 

Staiga toli sužibo du žiburėliai. Iš pradžių jie slankiojo tai pirmyn, tai 
atgal, kol pagaliau sustojo. Tuo tarpu kai kurie mūsiškiai jau buvo pabudę ir 
atsidėję sekė žiburėlius, kurių vienas vėl ėmė judėti, slinkdamas vis tolyn ir 
tolyn. 

Netrukus sugrįžo Harėjus, pranešdamas, kad Riubas vėl užtikęs pėdsaką 
ir patarė mums tuoj joti tolyn. Žinoma, mes nieko nelaukdami išsiruošėm į 
žygį. Senis medžiotojas, nebodamas smarkaus lietaus, greitai ėjo 
pridengdamas žvakės liepsną plačia sombrera. 

Netoliese nuo čia tekėjo upelis. Prityręs Riubas, be abejo, žinojo, kad 
arklys tikrai buvo priėjęs čia atsigerti. Ir neapsiriko. Pėdsakai atvedė mus prie 
tos upeliuko vietos, kur arklys buvo gėręs. Toliau vėl buvo matyti, kad arklio 
pasileista bėgti. Bet kodėl? Kas galėjo jį išgąsdinti? Harėjus paaiškino tai 
keliais žodžiais: 

- Ji vijosi vilkai! 

Taip, jį vijosi vilkai! Nebuvo abejonių, nes vietomis gausios vilkų pėdos 
užtrynė arklio pėdas. Pasibaisėdamas vaizdavausi, kaip plėšrieji žvėrys puola 
arklį, ji pagauna ir drasko nelaimingą, beginklę Izolyną... 

Tuo pačiu metu, tarsi paguosti mane norėdamas, likimas nusišypsojo. 
Lietus baigėsi ir iš anapus debesų išlindo mėnulis, aiškiai apšviesdamas visą 
preriją. 

“ Užgesinom žvakes. 

Toli pasigirdo vandens kriokimas. Jodami pėdomis, prijojom upę ir krioklį, 
kurio vanduo virdamas ir putodamas krito žemyn nuo uolos. Arklio pėdos 
dingo ties pačiu kriokliu, vadinasi, nematydarmnas pagalbos, arklys šoko į 
krioklį! 

Visi, išskyrus Riubą, buvo tikri, kad arklys ir jo našta bus Žuvę krioklyje. 
Riubas gi tvirtino, kad arklys perplaukęs upę prieš lietų, o vilkai, kaip matyti 
buvo iš pėdų, pasilikę šioje upės pusėje. | 

Senio medžiotojo žodžiai truputį nuramino mane. Vėl sėdom į balnus ir 
nujojom upės krantu, ieškodami brastos. Bet brastos niekur nesuradom, tad, 
pasirinkęs patogesnę vietą, perplaukiau upę su arkliu. Kiti pasekė paskui 
mane, tik Riubas kėlėsi per upę nepaprastu būdu: kad arkliui būtų lengviau, 
jis plaukė paskui, įsikandęs jo uodegą. 

Kitame krante mes vėl radom baltojo žirgo pėdas. 


XX. Miškas nykštukas. Baltojo žirgo 
dingimas 


Pajojėję kelias varsnas, susidūrėm su kliūtimi, kuri vos visai nesutrukdė 
mūsų darbo. Mes pamatėm žemaūgį ąžuolyną, kurio medžiai, nors ir labai 
išsiplėtę, bet buvo ne didesni kaip 30 colių. Turėjom nusėsti nuo arklių ir 
ropomis ropoti. Tad ėjom labai ilgai: ąžuolai taip tankiai buvo suaugę, kad 
pro juos vos prasiskverbė mėnulio šviesa, ir mums buvo labai sunku rasti 
arklio pėdas. Po kelių tokios kelionės Lasas išėjom į preriją, apšviesta 
pirmųjų aušros spindulių. 

Pėdos rodė, kad arklio iš pradžių eita žingine, paskui staiga įsismaginta 
smarkiai bėgti. 

Kas jį pabaidė? Jokie žvėrys, atrodo, jo nesivijo, nes pėdsakų nebuvo 
matyti. Visi labai nustebom. Bet greit viskas paaiškėjo. 

Medžiotojai, kurie jojo priešakyje, pamatė daug arklių pėdų. 

- Čia būta laukinių arklių! - sušuko Riubas. - Matau, kas čia turėjo atsitikti! 
Išsigandę baltojo žirgo keistumo, jie ėmė bėgti nuo jo, o jis nulėkė paskui juos. 
Tada mustangai išsiklaidė į visas šalis, bet jis vis dėlto pavijo juos. 

Prityrę medžiotojai, pasilenkę prie žemės, skaitė visa tai iš pėdų tarsi iš 
knygos. Man buvo aišku, kad Riubas sako tiesą. Arklys su Izolyna pateko į 
laukinių arklių bandą! | 

Dievuli mano! Ji turės žūti tarp tų pasiutusių gyvulių... 

Vaizduotė ėmė piešti baisiausius vaizdus. Nulėkiau į preriją - ir ką gi? Toli 
tarp mustangų buvo matyti baltasai žirgas. Jis atsistojo piestu, o ant jo 
nugaros... | 

- Dievulėli mano, išgelbėk ją! - sušukau skausmingai. 

Visi mano draugai pasileido paskui mane, garsiai šaukdami. Mes manėm 
tuo būdu nubaidyti mustangus, bet mūsų balsai, atrodo, jų nepasiekė. Tada 
iššoviau kelis kartus iš pistoleto. 

Išgirdę šūvius nusigandę arkliai greitai atšoko nuo baltojo žirgo ir 
žvengdami išsibėgiojo į visas šalis. Tik baltasai žirgas pasiliko vietoje, kur 
pirmą kartą jį pamatėm. Bet tai truko neilgai, ir jis garsiai sužvengęs pasileido 

bėgti. 

Gerai suprasdamas, kad jį būtinai reikia pavyti, paspaudžiau pentinais 
Moro ir pasileidau įkandin. 

Pavargęs mano arklys bėgo sunkiai, juolab, kad ir kelias ėjo nelygia 
vietove. Žinojau, kad Moro gali kristi, bet buvau pasiryžęs paaukoti arklį, kad 
tik išgelbėčiau Izolyną. 

Pagaliau mes išjojom į lygumą, kur vargšas Moro galėjo bėgti sparčiau. 
Atstumas tarp manęs ir baltojo žirgo nuolat mažėjo, ir aš jau galėjau matyti 
Izolynos išblyškusį veidą ir palaidus plaukus. 

Kelis kartus garsiai sušukau jos vardą ir pagaliau - kokia laimė! - ji pakėlė 
galvą, ir aš išgirdau silpną jos šauksmą. Ji gyva! Su.naujom jėgom spustelėjau 
Moro pentinais, bet staiga mano arklys suklupo, pargriuvo, ir aš atsidūriau 
ant Žemės. 

Kada vėl atsikėliau ir užšokau ant arklio, baltojo žirgo jau nebebuvo. 

Toks arklio pražuvimas buvo visai suprantamas: jis pasislėpė medžių 
tankumyne, kuris buvo netoliese matomas. 

Daugiau aš jo nebemačiau, tik girdėjau dundėjimą bei šakų traškėjimą. 

Paraginęs Moro pentinais, aš be reikalo broviausi į tankmės gilumą ir 
greitai pastebėjau padaręs didelę klaidą. Man juk reikėjo joti arklio pedoDAE 
o dabar aš nusukau į šoną ir greit jo visiškai nebegirdėjau. 

Pajojėjęs dar kiek, sustojęs klausiausi, bet aplinkui nesigirdėjo nė garso - 
net paukščiai nutilo. Tikėdamasis surasti arklio pėdas, sukinėjausi visur, bet 
viskas buvo veltui. 

Tada į galvą šovė mintis grįžti atgal į prerija ir iš ten joti pėdomis. Tad, 
pasukęs arklį, jojau, kaip man atrodė, į preriją, bet parėjo pusvalandis, o 
prerijos vis nebuvo matyti. Sukau į šalį, kelis kartus keičiau kryptį, bet vis 
negalėjau išjoti iš tankumyno: buvau paklydęs. 


— 


XXI. Meksikos kiaulės. Gaisras 


Negalėdamas pats suvokti, kurion pusėn turėjau joti, paleidau pavadžius 
ir pasiklioviau Moro. Aš tikėjau, kad arklys išneš mane iš tankumyno arba 
suras vandenį, nes abu buvom labai ištroškę. 

Gailėdamas Moro ėjau pėsčias, protarpiais sušukdamas ir iššaudamas iš 
pistoleto. Bet į mano šūvius niekas neatsiliepė. Tikriausiai draugai buvo per 
toli ir negalėjo manęs girdėti. 

Staiga netoli nuo manęs paukščiai pakėlė Sims ir ėmė lakstyti, tarsi 
nujausdami priešą. 

Truputį pajojėjęs triukšmo link, atsidūriau nedidelėje aikštelėje, kur 

pantera grūmėsi su Meksikos kiaulėmis. Pantera buvo tų mažųjų gyvulių 
apspista; daug jų gulėjo nebegyvi, bet likusieji dar puolė priešą savo aštrimis 
iltimis. Sugriebęs šautuvą nudėjau panterą vietoje, bet čia pat už savo 
neapgalvotą žingsnį pakliuvau pats: nedėkingos kiaulės užpuolė mane ir 
mano arklį. 

Nesuskubau užtaisyti nei šautuvo, nei pistoleto. Vargšas Moro šokinėjo 
sunkiai. Gerai, kad aš tvirtai laikiausi balne, kitaip tie pikti gyvuliai kaip mat 
būtų mane sudraskę. Matydamas, jog išsigelbėti galėsiu tik bėgdamas, 
paspaudžiau Moro pentinais. Bet, mano nelaimei, tankumynas kliudė jam 
greitai bėgti, o gauruotas priešas taip pat nenorėjo atsilikti. Padėtis buvo 
kritiška. Mano laimei, tuo pat metu pasirodė mano draugai, kurie nusėdę nuo 
arklių, pistoletų šūviais išvaikė kiaules. 

Tarp mano išgelbėtojų nebuvo nei Riubo, nei Harėjaus, nes jie nujojo 
baltojo arklio pėdomis. Dabar jie jau turėjo būti toli, nes atsiskyrė nuo kitų 
prieš gerą valandą. 

Nutarėm grįžti į prerija, kad iš ten Riubo ir Harėjaus pėdomis galėtume 
pasekti paskui. Sumanieji medžiotojai padėjo mums surasti kelią, nulauždami 
pakeliui šakas, kurios mums rodė kelią. 

Nujoję apie penkias mylias, pajutom keistą akių sopėjimą, o kiek vėliau 
užuodėm ore ir dūmus. Kuo toliau jojom, tuo dūmai buvo tirštesni ir vis 
labiau graužė akis. Aplinkui buvo visai tamsu, ir mes vos begalėjom matyti 
pėdsakus. Oras pasidarė toks karštas ir sausas, kad vos begalima buvo iškęsti. 
Draugai būtų sustoję, bet mano prikalbėti jojo toliau, galvodami, kad Riubas 
ir Harėjus dabar turi būti netoli mūsų. Ir iš tikrųjų netrukus jie atsiliepė į 
mano šauksmą. 

Greitai nujojom į tą pusę, kur girdėjome juos šaukiant, ir išjojome aikštę, 
kur pro dūmus pamatėm abu medžiotojus ir jų arklius. 

Mūsų spėliojimai, kad kur nors dega miškas, buvo netikri. Degė prerija. 

Aikštė, į kurią mes įjojom, buvo gerai nuo ugnies apsaugota ir mus 
vargino tik dūmai. 

Harėjus papasakojo man štai ką. Išėję iš tankumyno, jie ėjo pieva ir buvo 
jau toli nukakę, kai staiga prieš juos pasirodė audringos liepsnos bangos. Degė 
prerija, ir mūsų draugai greitai sugrįžo į tankumyną. 

Turėjom kuriam laikui sustoti. Dūmai trukdė mums joti, o netoliese ūžė 
degdama žolė. Pro mus bėgiojo išsigandę antilopės, elniai, kiti Žvėrys. 
Paukščiai blaškėsi medžiuose, o erelis, sukdamas ratus padebesyse, P 
klykė. 

Nusišovę netoli mūsų bėgusius antilopę ir lokį, susikūrėm ugnį ir 
pasigaminom vakarienę. 

Dabar iškilo dar svarbesnis klausimas: kaip numalšinti troškulį, kurį 
dūmai ir sausas oras dar labiau didino. Laižėm špižines kulkas, gėrėm 
nušautų žvėrių kraują, čiulpėm kaktusų ir agavų syvus, bet visa tai tik laikinai 

ramino troškulį, o po to jis buvo dar didesnis. Pagaliau, mūsų laimei, dūmai 
ėmė palengvėle sklaidytis, oras blaivėti. Ugnis, prisiartinusi prie miško, 
medžių sulaikyta užgeso. 

Naudodamiesi tuo, užsėdom ant arklių ir nujojom į preriją. 

Mūsų pėdsekiai jojo priekyje, rūpestingai tyrinėdami žemę. Tie "kalnų 
žmonės", kaip kad jie save vadino, "darbo" metu buvo visai nekalbūs. Jie 
nepratarė žodžio nei man, nei juo labiau mano žmonėms, kuriuos laikė 
pienburniais, nesusipažinusiais su prerija. 

Žinodamas jų būdą, nutariau prijojęs arčiau pasiklausyti, ką jie kalba. 

- Žinai ką, Bili, - kalbėjo Riubas, kreipdamasis į savo draugą, - juk pati 
prerija negalėjo užsidegti. 

- Tavo tiesa, - atsakė jam Harėjus. 

- Atsimeni tą keistą žmogų iš Bent-Forto, kuris vis rankiojo žoles ir sakė, 
kad prerija gali pati užsidegti be jokios priežasties. 

- Atsimenu. Bet aš tuo netikiu, - suabejojo Bilius. 

- Ir aš, - patvirtino Riubas. - Žinoma, žaibas gali uždegti preriją, bet 
šiandien juk nežaibavo. Vadinasi, gaisrą sukėlė žmonės... Turbūt indėnai yra 
netoli ir mums reikia būti atsargiems. 

- Tai tu manai, Riubai, kad tai indėnų darbas? 

- Taip, aš beveik tikras. Baltųjų šiuose kraštuose nėra. Meksikiečiams čia 
nėra ką veikti - per toli. Čia šeimininkauta indėnų. 

- O kam gi jiems prireikė padegti preriją? - paklausė Harėjus. 

- Atsimink prancūzo ir Kuakenboso pasakojimą, tada suprasi, - 
pamokomai pratarė Riubas. 

Tą pasakojimą aš gerai žinojau. Kada Leblanas su Kuakenbosu jodinėjo 
žvakių į kaimą, jie sužinojo, kad indėnai apiplėšė meksikiečių miestą. Tai 
įvyko netoli mūsų kaimo, tą pačią dieną, kada mes išjojom. Paskui indėnų 
būrio dalis buvo užėjusi į de Vargo dvarą ir ten užbaigė žudynes, kurias buvo 
pradėję gveriljasai. 

- Labai gali būti, - tęsė Riubas, - kad tai tie patys indėnai, kuriuos mes taip 
šauniai supliekėm prie mėzos! Jie tikriausiai manė, kad mes tebebuvome 
kaime ir, norėdami sutrukdyti jų persekiojimą, padegė preriją. 

- Taip, taip, Riubai, tavo tiesa. Bet kaip tu manai, ar mergaitė 5 
nuo gaisro? 

Godžiai laukiau senio atsakymo. 

- Aš manau - išsigelbėjo, - atsakė Riubas. - Jeigu gaisras ją būtų kuojos 
prerijoje, arklys būtų pasukęs atgal. Tačiau arklio pėdsakai veda tiesia linija. 
Vadinasi, arklys perbėgo preriją dar prieš gaisrą. 

Nuo tokio atsakymo tartum akmuo nuriedėjo nuo mano krūtinės, ir jojau 
tolyn vedamas naujos yilties. 


XXII. Indėnai. Žirgas pagautas 


Dar kiek pajoję pamatėme daugybę arklių pėdų. Riubas nušoko nuo 
arklio, atsiklaupė ir nupūtė nuo pėdsakų pelenus. Tai buvo pėdos arklių, 
pakaustytų stora buivolo oda; 0 taip savo arklius kausto tiktai indėnai. 

Tokių pavojingų priešų artumas buvo menki juokai. Teko rimtai pagalvoti, 
ką toliau daryti. Svarstėm tą klausimą daugiausiai Riubo patarimų bodami. 
Pirmiausia reikėjo viską tiksliau sužinoti. Tą darbą, žinoma, pavedėm Riubui 
ir Harėjui. 

Žvalgybos duomenys buvo visiškai netikėti. Mūsų žvalgai sugrįžo po 10 
minučių, susekę iš pėdų ne tik kuriuo metu prabėgta pro čia baltojo žirgo, bet 
ir tai, kad indėnų nujota paskui jį, - gali būti, kad jie jį vijosi. 

Vytis baltąjį žirgą dabar negalėjom ir galvoti: turėjom būti labai atsargūs 
ir pasirengę sutikti priešą. 

Nutarėm joti pirmyn. Priešakyje kaip visada jojo Riubas ir Harėjus. 
Netrukus vėl pamatėm daugybę arklių pėdų, kurios ėjo į visas šalis. 
Medžiotojai atsidėję tyrinėjo jas, nupūsdami pelenus. 

- Na, taip ir yra! - staiga sušuko Riubas. - Jie yra pagavę baltąjį žirgą! 

Išklausiau to pranešimo visiškai juo tikėdamas, juolab, kad pats galėjau tai 
patikrinti, nes mokėjau truputį "skaityti" pėdas. Toje vietoje baltojo žirgo 
pėdos susimaišė. Jį, atrodo, buvo apstoję arkliai, kurie iš pradžių lėkė zovada, 
o paskui nuėjo Žingine. 

Taip, dabar nebuvo jokios abejonės, kad žirgas ir Izolyna pakliuvo į 
indėnų rankas. Sužinojęs tai iš pradžių apsidžiaugiau. Ji vis dėlto dabar yra 
tarp žmonių, - pamaniau sau. Galbūt jie pagailės bejėgės moters, supras, kad 
ji yra Žiauraus priešų keršto auka, paleis ją ir palengvins jos kančias. 

Bet tas mano džiaugsmas truko neilgai, ir mane vėl apėmė baimė dėl 
Izolynos. Viskas priklausė nuo to, kuriai indėnų giminei - šiaurės ar pietų - 
ji pateko į rankas. Kai kurios šiaurės indėnų giminės, dažniau susidurdamos 
su baltaisiais, pamažu nustoja savo žiaurių ypatybių, o pietų giminės dar vis 
tokios pat kraugeriškos. 

Kas žino? Juk ji galėjo patekti kaip tik į tokios indėnų giminės rankas! 

Tokių minčių kamuojamas, nenoromis spaudžiau Moro pentinais, jodamas 
vis greičiau ir greičiau. Draugai neatsiliko nuo manęs. Kamavo troškulys, ir 
mes skubėjome, norėdami greičiau pasiekti vandenį. 

Ačiū Dievui! Pagaliau išvydom miškelį ir taip lauktą upeliuką! Tiktai 
Riubas ir Harėjus neskubėjo gerti. Akylomis akimis jie gerai apžiūrėjo miškelį 
bei upeliuko krantą. Netoli tos vietos, kur mes buvom sustoję, pamačiau 
brastą, prie kurios buvo matyti daug pėdų. Riubas, pažvelgęs į jas, 
nepaprastai susierzinęs sušuko: 

- Taip ir maniau! Tai indėnų "karo takas". 

"Karo takais“ šiose vietose vadina kelius, pramintus indėnų giminių, 
užpuldinėjančių Meksiką. Tokie antpuoliai "go ir senesniais laikais, bet 
ispanų valdžiai susilpnėjus pasidarė dažnėšni. Dabar jie užpuldinėja 
periodiškai, kartą per metus, vienu tuo pačiu metu, t. y. kada buivolai keliauja 
į šiaurę. Užpuldami miestų ir kaimų gyventojus, indėnai grobia žmonių turtą, 
išsiveda nelaisvėn moteris ir vaikus. 

Bet klaidinga būtų manyti, kad jie užpuola beturčius ir beginklius 
gyventojus - ir turtingieji dažnai nukenčia nuo jų. Vieno tokio užpuolimo 
metu iš turtingo gubernatoriaus buvo pagrobtas sūnus, kurį po ilgų metų 
sugrąžino jam už didelius pinigus. 

Yra žinoma, kad šiuo metu šiaurės Meksikos indėnų rankose yra daugiau 
nei 300 baltųjų, daugiausiai moterų. Kad ir keista, daugelis tokių belaisvių, 
nepaisant pasiūlytos išpirkos, nebenori grįžti namo. Užtenka tarp indėnų 
pagyventi kelerius metus, kartais net mėnesius, kad belaisviai užmirštų 
buvusio gyvenimo sąlygas ir pavirstų tikrais laukiniais. 

Tačiau metas grįžti prie mūsų pasakojimo, nuo kurio nutolom. 

Numalšinęs troškulį ir perjojęs upelį, ėmiau tyrinėti pėdsakus, kuriuos 
pamačiau ant kito kranto. Ištikimieji medžiotojai neapleido manęs: jie 
nuoširdžiai prie manęs prisirišo ir buvo pasiryžę, reikalui esant, paaukoti net 
gyvybę. 

Perjoję į kitą krantą, abu draugai iškart palinko prie žemės. Riubo spėjimas 
buvo visai teisingas: mes tikrai dabar atsidūrėme ant indėnų "karo tako". Jeigu 
čia būtų buvę ramūs indėnai, tikriausiai būtume pamatę daug jų pėdų, 
kadangi indėnų vadai paprastai verčia savo žmones eiti pėsčiomis ir nešti 
krovinius. Mes pastebėjom moterų pėdas, bet jos tikriausiai buvo ne indėnių, 
bet meksikiečių, nes jų kojos yra mažiausios ir gražiausios pasaulyje. 

- Vargšės! - sušuko Riubas. - Pamanykit tik, jas varo pėsčias, turėdami tiek 
atliekamų arklių! Sunkus bus jų likimas! 

Senis kalbėjo visa tai, nenumanydamas, kad man tai drasko širdį! 

Iš vėlesnių pasižvalgymų medžiotojai nustatė, kad indėnai tuo keliu grįžo 
apsikrovę grobiu ir tik prieš keletą valandų čia praėjo. Norėdami sužinoti, ar 
susivienijo tas būrys su anuo, kurs vijosi baltąjį arklį, vėl ėmėm rūpestingai 
tyrinėti pėdsakus. 

Staiga išgirdom nuostabos pilną savanorio Stanfildo IuĘ - jis rado 
pražuvusio arklio pėdas. 

- Tu esi tikras, kad tai yra tavo arklio pėdos - teiravosi Riubas. 

- Dar ko! Aš pažinčiau jo pėdas tarp tūkstančio kitų pėdų! - tvirtai atsakė 
Stanfildas. 

Dabar daug kas mums paaiškėjo. Per mūšį su indėnais prie mėzos mes 
buvom sužeidę vieną “baltąjį", kuris kovojo indėnų gretose. Riubas, kai ką 
žinojęs apie tą "baltąjį indėną", patarė nužudyti jį, bet mes jo pagailėjom ir 
paleidom, tikėdamiesi, kad jis iš dėkingumo nedarys mums nieko pikta. Bet 

jis, pavogęs Stanfildo arklį, pradingo! Kaip aš dabar gailėjaus, kad mes tada 
nepaklausėm Riubo patarimo! Tuo metu galvoje man sušvito dar vienas 
prisiminimas. Vieną kartą, kai aš jojau su Izolyna, sutikom tą "baltąjį indėną', 
kuris su didele neapykanta pažvelgė į mane. Dabar man viskas buvo aišku! 


XXIII. Laiškas ant agavos lapo. Požemio ugnys 


Joti toliau karo taku buvo taip lengva, kad dabar nebereikėjo nei mūsų 
sumaniųjų pėdsekių pagalbos. Kaip greitai galėsime joti į priekį, priklausė tik 
nuo mūsų arklių, bet vargšai gyvuliai buvo taip nuvargę, kad vos bepasivilko. 

Mano Moro buvo dar gan budrus, bet joti vienam toliau buvo tikra 
beprotybė. Atėjo vakaras. Dangus apsiniaukė. Žinoma, galėjom joti toliau su 
žiburiais, bet tai buvo gana pavojinga. Aš pats buvau pasiryžęs rizikuoti 
gyvybe, bet neturėjau teisės į pavojų statyti draugų. 

Nulipę nuo arklių, susėdom ant žolės ir paleidom arklius ganytis. 
Netrukus visi mano nuvargę bendrakeleiviai kietai sumigo. Susijaudinęs 
vaikščiojau upės krantu. Paskui suvilgiau galvą šaltu vandeniu ir kiek 
nusiraminęs atsėdau prie vandens. | 

Upelyje nardė sidabrinės žuvytės. Žiūrėdamas, kaip jos plaukioja ir 
pavydėdamas joms nerūpestingos dalios, ėmiau snausti, bet viena keista 
aplinkybė prižadino mane. 

Šalia manęs augo išsikerojus agava, dideliais mėsingais lapais. Vienas jos 
lapas buvo nulaužtas, o spyglys, kuriuo užsibaigia lapas, nuplėštas. 

Čia, žinoma, nebuvo nieko nuostabaus, nes indėnai paprastai palieka 
ženklus tose vietose, per kurias praeina, bet mane stebino kitkas: ant lapo 
buvo kažkas parašyta! | 

Prisiartinęs perskaičiau štai ką: 

"Esu komančų nelaisvėje - tai kariuomenės būrys; daug belaisvių moterų 
ir vaikų. Einam į šiaurės vakarus. Išsigelbėjau nuo mirties, bet bijau..." 

Šiais žodžiais baigėsi rašinys. Parašo nebuvo, bet jo nei nereikėjo! 

Nors buvo gana nelengva, bet aš pažinau Izolynos rašyseną! 

Ji tikriausiai nuplėšė lapo spyglį, kad turėtų kuo rašyti. Ačiū Dievui, ji 
išgelbėta! Bet ko ji bijo? Baisaus likimo, apie kurį šiurpu net pamanyti... Kodėl 
rašinys taip staigiai nutrūko? 

Kelis kartus perskaičiau raštelį ir apžiūrėjau visus kitus agavos lapus, 
tikėdamasis rasti dar kokią žinutę, bet nieko nesuradau. 

Visi mano draugai tebemiegojo, o aš, Izolynos laiško sujaudintas, net 
negalvojau apie miegą. 

Netoliese nuo manęs šlamėjo žolė: tai mūsų arkliai skabė skanų pašarą, 
kaupdami jėgas būsimam darbui... 

Staiga pajutau šaltį. Papūtė šiurpus, nuolat stipryn einas šiaurės vėjas, ir 
per pusvalandį termometro stulpelis nukrito iki 150 laipsnių pagal Farenheitą. 

Gerai pažinojau šaltą Kanados žemę, buvau pravažiavęs užšalusius ežerus, 
bet tokio šalčio man dar neteko patirti. Po ką tik tvyrojusios kaitros toks šaltis 
buvo tiesiog nepakeliamas ir man rodės, kad kraujas stingsta gyslose. 

Įsivyniojau į buivolo odą, kurią buvo pametęs kažkoks neapdairus 
indėnas. Nemanydami nakvoti lauke, nieko šiltesnio nebuvom pasiėmę. Tik 
kai kurie galėjo įsisukti į antklodes, o kiti stengėsi pasislėpti nuo vėjo 
krūmuose. Kažkas buvo pasiūlęs sukurti ugnį, bet atsargesni atmetė tą 
pasiūlymą, ypač Riubas ir Harėjus: ugnis galėjo išduoti mus indėnams ir 
pražudyti visus. 

Bet gudrusis Riubas nė nemanė šalti. Jis mokėjo sukurti ugnį, kurios nė 
budriausio indėno akys negalėjo pamatyti. Pasirinkęs sausų lapų, žolės ir 
žagarų, senis peiliu iškasė vienos pėdos gylio apvalią duobę. Į dugną sudėjo 
žolę ir lapus, kuriuos padegė titnagu, viršuje pridėjo sausų šakų ir visa tai 
apžėrė iškastomis žemėmis. 

Padaręs visa tai, Riubas atsitūpė ant duobės ir apsiklojo sena arklio gūnia. 
Jis daugiau nešalo. Pro gūnios skyles smilko dūmai, bet ugnies nesimatė. 

Senio medžiotojo pavyzdžiu greit pasekė kiti, o geraširdis Harėjus padarė 
ir man tokią pat krosnį, kuria su malonumu pasinaudojau. Turbūt mes labai 
juokingai atrodėm sutūpę. Mano draugai labai iš to juokėsi, bet manęs juokas 
neėmė. 

Pusiaunaktį dar kartą pakūrėm savo požemio krosnis ir taip prasėdėjom 
iki aušros. 

Visą naktį be paliovos pylė lietus su kruša, pūtė šaltas vėjas, bet rytą vėl 
buvo giedra. 

Papusryčiavę vakar nušautu laukiniu kalakutu, iškeliavom toliau. 


XXIV. Krauju rašyti laiškai. Indėnas 


Kaip rašė Izolyna, indėnai vyko į šiaurės vakarus. Tikriausiai ji buvo 
girdėjusi tų plėšikų planus. 

Izolyna truputį mokėjo komančų kalbą, nes tai buvo gimtoji jos motinos 
kalba. 

Vykti toliau turėjom labai atsargiai: jei nors vienas indėnas būtų mus 
pamatęs, būtume pražuvę, - jei ne mes, tai mūsų siekis. 

Pajojėję apie dvi valandas į šiaurės vakarus, atsiradom prie indėnų nakties 
stovyklos. 

Dar ankščiau iš įvairių daiktų miisų pėdsekiai buvo pastebėję, kad šie 
indėnai priklauso komančų giminei. Dabar toks spėjimas pasitvirtino. 

Mes pamatėm palapinės kuolus, sustatytus konuso pavidalu. Tokias 
palapines statosi tik komančai. 

Riubo manymu, indėnai prieš dvi valandas, anksti rytą, paliko stovyklą 
ir dabar turėjo būti nuo mūsų per dvi valandas kelio. 

Tikriausiai jie skubėjo, kad galėtų dar sutikti buivolų bandas, kurios 
šiaurės vėjų laikotarpiu pereina į aukštesnes vietas. Tuo metu, kai aš 
slankiojau po stovyklą, ieškodamas tarp išmėtytų daiktų kokio nors daiktelio, 
kurs primintų man mano brangiąją sužadėtinę, Riubas padavė man laiškelį. 
Jis buvo įspraustas į praskeltą pagaliuką, o šis buvo įsmeigtas į žemę šalia 
plačiosios palapinės. 

Laiškelis, krauju rašytas, buvo adresuotas man. 

Išvyniojęs virpančiomis rankomis laiškelį, perskaičiau štai ką: "Henrikai, 
aš dar gyva, bet mane gali ištikti baisus likimas. Du ginčijasi dėl manęs: vado 
sūnus ir tasai niekšas, kuriam jūs dovanojot gyvybę ir laisvę. Abu gaudė 
baltąjį žirgą ir todėl abu laiko mane savo savastim. Taryba turi nutarti, kuriam 
iš tų bjaurybių turėsiu priklausyti. Atiduos mane vienam ar abiem - vienodai 
bjauri padėtis. Jei manęs nepaskirs nė vienam, tada mano likimas bus dar 
baisesnis. Tuo atveju, pagal jų papročius, turėsiu priklausyti visiems. 

"Nebijok, Henrikai, aš mokėsiu mirti nesuteršusi tavo meilės. Jaučiu, kad 
mano galas artinas. Sudie!" 

Paslėpiau tą laiškelį ir, neprataręs draugams nė žodžio, skubinau juos joti 

tolyn. 

Jojom visai pamažu. 

Mano planas Izolynai išvaduoti galėjo būti įgyvendintas tiktai naktį. 
Komančai greičiau už mus jojo; jie buvo savo krašte ir nesibaidė priešų. Mes 
gi turėjom joti labai atsargiai, rūpestingai apžiūrėdami kiekvieną kalnelį, o tai 
atimdavo iš mūsų daug laiko. 

Po pietų prijojom indėnų dienos stovyklą, kurią jie, atrodo, neseniai buvo 
palikę. Buvo matyti, kad jie čia kūreno ugnį ir kepė mėsą. 

Aš vėl ėmiau ieškoti kokios nors žinutės iš Izolyno, bet senio Riubo akys 
ir šiuokart pasirodė geresnės. 

- Štai tamstai dar vienas laiškelis, - tarė jis, paduodamas man raštelį. 

Godžiai sugriebiau jį ir perskaičiau: 

"Dar kartą leidžiu kraują iš gyslų, norėdamas parašyti. Taryba susirinks 
šiandien vakare. Už kelių valandų bus išspręstas klausimas, kuriam aš 
priklausysiu, kieno vergė būsiu! Pasistengsiu pabėgti. Mano rankos palaidos, 
bet kojos stipriai surištos. Stengiausi atrišti virves, bet nesiseka. Kad tik 
gaučiau kur peilį! Aš žinau, kur galima rasti ir pamėginsiu jį paimti, bet tai 
reikės padaryti vienu akimirksniu: - nesėkmė sukeltų didelį pavojų. Henrikai, 
aš tvirta ir drąsi; nenusimenu. Šiaip ar taip, bet aš išsivaduosiu iš... Ateina... 
Jie seka mane... Aš turiu..." 

Čia laiškas pasibaigė. Jis tikriausiai buvo greitai suglamžytas i ir numestas 
į žolę, kur jį ir surado Riubas. 

Truputį pailsėję ir pagirdę arklius, pradėjom paskutinę kelionę "karo taku". 
Nenujojom nė mylios, kai mūsų pecEEkĖ! staiga sulindo į krūmus turbūt 
buvo ką nors įtartina pamatę. 

Sustojom laukdami, kas bus toliau. Po akimirkos Riubas ir Harėjus atbėgo 
prie mūsų, ženklais rodydami, kad pasislėptume už medžių. 

- Indėnas! - pranešė uždusę medžiotojai, pribėgę prie mūsų. 

- Bili, greičiau imk laso! O jūs nedrįskit šauti, - pasakė Riubas. - Jis joja 
tiesiai į spąstus! 

Tuoj pat pamatėme indėną, zovada lekiantį mūsų link. Ko jis grįžo? Į 
žvalgą jis nebuvo panašus. Šauklys? Bet užpakaly mūsų indėnų nebuvo? 

Leblanas kiek paaiškino mums. Jis sakė matęs žolėje skydą, meksikiečių 
kaukolėmis papuoštą. Labai gali būti, kad indėnai buvo pamiršę savo trofėjų 
ir dabar grįžo jo pasiimti. 

Tuo tarpu raudonasis artinosi. 

Harėjus ir aš pasislėpėme abipus tako, kikydami paruoštus laso. Riubas 
atsistojo Harėjui už nugaros su šautuvu rankoje, o visi kiti i irgi buvo pasiruošę 
padėti, jei mums nepasisektų. 

Prajoti komančui negalėjome leisti, nes jis, pastebėjęs mūsų pėdas, galėjo 
sugrįžti kitu keliu ir apie mus pranešti saviškiams. Reikėjo komančą arba 
nužudyti, arba paimti nelaisvėn. Aš visai netroškau to indėno gyvybės, bet 


66 


daugelis mano draugų buvo visai kitokios nuomonės. Nužudyti raudonodį 
buvo laikoma ne didesne nuodėme už vilko, panteros ar lokio užmušimą. O 
Riubas draudė mums šaudyti tik iš atsargumo, kad indėnai neišgirstų šūvių. 

Kada raudonasis prijojo, mes šokom iš už medžių ir taip vykusiai metėm 
laso, kad arklys ir raitelis buvo sugauti. 


„XXV. Mano planas 


Indėnas nenorėjo pasiduoti. Nušokęs nuo arklio jis išsitraukė peilį, 
perpjovė laso ir tikrai būtų pabėgęs, jei jo nebūtų sugriebusios kelios poros 
stiprių rankų. 

Mano draugai būtų čia pat jį pribaigę, jei aš nebūčiau vargšo užtaręs. Kad 
negalėtų mums kenkti, stipriai pririšom jį prie medžio. | 

Indėną pririšom toliau nuo tos vietos, kur buvom sugavę, nes jeigu 
komančai jį rastų prie tako, tai nesunkiai surastų ir mus, suardytų visus mūsų 
planus. Manėm palikti indėną pririštą prie medžio ir, grįžtant, jei tik mes tuo 
keliu grįžtumėm, paleisti jį. Žinoma, tai buvo labai žiauru, bet tuo metu aš 
galvojau tiktai apie Izolynos išvadavimą. Belaisviui palikom Stanfildo arklį, 
o Stanfildas pasiėmė indėno mustangą. | 

Jau vakare ėmiau kurti planą sužadėtinei išvaduoti. Tai buvo paprastas 
planas - tamsią naktį nuvykti į indėnų stovyklą, surasti belaisvę ir pabandyti 
drauge su ja pabėgti. Tik gudrumu galima buvo ką nors padaryti, nes 
tiesioginis stovyklos puolimas būtų neprotingas ir betikslis. Mus ne tik 
įveiktų, bet ir nebūtumėm galėję išvaduoti belaisvės. 

Taigi mano planas buvo priimtas: Keli žmonės pasisiūlė lydėti mane į 
stovyklą, bet aš norėjau eiti vienas, nes vienam visada lengviau nepastebėtam 
ae do Šiuo atveju reikalinga buvo ne jėga, bet gudrumas ir vikrumas. 

inoma, aš žinojau, kad mus vysis, bet tikėjaus, kad pasiseks pasprukti. 
Planavau su savimi pasiimti peilį ir pistoletą besivejantiems sulaikyti, kol 
Izolyna pabėgs. 

Visos kitos smulkmenos irgi buvo numatytos. Arkliai turėjo laukti mūsų 
kiek galima arčiau stovyklos, o mano draugai turėjo būti pasirengę viskam. 

Kuo daugiau svarsčiau savo planą, tuo labiau mačiau, kad jis įvykdomas. 

Visų sunkiausia buvo nuvykti stovyklon. Tie sunkumai man gerai žinomi, 
nes indėnų stovykloje jau ne kartą esu buvęs. 

Visų pirmiausia reiks prasprukti pro priešakinę sargybą, paskui raitąją ir 
pagaliau pro arklius; pastaroji kliūtis buvo nė kiek ne mažesnė už dvi 
pirmąsias. Indėno arklys - geriausias sargas: jis neapkenčia "baltojo" nė kiek 
ne mažiau nei jo šeimininkas ir jokiu būdu neprisileis jo prie savęs. Sargybinis 

gali užsnūsti, netikusiai sergėti, bet arklys, pajutęs baltąjį, savo žvengimu 
sukels visą stovyklą. Būdavo atsitikimų, kad labai gerai surranyti puolimai 
nepasisekdavo tiktai per mustangus. 

Jeigu man pasiseks nugalėti visas tris kliūtis, tai pačioje stovykloje, 
įsimaišęs į indėnų būrį, jau nejusiu tokio didelio pavojaus. Užmiršau pasakyti, 
kad stovyklon galvojau vykti indėnu persirengęs, nes kario drabužiai išduotų 
mane net tamsiausią naktį. 

Bet kur gauti indėno rūbus! Dar iš vakaro dėl to kvaršinau galvą, bet 
veltui. Dabar, kai ruošėmės palikti mūsų sugautąjį 'ndėną, mano galvoje 
sužibo išganinga mintis. 

Sugrįžęs prie belaisvio, apžiūrėjau jį nuo galvos iki kojų. Indėno rūbai 
buvo kaip tik tai, ko man reikėjo. Aš greitai persivilkau, bet čia vėl atsirado 
nauja kliūtis. 

Komančai karo žygių metu paprastai būna nuogi ligi juostos. Todėl man 
reikia odos varsą pakeisti ir tatuiruotis. Bet kaip tai padaryti, neturint 
reikalingų dalykų? 

Mano laimei, Riubas surado išsiuvinėtame indėno krepšelyje visus 
reikalingus dažus. 

Riubas pats pasisiūlė išmarginti mane lygiai taip, kaip atrodė belaisvis, ir 
po dvidešimties minučių manęs visai nebuvo galima pažinti. Dabar man trūko 
tik ilgų juodų kasų, kurios kadaravo už indėno nugaros. Harėjus, ilgai 
nelaukdamas, nupjovė jas ir pririšo prie mano tamsių plaukų. 

Paskui užmovė ant mano galvos plunksnuotą kepurę, ir aš pavirtau į tikrą 
indėną. 

Dabar jojom tolyn dar atsargiau. Skubėti nebuvo ko. Spėjant iš pėdų, 
indėnai buvo netoli ir kiekvieną akimirką galėjom juos pastebėti, bet mes visai 
nenorėjom taip greit su jais susitikti. Mano tikslas buvo leisti jiems įsirengti 
stovyklą, o pačiam nuvykti tenai prisidengus prieblanda, susipažinti su 
vietove ir prasprukti į ją tarybos metu. 

Priešakyje mūsų ėjo žvalgai, atidžiai sekdami pėdas, o aš neramiai 
dairiausi į dangų. Jis buvo šviesus, nei vienas debesėlis jo netemdė ir visai 
nelaiku žadėjo būti šviesi mėnesiena. Kokia laimė, kad aš turėjau tokius 
tinkamus rūbus: esant mėnesienai tai buvo vienintelis mano išsigelbėjimas! Bet 
man rūpėjo dar vienas dalykas. Komančų kalbos vos kelis žodžius temokėjau. 
Ką darysiu, jeigu kas užšnekins? 

Tokios mintys kvaršino man galvą bejojant pirmyn. 

Saulė leidosi. Artėjo sunkus laikas. Sustojom laukdami sugrįžtant žvalgų, 
kurie ėjo prieš mus. Priešais matėsi medžiais apaugęs kalnelis. Žvalgai įėjo i 
miškelį, ir po minutės pagiryje pasirodė Harėjus, ženklais liepdamas joti tolyn. 

Prijoję girią, pririšom arklius prie medžių, o patys tyliai nušliaužėm kiton 
girios pusėn, iš kur buvo matyti visa lyguma ir komančų stovykla. 

XXVI. Seno medžiotojo patarimas. 
Komančų stovykla 


Nuvykę vieton, - kaip kad aš norėjau, - patamsy, sustojom labai patogioje 
vietoje, iš kur visa stovykla buvo matyti kaip ant delno. 

Stovyklai vietą komančai pasirinko labai patogią. Aplinkui buvo beribė 
erdvė ir prieiti nepastebėtam prie stovyklos buvo neįmanoma. Pati stovykla 
buvo apsupta neprieinamu ratu. Priekyje bėgo upė, o iš šonų ir užpakalio 
apsupę nedidelį šlaitą, ganėsi daugybė arklių, pririštų ilgais laso. 

Ta vieta dar buvo patogi tuo, kad čia buvo visko, ko reikia: malkų, 
vandens ir pašaro arkliams. 

Mes matėm, kaip vieni raudonieji vaikščiojo po stovyklą, kiti ilsėjos, dar 
kiti virė valgyti. Čia buvo ir belaisvių moterų, į kurias negalėjai žiūrėti be 
graudulio. Kiek aš nesidairiau, bandydamas tarp jų surasti Izolyną, nieko 
neišėjo, nes buvom per toli nuo stovyklos. 

Pamatę, kaip sunku patekti į priešų stovyklą ir dar tokią šviesią naktį, mes 
visai nusiminėm. 

Bet daryti kažką reikėjo. Kūriau planą po plano, bet visi jie buvo 
neįgyvendinami. 

Staiga į galvą atėjo mintis nuvesto Moro kiek galima arčiau indėnų 
stovyklos, kad prireikus galėčiau greitai su Izolyna pribėgti prie arklio ir 
sprukti pas draugus. Bet to sumanymo teko atsisakyti, nes niekur nebuvo nei 
krūmų, nei medžių, kur būčiau galėjęs žirgą paslėpti. 

Tada sumaniau joti į indėnų stovyklą ant mustango, kurį mes buvom 
paėmę iš belaisvio. 

Tas arklys visą kelią stengėsi numesti Stanfildą. Jei stovykloje jis sumanys 
taip padaryti su manim, tai tikrai atkreipsiu indėnų dėmesį. 

Be to, aš nežinojau, kaip grėitai bėga tas mustangas, ar galės jis pasprukti 
nuo besivejančių indėnų. 

Papasakojau -savo planą draugams, prašydamas jų patarimo. Visi tą 
sumanymą laikė pavojingu, kai kurie tam net priešinosi. 

Tiktai vienas Riubas tylėjo, o jo patarimas man ir buvo svarbiausias. 

Jis ilgai stovėjo tylėdamas, tikriausiai sprendė kažkokį svarbų klausimą ir 
vis nenuleido akių nuo priešo stovyklos. Visi nekantriai laukėm, ką jis 
pasakys. Galų gale senis medžiotojas prabilo. Pasišaukęs mane su Harėjum 
pamiškėn, jis paklausė: 

- Tai jūs manote, kad nueiti į indėnų stovyklą negalima? Nejaugi jūs 
nematote kelio, kuriuo nepastebėtam galima nueiti į patį stovyklos vidurį? 

- Kokio kelio? - paklausėm nustebę. 

- Ana jis. Matote tą upę? 

- Žinoma, matom. Bet juk ji labai gili. Ja negalima nei bristi, nei joti, o 
jeigu plauksi, tai tuoj pamatys. Per aukštai pakilęs vanduo. 

- Dabar vanduo aukštai. Bet jis nuslūgs ir po valandos upe bus galima ne 
tik bristi, bet ir joti! - linksmai pasakė mums Riubas. 

Svarstydamas įvairius planus aš irgi galvojau apie tą upę, kuri bėgo pro 
stovyklą, paskui suko į mus ir apjuosė kalnelį. Bet visi mano sumanymai 
nuėjo niekais, nes upė buvo labai patvinusi, o tai, kad ji gali nuslūgti, man 
neatėjo į galvą. 

- Žinai ką, kapitone, - kreipėsi Riubas į mane, - paklausyk senio. Kai 
nuslūgs vanduo, brisk su Moro į upę ir jok stovyklon. Aukšti krantai tave 
pridengs, ir aš įsitikinęs, kad praeisi nepastebėtas. Arklį palik upėje, o pats eik 
stovyklon. Paskui bėkite prie Moro, sėskitės ant jo ir visu greičiu jokite pas 
mus. Mes pasislėpsim ir taip pavaišinsim indėnus švinu, kad geriau nereikės! 

Žinoma, nieko geresnio negalima buvo sugalvoti negaišdamas tuščiai 
laiko, pasiruošiau kelionei. 

Mano pasirengimas nebuvo ilgas ir palaukęs, kol vanduo nuslūgo, 
iškeliavau. 

Draugai širdingai atsisveikino su manim, pažadėję skaudžiai atkeršyti 
indėnams, jei aš žūčiau. 

Riubas ir Harėjus palydėjo mane prie upės pro tankius krūmus. 
Atsisveikindamas Harėjus tarė man: 

- Nebijok, kapitone: Riubas ir aš būsim arti ir kai tik išgirsim šūvius, tuoj 
atskubėsim tamstą pasitikti. Jeigu atsitiktų kas nors bloga, prisiekiam atkeršyti 
tiems niekšams! | 

Atsisveikinęs su jais, pasukau Moro į upę, ir mes abudu pasinėrėm į 
vandenį. Nors krantas ir buvo pakankamai aukštas, kad paslėptų nuo indėnų, 
bet aš dėl atsargumo nusiėmiau plunksnuotą kepurę ir laikiau ją rankoje. 
Lygiai taip pat laikiau ir pistoletus, kad jie nesušlaptų. | 

Upės gilumas man padėjo: jei vanduo būtų buvęs kiek seklesnis, tai ir 
triukšmo būtų buvę daugiau. 

Slinkau pirmyn labai pamažu. Turėjau visą laiką joti prieš vandenį ir 
žiūrėti, kad mano ir Moro galva per daug neišsikištų virš kranto. Dėl to 
vietomis turėjau joti labai susilenkęs ir prilenkęs Moro snukį prie pat vandens. 

Taip keliauti labai sunku ir aš dažnai sustodavau pailsėti. Labai norėjau 
pamatyti, ar arti stovyklos esu atsidūręs, bet net akimirkai bijojau iškišti galvą: 
tokią šviesią naktį mane lengvai galėjo pastebėti. 

Trumpam sustojau. 

Bet štai išgirdau balsus, sklindančius iš stovyklos, vadinasi, mano kelionės 
tikslas jau arti ir beliko susirasti patogią vietą ant kranto išlipti. 

Likimas padėjo man. Pajojėjęs dar kiek pamačiau brastą, buivolų ir 
laukinių arklių išbristą. 

Ties ta brasta krantas buvo toks aukštas, kad aš be baimės galėjau palikti 

čia savo arklį. Įsmeigęs į upės dugną pasiimtą su savimi kuolelį, pririšau prie 
jo Moro, o pats išlipau į krantą. 

Užlipęs ant kranto užsidėjau savo margaspalvę kepurę, laimingai 
praslinkau pro mustangus ir apsidairiau. Aplinkui nieko nebuvo. Kiek toliau 
degė ugnys, aplink kurias sėdėjo ir ramiai šnekučiavosi indėnai. 

Aš patekau į komančų stovyklą. 


XXVII. Draugiškas sutikimas. Taryba 


Vidury stovyklos buvo matyti vienintelė palapinė - turbūt tai buvo vado 
būstas. Priešais ją degė didelis laužas, aplink kurį grupėmis sėdėjo belaisvės 
moterys ir slankiojo raudonieji. Daugelis jų dėvėjo E KSikiEEiŲ rūbus, 
pagrobtus per paskutinį užpuolimą. 

- Tai ji palapinėje, - pagalvojau ir nuėjau į palapinę savo sužadėtinės 
ieškoti. 

Tuo pačiu akimirksniu prabilo šauklio balsas ir stovykla atgijo. Kas buvo 
sakoma, aš nesupratau, bet tikriausiai visus kvietė į kažką svarbų ir 

iškilmingą. Tuo metu, kai indėnai iš visų pusių rinkosi prie didžiosios ugnies, 
aš nuėjau prie šlaito, buvusio už palapinės. Ėjau pamažu, sekdamas 
komančus. 

Atrodo, tas sekimas buvo gana vykęs, nes vienas pakeliui pasitaikęs 
indėnas pašaukė mane: 

- Uakonai! 

- Na, kas nors atsitiko, - atsakiau ispaniškai ir tai jį gerokai nustebino. Bet 
jis suprato mane ir tarė: 

- Tu girdi kvietimą, Uakonai? Ko gi tu neini į 55) Hiso-rojus jau ten. 

Supratau tą sakinį iš indėno mostų ir iš to, kad man buvo suprantami 
žodžiai "kvietimas" ir "taryba". Bet atsakyti ispaniškai antrą kartą neišdrįsau 
ir negalėjau sumoti, kaip nusikratyti tuo neprašytu sėbru. Man atėjo į galvą 
išganinga mintis: neva pasididžiuoti, - atsisveikinti suo juo rankos pamojimu 
ir tuo parodyti, neva man nepatinka, kad mane trukdo ir kad aš noriu vienas 
su savo mintimis pasilikti. 

Indėnas nenoromis pasitraukė, savo draugo poelgio nustebintas, ir aš 
netrukus įsimaišiau į minią, apstojusią didžiąją palapinę. 

Susitikimas su indėnu parodė man, kad tarybos dar nebuvo ir kad aš laiku 
atvykau stovyklon. Bet kur Izolyna? 

Galbūt ją laikė atskirai nuo kitų belaisvių ir gal jos visai nėra palapinėje, 
o paslėpta kur nors šlaite, iki taryba pasibaigs? 

Jei taip būtų, tai mano sumanymą įvykdyti būtų lengviau. Visi vyrai 
tikriausiai nuėjo į tarybą ir gal aš rasiu Izolyną vieną. O kad ir būtų prie jos 
5 ar 6 sargai, tai aš. nesunkiai su jais susitvarkysiu, paleidęs į darbą savo 
pistoletus. Tokių minčių drasinamas, nuėjau link šlaito ir ėmiau ieškoti. 

Medžiai šlaite augo reti ir be jokio triukšmo galėjau eiti pirmyn. Mano 
spėjimas buvo neteisingas: ne visi vyrai buvo nuėję į tarybą. Daug jų sėdėjo 
prie palapinių drauge su belaisvėmis. 

Kraujas man ėmė virti, kai pamačiau, kaip elgiasi tie niekšai su 
nelaimingomis raudančiomis moterimis. Labai norėjau kuo nors padėti toms 

vargšėms aukoms, bet mane sulaikė mintis, kad tai gali sutrukdyti išvaduoti 
Izolyną. 

Indėnai visai nekreipė į mane dėmesio. Apėjęs visą šlaitą, niekur S 
nesuradau. 

- Turbūt ji palapinėje,- spėliojau ir nuėjau tenai. 

Priėjęs iš užpakalio, atsargiai praskėčiau medžių šakas ir pažvelgiau į 
vidų. 

Prieš mane buvo Izolyna, bet iš susijaudinimo ne iš karto ją pamačiau. 

Ubas jau nebeliepsnojo, jis degė lygiai, nušviesdamas visą stovyklą 
fantastiška rausva šviesa. Aplinkau ubą sėdėjo gal dvidešimt indėnų, 
tatuiruotų, apsirengusių tautiniais drabužiais. Atrodo, tai buvo tarybos nariai. 

Visi kiti indėnai stovėjo kiek nuošaliau nuo šių. Tiesiai prieš įėjimą į 


palapinę pakilioje vietoje sėdėjo Izolyna, surištomis kojomis. Rankos buvo 
laisvos. Jos veidas buvo nukreiptas į teisėjus ir aš negalėjau jo matyti. 

Už palapinės prieš Izolyną stovėjo "baltasai tyrų žirgas“. 

Skyrium nuo kitų stovėjo Hiso-rojus. Šio "baltojo" išvaizda buvo kur kas 
kraupesnė, nei kitų tarybos dalyvių. Ir jis buvo tatuiruotas. Ant kaktos 
nupieštas numirėlio kaukolė ir kaulai, tai jam ir teikė žiaurumo. 

Bet kur Hiso-rojaus priešininkas? Tikriausiai jis dar neatvyko, o gal, kaip 
vado sūnus, palapinėje laukė prasidedant tarybos posėdžio. 

Atnešė ilgą pypkę, kurią kiekvienas tarybos narys pačiulpęs perduodavo 
kaimynui, kol pypkė apkeliavo visą ratą. 

Aš žinojau, kad taip prasideda taryba. 

Vieta, kurioje stovėjau, buvo labai patogi. Galėjau matyti viską, pats 
niekieno nepastebėtas. 

Tuo metu mano mintys sukosi žaibiškai ir atsidėjęs svarsčiau visas 
aplinkybių smulkmenas. 

Iš karto supratau, kad pavogti belaisvę visos minios akivaizdoje 
neįmanoma. Pulti dabar prie jos, atrišti ir bėgti? Tai neįmanoma. Ji sėdėjo per 
arti Hiso-rojaus, kuris vietoj galėjo mane pakloti peiliu. 

Atsisakiau tos minties, prisiminęs Riubo patarimą nieko nedaryti 
paskubomis. 

Budriai sekiau viską, protarpiais pažvelgdamas į Izolyną. 

Bailiai dairydamasi į šalis, ji pagaliau pasisuko į mano pusę. Koks buvo 
mano džiaugsmas, kai pamačiau, kad jos veidas nebuvo sužeistas! Laikiną tylą 
sudrumstė šauklio balsas, pranešęs apie tarybos pradžią. Viskas buvo daroma 
taip iškilmingai ir tvarkingai, kad jei ne indėnų veidai ir laukinių rūbai, buvo 
galima pagalvoti, kad pakliuvai į į kokį Europos miesto teismą. 

Šauklys tris kartus garsiai pakartojo Hiso-rojaus vardą. "Baltasis indėnas" 
pažengė į priekį ir sukryžiavęs ant krūtinės rankas stovėjo laukdamas. 

Visiems valandėlę patylėjus, vienas tarybos narys, matyt, tvarkdarys, 
atsikėlė ir ženklu pakvietė Hiso-rojų kalbėti. 

- Broliai! - pradėjo Hiso-rojus. - Mano kalba bus trumpa. Aš pareiškiu turįs 
teisę pasisavinti šitą mergaitę ir baltąjį žirgą. Mergaitė yra mano belaisvė ir 
todėl turi būti mano, o arklys - mano teisėtas grobis. Kas gali dėl to ginčytis? 

Hiso-rojus nutilo laukdamas. 

Tvarkdarys vėl atsistojo ir pratarė: 

- Hiso-rojus pareiškė turįs teisę į meksikiečių mergaitę ir arklį. Tegul dabar 
pasako, kuo jis grindžia savo žodžius. 

- Broliai ir teisėjai, - vėl prabilo Hiso-rojus, - jūs patys žinot, kad mano 
reikalavimas teisėtas. "Belaisvis yra to, kurs jį paėmė" - taip skelbia jūsų 
įstatymai. Jūsų įstatymai - mano įstatymai, nes jūsų giminė - mano giminė. Jūs 
patys matėte, kaip aš pirmas sugavau arklį laso. Todėl ir arklys, ir raitelis 
priklauso man. Jūs priėmėt mane į savo tarpą, padarėt kariu, paskui vadu. 

Pasakykit, ar apvyliau kada nors jūsų pasitikėjimą? 

Visi paneigė. 

- Tikiu jūsų teisingumu, - tęsė Hiso-rojus, - tikiu, kad jūs pripažįstat mano 
reikalavimų teisėtumą. Dabar tegul kalba tas, kurs ginčija mano teises, - 
išdidžiai užbaigė Hiso-rojus ir nutilo. 

Tvarkdarys davė ženklą. Tuoj pasigirdo skardus šauklio balsas: 

- Uakonai! Uakonai! Uakonai! 

Tas vardas nustebino mane tartum perkūnas. Juk Uakonas buvau aš! 

Tai Uakonas - Hiso-rojaus priešininkas, tas pats indėnas, kurį mes buvom 
pririšę prie medžio ir kurio drapanomis aš vilkėjau! | 

Šauklys pakartojo šaukimą. 7 

Niekas neatsiliepė. 

Tarp indėnų buvo matyti nepasitenkinimas ir nusivylimas. Aš vienas 
težinojau, kodėl čia nėra Uakono. 

Netikėtai ir taip jau sunki mano padėtis tapo dar sunkesnė. Sudrebėjau iš 
susijaudinimo ir paleidau praskėstas šakas, kad uždengtų mano veidą. Tačiau 
netrukus susigriebiau ir vėl išdrįsau pažvelgti. Minia šurmuliavo, girdėjosi 
balsai ir triukšmas. Tuo pačiu akimirksniu iš palapinės išėjo senas žmogus 
visai baltais plaukais, - labai retas atsitikimas tarp indėnų. Jis davė ranka 
ženklą ir visi nutilo laukdami. 

- Broliai! - pradėjo senis. - Aš jūsų vadas ir Uakono tėvas, kreipiuosi į jus 
ir prašau teisingai nuspręsti! Ne malonės atėjau prašyti savo sūnui, tiktai 
teisybės. Visi jūs Žinot, kad Uakonas narsus karys. Jo skydas yra papuoštas 
daugeliu trofėjų, atimtų iš neapkenčiamų baltųjų. Kas gi iš jūsų ims neigti jo 
narsumą! 

Minia ėmė murmėti. Buvo matyti, kad jai labiau patiko Hiso-rojus, negu 
Uakonas. 

Uakono tėvas, giliai užgautas, patylėjęs valandėlę, pradėjo šiurpiu balsu. 

- Kartoju, aš gerbiu Hiso-rojų už jo narsumą, bet... prašau jus, broliai, 
išklausykit mane. Prigimtis dvilypė. Joje yra diena ir naktis, žiema ir vasara, 
žali kloniai ir išmirę tyrai. Lygiai tokia pat dvilypė ir Hiso-rojaus kalba. Jo 
byla dvilypė, kaip barškuolės gyvatės liežuvis ir ja tikėti... negalima! 

Hiso-rojus nė nemėgino gintis nuo, tikriausiai, visai teisingo kaltinimo. Jis 
tik pasakė: 

- Jeigu Hiso-rojus meluoja, tegul taryba juo netiki, o išklauso liudininkų. 
Jie paliūdys, kad Hiso-rojus teisybę sakė. 

- Tegul pirmas kalba Uakonas! Kur Uakonas? - šaukė tarybos nariai. 

Dar kartą prabilo šauklys, bet, Žinoma, tuščiai. | 

- Broliai, - vėl tarė vadas, - mano sūnaus nėra stovykloje, jis nujojo mūsų 
taku atgal, kažką užmiršęs, ir turbūt greitai sugrįš. Todėl kuriam laikui prašau 
atidėti teismą. 

Minioje pasigirdo nepasitenkinimo šurmulys. Hiso-rojus vėl kreipėsi į 

tarybą. 

- Aš tik teisybės prašau. Pagal mūsų įstatymus teismas negali būti atidėtas. 
Belaisviai turi kam nors priklausyti, ir aš į juos reiškiu savo teises. Aš turiu 
įrodymų. Uakonas neturi jokių įrodymų, todėl jo čia nėra. 

- Neteisybė! Uakonas stovykloje! - pasigirdo kažkieno balsas. Netikėta 
žinia visus nustebino. 

- Kas sako, kad Uakonas stovykloje? - paklausė vadas. 

- Iš minios išėjo indėnas, palaikęs mane Uakonu. 

- Uakonas stovykloje! - pakartojo jis. - Aš esu su juo kalbėjęs. 

- Kada? 

- Neseniai? 

- Kur? 

Indėnas parodė mūsų susitikimo vietą. 

- Jis ėjo ten ir pasislėpė už medžių. Paskui jo daugiau nebemačiau. 

Ta žinia dar labiau nustebino visus. Niekas nesuprato, kodėl Uakonas, 
būdamas stovykloje, neatėjo ginti savo teisių. Gal jis jų atsisako? 

Uakono tėvas stovėjo tylėdamas, nusiminęs. 

Keli žmonės pasiūlė apieškoti šlaitą. 

Nutirpau iš baimės. Jei jie tai padarys, suras mane, apsivilkusį Uakono 
drabužiais ir užmuš vietoje, o gal užkankins! 

- Kam mums ieškoti Uakono? - sušuko Hiso-rojus. - Jis žino savo vardą 
ir turi ausis. Jei norite, tai pašaukite dar kartą. 

Šauklys dar kartą pakartojo Uakono vardą, bet niekas neatsiliepė. 

Visi ilgai tylėjo. Pagaliau atsistojo vyriausiasis tarybos narys, užrūkė pypkę 
ir ją padavė savo kaimynui iš kairės, tas kitam, ir taip pypkė apkeliavo visą 
ratą. Paskutinis rūkytojas padėjo pypkę į šalį ir pašnibždomis kažko paklausė 
savo kaimyno. Kaimynas atsakė jam irgi pašnibždomis. Taip ėjo toliau, kol 
visi nebuvo apklausti. 

Po to garsiai perskaitė teismo sprendimą. Žirgą paskyrė Uakonui, o 
mergaitę Hiso-rojui. 

Ištarus sprendimą, taryba išsivaikščiojo. Visi kiti taip pat išsiskirstė ir 
netrukus byla buvo užmiršta. 


XXVIII. Laimėjusiojo džiaugsmas 


Atrodo, kad visi buvo teismo sprendimu patenkinti, taip pat ir senasis 
vadas. 

Hiso-rojaus veide šmėkštelėjo pasitenkinimo šypsena. Jis išdidžiai priėjo 

prie belaisvės ir prabilo į ją ispaniškai, nenorėdamas, kad kiti suprastų jo 

žodžius. 

- Na, dona Izolyna de Varga, - pradėjo jis šypsodamasis, - girdėjai teismo 
sprendimą? 

- Girdėjau, - nuolankiai atsakė ji. 

- Dabar priklausai man. Tikiuosi, esi patenkinta? Juk aš toks pat baltasis, 
kaip ir tu! 

- Aš patenkinta, - pratarė Izolyna tuo pat ramiu balsu. 

Tasai atsakymas mane kiek nustebino. 

- Tai melas! - pastebėjo Hiso-rojus. - Tu apgaudinėji mane! Dar vakar 
neapkentei manęs, kodėl gi dabar?.. 

- Esu belaisvė ir neturiu teisės tavęs neapkęsti. 

- Tai tiesa. Negali manęs nei neapkęsti, nei atsisakyti. Myli mane, ar ne, - 
vis tiek esi mano! 

Norėjau pulti tą niekšą, nudurti jį ir išvaduoti belaisvę, bet prie ubo buvo 
indėnų, kurie galėjo man sutrukdyti. 

Tačiau mano kančios darėsi vis labiau nepakeliamos ir jau buvau 
besirengias pulti, bet mane sulaikė Hiso-rojaus žodžiai. 

- Eime iš čia, - pasityčiodamas kreipėsi jis į savo auką. - Aš Žinau šlaite 
jaukių kampelių, minkšta žole apaugusių... Eime ten, mano gražuole! 

Nors baisiai bjauru buvo girdėti tokį pasiūlymą, bet jis mane nudžiugino 
ir aš nutariau kol kas nesijudinti iš vietos. 

- Kaipgi aš galiu eiti su tavimi? - ramiu balsu paklausė Izolyna, rodydama 
savo surištas kojas. 

- Tiesa, aš apie tai nė nebuvau pamanęs, bet mes tuojau atrišim... Ne, aš 
netikiu! - staiga sušuko jis. - Tamsta gali pabėgti nuo manęs. Aš padarysiu 
kitaip. Pasikelk truputį, štai taip. - Niekšas apkabino ją per pusiaujį ir nešė 
sakydamas: - Dabar greičiau į šlaitą, mano gražuole! 

Stebiuosi, kaip aš, visa tai matydamas, nepuoliau to niekšo su peiliu 
rankoje! Mane suvaldė tik mintis, kad paskiau gal pasitaikys geresnė proga. 

Neišeidamas iš už medžių priedangos, greitai nuėjau į tą vietą, kur 
tikriausiai ėjo ir Hiso-rojus. Atėjęs pirma jo, pasislėpiau tarp medžių, 
laikydamas peilį rankoje. 

Pusiaukelėje Hiso-rojus sustojo norėdamas pailsėti, bet netrukus vėl ėmė 
eiti į tą vietą, kur aš stovėjau. Staiga jis suklupo ir, garsiai sušukęs, parpuolė. 

Tarp grobiko ir aukos įvyko trumpos grumtynės; netrukus Izolyna pašoko 
nuo žemės, laikydama kruviną peilį rankoje. Perpjovus virves, ji pasileido 
bėgti, o aš - paskui ją. 

Hiso-rojus tuo tarpu garsiai šaukėsi pagalbos. Stovykloje kilo sąmyšis, ir 
apie 50 indėnų ėmė mus vytis. 

Mums pakeliui pasipainiojo "baltasai tyrų žirgas", kurį varovas vedė prie 
mustangų. 

Susilyginusi su juo Izolyna nutvėrė laso. Indėnas stengėsi ištraukti virvę 

iš jos rankų, bet prieš jo akis sušvytravo kruvinas peilis ir indėnas pasitraukė. 
Izolyna vienu akimoju perpjovė laso, užšoko ant arklio ir nulėkė zovada. 

Indėnas paleido į ją strėlę, bet, atrodo, nepataikė, nes arklys bėgo 
nemažindamas greičio. Bėgdamas per stovyklą, pagriebiau gulėjusią ant žemės 
ilgą ietį ir įsmeigiau ją į varovo nugarą pirmiau, negu jis suskubo išsitraukti 
antrą strėlę. Ištraukęs ietį, bėgau tolyn, neišleisdamas iš akių baltojo žirgo. 

- Uakonai! Uakonai! Uakonai! - šaukė indėnai. 

Puoliau prie upės, norėdamas surasti savo arklį, bet labai nustebau, kada 
vietoj Moro radau indėno mustangą. Kas pakeitė arklį? Kas nusivedė Moro? 
Ar tik ne Riubas bus taip padaręs, bet kam?.. Tačiau spėlioti nebuvo kada, 
užšokau ant mustango ir išjojęs į lygumą pamačiau būrį mane besivejančių 
indėnų. Po kelių minučių prieš mane išdygo Hiso-rojus. 

- Niekše, tai tu tyčia taip padarei! - sušuko jis indėniškai. - Uakonai! Baily! 
Tu užmokėsi man už tai gyvybe!.. Belaisvė... 

Nedaviau jam baigti. Perdurtas mano ietimi Hiso-rojus krito žemėn. 

Tuo tarpu indėnų būrys artėjo. 

Atgręžęs arklį prieš juos, pakėliau ranką ir garsiai prabilau jų gimtąja 
kalba: 

- Aš - Uakonas! Mirtis tam, kas prisiartins prie manęs! 

Nežinau, ar taisyklingai buvo ištarti tie mano žodžiai, bet, vis dėlto, jie 
savo padarė. Mano persekiotojai sustojo, o aš kiek galėdamas raginau 
mustangą. 

XXIX. Paskutinė vytis 


Nudžiugęs pamačiau, kad baltasis žirgas bėga į kalnelį, ant kurio buvo 
pasislėpę mano draugai. 

- Jie pamatys jį, pagaus, - pamaniau aš. 

Tačiau atstumas tarp manęs ir Izolynos vis didėjo, ir aš supratau, kad su 
mustangu jos nepavysiu. Kitas reikalas, jei čia būtų mano Moro! Vos tik taip 
pagalvojau, pamačiau Riubą, jojusį į mane mano arkliu. 

- Sėskis tamsta ant savo arklio ir vykis, - sušuko senas medžiotojas. - Mes 
greitai jus pasivysim. 

Aš tik dabar supratau Riubo gudrybę. Jei aš būčiau savo arkliu iš 
stovyklos išjojęs, būčiau sukėlęs indėnų įtarimą ir jie toliau būtų mane 
persekioję. 

Izolyna ir aš lėkėm mėnulio nušviesta lyguma. Atstumas tarp mudviejų 
palengvėle mažėjo, baltasis žirgas bėgo vis lėčiau ir pagaliau pargriuvo ant 
žemės su savo našta. 

Po kelių minučių jau buvau šalia savo sužadėtinės, nušokau nuo arklio ir 
priėjau prie jos. | 

Izolyna jau buvo atsikėlusi. 

- Nesiartink indėne! - šaukė ji, spausdama rankoje peilį. 

- Izolyna! 

- Henrikai! 

Nebegalėdami pratarti daugiau nė žodžio, puolėm vienas kitam į glėbį. 
Aplinkui buvo tylu. Girdėjosi tik mūsų širdžių smarkus plakimas. 

Prie mūsų prijojo draugai, ir mes nedelsdami išsiruošėm kelionėn, 
bijodami naujos vyties. 

Nujodami pažvelgėm į gulintį baltąjį žirgą, kurio šone smygsojo mirtina 
indėno strėlė. 

Naktį pasislėpėme nedideliame akacijos šlaite. Mano nuvargę draugai 
greitai sumigo. Aš nesumerkiau akių, gėrėdamasis miegančia Izolyna. Jos 
galva gulėjo ant mano kelių, tankios kasos nusviro į šalį, atidengdamos 
gražias mažas ausytes. 

Taigi, budeliai pagailėjo jų! Kokia laimė! 

Pastebėjau tik mažus įdrėskimus tose vietose, iš kurių buvo išlupti 
auskarai. Štai kodėl tekėjo kraujas, kurį buvo matęs Siprijus. 

Jaučiausi per daug laimingas, kad būčiau galėjęs miegoti. 

"Tai buvo mūsų paskutinė naktis prerijoje. Rytojaus dieną, dar prieš 
saulėlydį, buvom amerikiečių stovykloje. 

Apie komančus daugiau nieko negirdėjom. Tik pasakos sklido apie baisią 
indėnų kario Uakono mirtį, kurio lavoną radę apsikabinusį medžio kamieną... 

Idžura irgi žuvo nuo Holingurso rankos, o El-Corą užmušė Uitlis. Abudu 
leitenantai, surinkę būrį, sumušė gveriljasus ir išvadavo belaisvius, tarp kurių 
buvo ir don Ramonas de Varga. Jis atvyko į amerikiečių stovyklą laiku - galėjo 
pasveikinti savo dukterį ir būsimąjį žentą, sugrįžusius iš "priešvestuvinės 
kelionės po prerijas“. 

